
Uredništvo i uprava »ŽIVOTA«: Zagreb I 147, Palmotićeva 31. 
Urednik Karlo Grimm D, I, 

Pretplata 50 Dinara, Omladini 30 Dinara, 

Pojedini broj 5 dinara, 


Uvelike. nas je sve, kojima je mila hrvatska 
prošlost, zadužio o. Miroslav Vanino D. 1, kad je 
izdao vrlo zanimljivu knjigu: 


POVIJEST 
FILOZOFIJSKE I TEOLOGIJSKE NASTAVE 
U ISUSOVAČKOJ AKADEMIJI U ZAGREBU 
1633 — 1773. 


Ovo djelo napisano po vrelima, koja su ponaj- 
više dosada niti objelodanjena niti upotrijebljena ar- 
“hivska građa, baca posve novo svijetlo na kulturnu 
povijest našu i napunja nas dubokim poštovanjem 
prema našim pređima, koji niti posred neprestanog 
rvanja s osmanlijskim barbarstvom nisu izgubili 
smisao za znanost i uljudbu. 

Knjigu je izdala »Hrv. bogoslovska akademija«, 
Stoji samo 20 dinara, a može se naručiti kod 
Uprave »Života«, Zagreb L p. p. 147. 


E LIT OF CEO PUŽ LOOS Ča JOS IOC IO CE 


PRVA HRVATSKA ŠTEDIONICA 


CENTRALA: ZAGREB, Ilica 5, u vlastitoj zgradi. 
Podružnice po svim ovećim mjestima, 


Prima uloške na knjižice i tekuće račune uz vrlo povoljne 
uvjete. Bavi se svim poslovima, koji spadaju u bankovnu i 
mjenjačku struku. Kupuje i prodaje sve vrsti novca, 


PAPIN PRIMAT NA EFESKOM SABORU 


(Prigodom 1600-godišnjeg jubileja svečane definicije, da je Prebl, 
Djevica Marija prava istinska Bogorodica.) 


VRHA je katoličke Crkve, da nastavlja i konkretno primie- 

njuje spasiteljsko djelo, što ga njezin božanski Osnivač 

svojom smrću na križu za sav ljudski rod izvrši. To je raison 

'&tre katoličke Crkve; svoj zadatak vrši na razne načine, kao- 

što je i život sam, posmatrajući ga kod pojedinaca, u društvu i 
dobi vrlo različan, ali, što je u tome najznačajnije, ona. kod 
vršenja svoga zadatka naučava uvijek iste spasonosne istine, 
upotrebljava ista temeljna spasonosna sredstva, ie djeluje uvijek 
kao organizam, kome je poglavar rimski biskup. Povijest Crkve 
nam sve to iznosi i pokazuje. Ova nepromjenljivost u katoličkoj 
Crkvi upravo zapanjuje i tako je impozantna i otskače nad svim, 
što inače postoji na svijetu, da svakoga ozbiljnog čovjeka upravo 
i nehotice sili te se pita: Otkud taj pojav, otkuda ta nečuvena 
razlika, jedincata na svijetu? 

Mi katolici znamo, otkuda taj pojav. 

Crkva je katolička božanska ustanova i sigurno plovi pod 
božanskom zaštitom kroz prostrani neizmjerni ocean ljudskog 
života na zemlji. Ocean ljudskoga života nije nikada u miru, na- 
protiv često projure nad njim strašni i silni vihori, koje uzrokuju 
ljudske strasti i ljudske zablude te se kreću protiv Crkve i uda- 
raju o nju, da je unište. To im ne će nikada uspjeti. I zanimljivo je, 
kako pripravlja Božji promisao Crkvi u vremenima najvećih o- 
pasnosti sidrišta, da može takoreći u njima otpočinuti, sabrati se 
i spremiti za daljni rad i otpor na oceanu. Sidrišta mogu biti sad 
veliki pape i veliki sveci sad posebni zamašiti dogođaji. Jedno od 
takovih sidrišta sačinjava u životu Crkve i efeski opći sabor u $. 
431. Crkva je kod one zgode sebi postavila jak svjetionik, koji 
baca svoje zrake na sve strane zemlje i obzora i na sva kasnija 
stoljeća i pače, da govorimo modernim jezikom, postavila je sebi 
najsjajniju radiostanicu, s kojom je svaki od nas, premda možda 
nesvijesno i neznajući, u stalnoj vezi, da preuzimlje misli i poti- 
caje, kako ih njezine antene iz tajinstvenih vrhunaravnih daljina 
donose. 

Promotrimo malo potanje svetionik i radiostanicu efeskog 
sabora.“ 


* Opaska uredništva:  Nazočna rasprava ima četiri poglavlja: Pozadina 
velikog događaja; Razvitak problema; Papin primat i Efeski sabor; Theotokos, 
Iz tehničkih razloga priopćuje se sada samo prvo i treće poglavlje; drugo i 
četvrto izaći će u narednom broju: 


»Život« 1931. (XIL) Br. 6, 

Pozadina velikog događaja. 


Nakon smrti Teodozija Velikog (395) rimska je država ra- 
pidno propadala. Carevi, koji su vladali na zapadu i na istoku, 
nijesu ni izdaleka odgovarali svojoj vladalačkoj zadaći, te su često 
bili samo lutke u rukama drugih, pa radi toga i u potpunoj ne- 
mogućnosti, da sami vladaju. Valentijanu III, na zapadu bilo je 
za vrijeme našeg koncila tek 14 godina, a nastupio je vladu u 
svojoj sedmoj. Drugi su vladali mjesto njega, ali oni su tražili sebe, 
a ne državnu probit. Tako je sAm ministar i carski namjesnik 
Bonifacije g. 419, pozvao Vandale u Afriku. Ti su došli i podjar- 
mili Afriku, Siciliju i Sardiniju. Veliki Augustin je umro baš, kad 
su Vandali podsjedali njegov Hippon. Sva je Španjolska bila u 
rukama barbara, sav zapad njima otvoren i od njih pustošen. Već 
401. bi Alarih u Italiji; 408. mora mu Rim platiti golemu kontri- 
buciju; 410, pala je prijestolnica rimske države u njegove ruke; 
a barbari su je tri dana po miloj volji plijenili. Kolikog li poni- 
ženja za Rim! A cara nije bilo da ga brani. On se povukao u Ra- 
venu, da ga ondje štite ne brojne vojske, nego široke močvare. 

Na zapadu nema više carskog auktoriteta te je, pošto je 
bila je g. 330. prijestolnica rimske države prenesena na Bospor, je- 
dini auktoritet na zapadu biskup u Rimu. Velik je bio taj aukto- 
ritet, jer mu ga davala stolica sv. Petra. Taj se auktoritet opće- 
nito priznaje, premda do Leona Velikoga (441-460) nema u Rimu 
biskup4, koji bi se po svojoj učenosti i po svojoj djelatnosti mogli 
mjeriti s jednim Hilarijem, Ambrozijem, Augustinom. Kad u ja- 
nuaru 417, papa Inocencije I, osudi pelagijske zablude, izjavi ve- 
liki Augustin u Africi ovo: »Već su dva sabora svoje akte u toj 
stvari poslala Apostolskoj Stolici te je ona i odgovorila. Stvar je 
sada zaključena; o došla kraju i zabluda«!" Za velikog Augustina 
bila je stvar zaključena, netom je biskup u Rimu odlučio! 

Još prije je Teodozije Veliki naredio, da mora njegova zem- 
lja slijediti onu vjeru, što ju je Petar u Rimu naučavao, i koja je 
od njegovih nasljednika dosada očuvana,“ »Stvar je rimskog 
biskupa«, pisa Valentijan III. Teodoziju IL, »da sudi o vjeri i sve- 
ćenicima.«* Auktoritet rimskoga biskupa postaje sve veći nesamo 
radi njegove veze s Petrom, nego i radi toga, jer je on u ono teško 
doba na zapadu jedino utočište svim bijednima, a bijeda je bila 
radi haranja barbara velika. 

U istočnoj polovici rimske države ima biskup u Bizantu druge 
ciljeve. On nastoji, da se sve više ističe. Bez obzira na Aleksan- 
driju i Antiohiju pala je u trećem kanonu carigradskog sabora 
6. 381. izjava, da ima carigradski biskup prednost časti odmah iza 


1 Kirch, Enchiridion fontium Hist, Eccl. Ant., ed, 2., n 745. 

2 Pichler, Geschichte d. kirchl, Trennung zw. Orient und Occiđeni, 
L, 121. 

rimskoga biskupa, jer da je Carigrad novi Rim!* Papa toga kanona 
ne potvrdi, ali ga je potvrdio Teodozije 1. Skoro si prisvojiše 
carigradski patrijarhe pomoću cara Teodozija II. jurizdikciju nad 
prostranim provincijama," te njihova stolica poluči prvo mjesto u 
vlasti i ugledu na čitavom Istoku. Ali nažalost prvu riječ na njoj 
nijesu imali sami patrijarhe nego carevi. Sv. Ivan Zlatousti je 
doduše nastojao, da bude u vjeri i moralu prva riječ njegova, ali 
je radi toga umro u progonstvu, a Teodozije Il, mladić od 20 go- 
dina, izdao je g. 421. dekret, u kojem među ostalim veli, da »ca- 
rigradska crkva uživa ovlasticu staroga Rima«,/ t, j. da je biskup 
u Carigradu jednak rimskomu. Car doduše po nastojanju pape 
Bonifacija taj dekret doskoro opozove opravdavajući se, da »mu 
je biskupskom prevarom bio izmamljen«;“ ali ovaj nam slučaj 
jasno očituje težnje tadašnjeg carigradskog patrijarhe Atika, koji 
je od cara dekret izmamio, pa prema tome i njegovo raspolože- 
nje prema Rimu, Aleksandriji i Antiohiji; očituje poviše uplitanje 
carevo u crkvene stvari te napokon nesposobnost Teodozija II, 
jer vladar, koji dopušta da mu se izmamljuju dekreti najvećeg 
zamašaja, nije vladar nego dijete. A to je Teodozije malo ne i bio. 
Potpisivao je naređenja, a da ih prije nije niti čitao. Sestra mu 
je Pulherija jednom dokazala njegovu lakoumnost upravo vidljivo, 
jer joj je uspjelo, da je on potpisao povelju, kojom bi svoju vla- 
stitu ženu Arkadiju prodao u ropstvo“ Toga cara zatekao je i 
sabor u Efezu g. 431., te je nesposobnost careva skrivila velike 
smetnje za vrijeme njegovo. Velika sreća bijaše, što je vladu u 
Carigradu vodila careva sestra, vrlo obrazovana, razborita i po- 
božna Pulherija. Crkva je štuje kao sveticu. Temeljito je znala 
grčki i latinski. U starosti od 15 godina proglasi je senat caricom 
te je za brata ona vodila vladalačke poslove, pazila na njegove 
nespretnosti i ispravljala njegove zalutalosti. Za efeski sabor 
stekla je ona prevelikih zasluga. 

Dok su u zapadnoj polovici rimske države harali po miloj volji barbari, 
a domaće pučanstvo je morila briga za životnu sigurnost i svakidašnji kruh, 
vladao je u istočnim pokrajinama priličan politički mir, Ali mira nije bilo 
na vjersko-kulturnom području, Onamo od Arija naprijed naučio se sam 
narod, da se miješa i učestvuje u teološkim borbama, što su ih izazivale velike 
hereze pogledom na Presveto Trojstvo i Kristovu osobu. Glavnu ulogu u tim 
borbama imale su teološke škole, nazvane po Aleksandriji i Antiohiji. Svaka 
je od njih imala svoj smjer. Prva ima svoje početke još u II. vijeku u sa- 
moj Aleksandriji te je radi grčke filozofije, koja je baš ondje za razne svoje 


4 Kirch, o. c., n 648. 
5 Marković, Cezarizam i Bizantinstvo, Zagreb 1891, I, str. 120. sq Pa- 
triarha Atik (406-425) već si utvrdi jurizdikciju u Trakiji, Pontu i Ariji! — 


% Ib., 155. 
7 Ib., 156 s. Ali je ipak dekret g. 421, prešao u Codex Just,; cfr, Pichler 
o. c., 69, 


8 Marković, o. c., 152 s; Pichler o. c. 68. 

grane imala svoje zastupnike i učitelje, osobito voljela spekulativno istraži- 
vanje objavljenih istina, a u tumačenju sv, Pisma iz istog razloga znala se 
osobito služiti alegoričkom mističkom metodom. Druga je nastala na početku 
IV. vijeka te je njezina značajka, da pomoću hladnog logičkog umskog dedu- 
ciranja vodi u potanje upoznavanje objavljenih vjerskih činjenica, dok je 
njezina metoda u tumačenju sv, Pisma bila verbalno, historičko, gramatičko, 
logičko razlaganje, U doba velikih vjerskih borbi pripadali su području prve 
. škole sv. Atanazije, Didim Slijepi, Bazilije Veliki, Grgur Nazijanski, Ćiril 
Aleksandrijski, na zapadu Hilarije, Ambrozije, Augustin, muževi najveće uče- 
nosti i svetosti i najvećih zasluga za Crkvu? Području druge, antiohijske 
škole pripadali su sv, Lucijan, sv, Ćiril Jerusalemski, Eustahije Antiohijski, 
Diodor iz Tarza, Teodor iz Mopsuestije, Teodoret Cirski, sv. Ivan Zlatousti 
pa i Arije — početnik velike hereze, koja je po njemu dobila svoje ime; Ma- 
cedonije, koji je nijekao božanstvo Duha Svetoga, te Nestorije, radi kojega 
bi sazvan sabor u Efezu, dok je Apolinarije, koji je Platonovu nauku krivo 
primijenio osobi Kristovoj, pripadao području prve škole,!? 

Iz područja antiohijske škole izašle su velike vjerske zablude radi sa+ 
mog smjera, koji je u tumačenju objavljenih tajna razumu davao odviše. Taj 
smjer nije morao da nužno vodi u zablude, kako već sam Ivan Zlatousti, koji 
je izašao iz nje, svojom svetošću svjedoči, ali pogibao je prijetila, i toj su 
pogibli doista podlegli Arije, Macedonije, Teodor, Nestorije i dr. Oni se 
mogu nazvati racionalistima onog doba, jer su htjeli rastumačiti i shvatiti ono 
— Presveto Trojstvo, Osobu Isusa Krista —, što se rastumačiti i shvatiti ne 
da, Na zapadu su zapali na početku V. vijeka iz istog razloga u velike zablu- 
de Pelagije i Celestije, koji su čisto racionalistički širili nauke o odnosu iz- 
među Boga i čovjeka, 

Unatoč velikim saobraćajnim poteškoćama neprestano se biskupi sa- 
kupljali u raznim gradovima na veće i manje sinode i sabore; hereze, njihovo 
pobijanje, i obrana proti njima, zauzimalo je gotovo sav njihov interes; bez- 
brojni spisi se izdavali s jedne strane protiv zabluda a s druge u njihovu 
obranu; sami biskupi zazivali su pomoć carevu sad u zaštitu hereza sad opet 
u zaštitu pravovjerja, i tako se carevi miješali u vjerske sporove i nastupali 
ili kao progonitelji zabluda i njihovih pristaša, ili kao njihovi zaštitnici. Na 
isti način je kod tih teoloških borbi učestvovao i narod, kako se to i prigo- 
dom efeskog sabora pokazuje, Od g. 381. do 400. držale se na raznim stranama 
33 sinode, od g. 400. do 431. opet 35 zborova,!! u kojima su se biskupi sa- 
kupljali ne iz jedne same provincije, nego od svuda, Danas tome nema ni 
traga. Takve prilike bjelodano pokazuju, kako su vjerske borbe držale u naj- 
većoj napetosti episkopat, narod i civilne vlasti. Na saboru u Efezu $. 431. 
došli su u sukob pripadnici škole aleksandrijske s Čirilom, i pripadnici škole 


antiohijske s Nestorijem i njegovim pristašama na čelu, Prvi su branili pravo- 
vjerje, drugi zabludu. 


? Kirsch, Kirchengeschichte, 1931, 1., 529 ss; Bardenhewer, Geschichte 
der Altkirchlichen Literatur, 1912, III., 7 ss. 


1% Kihn, Patrologie, 1908, II., 167. 
11 Hefele, Conciliengeschichte 11.2 

Ali u Efezu se pokazuje i borba između Aleksandrije i Cari- 
grada o prevlast u Crkvi na istoku, Sve do osnutka Konstanino- 
pola g. 330., a i kasnije, zauzimali su biskupi u Aleksandriji prema 
šestom kanonu nicejskog sabora g. 325. prvo mjesto iza Rima u 
sveopćoj Crkvi.'* Ali netom se podigla carska prijestolnica na Bo- 
sporu, počeli su i njezini biskupi, do tada jednostavni biskupi 
malenog gradića Bizanta, da rade za svoju što veću ulogu među 
episkopatom na istoku, Carevi su ih u tome nastojanju podupirali, 
jer je bilo i njima do toga, da rezidencija njihovog biskupa ne 
bude podređena biskupima izvana. Osobito se to nastojanje oči- 
tovalo prigodom carigradskog sabora g. 381., kad je bio po želji 
Teodozija 1. od nazočnih biskupa izabran kao predsjednik sabora, 
ne patrijarha aleksandrijski, kako je to moralo biti, i koji je bio 
prisutan, ili onaj iz Atiohije ili metropolita iz Herakleje, kome je 
bio carigradski biskup podređen, nego Nestorije, biskup carigrad- 
ski, Pod njegovim predsjedanjem Prihvatio se već spomenuti 
treći kanon, i tako se dogodilo, da je udvornost većine nazočnih 
biskupa prema carevim željama mimoišla stare crkvene zakone 
i tradicije te dužne i utemeljene obzire, koje Crkva drukčije 
uvijek štuje.““ Dakako da aleksandrijski patrijarhe sa svojom slav- 
nom prošlošću nijesu bili voljni dopustiti, da budu zapostavljeni 
i poniženi, te je radi toga nastalo veliko suprotstvo između A- 
leksandrije i Carigrada, Sam sv. Ivan Zlatousti, patrijarha cari- 
gradski (387-407), bio je barem djelomično žrtva tog takmičenja, 
kad je intrigama aleksandrijskog patrijarhe Teofila (385-412) 
uspjelo, da bude progonjen i pače maknut sa svoje stolice.“ U 
Efezu izbija ponovno sukob između Aleksandrije i Carigrada, u 
kojem Aleksandrija ponovno pobjeđuje, ali dakako ne u borbi o 


Prestiž, kako je to Nestorije htio, nego u borbi za interese sve- 
opće Crkve, 


Nestorije je izašao iz antiohijske škole, gdje je svoju teološku na- 
obrazbu primio od učitelja Teodora: G. 392, postao je Teodor biskupom 
Mopsuestije u Ciliciji te se po tome mjestu i nazivlje. Bio je vrlo darovit 
pisac, uživao je opći ugled, pa su ga, dok je živio, i muževi kao sv, Bazilije, 
sv. Grgur Nazijanski, sv. Ivan Zlatousti itd. visoko štovali. Umro je g. 428., 
iste godine, kad je Nestorije bio posvećen za biskupa u Carigradu. Teodor je 
među ostalim u brojnim spisima pobijao zablude arijanstva i apolinarstva, 
Prvi je učinio od Sina Božjega stvorenje Očevo te je prema tome nijekao 
božanstvo. Kristovo. Teodor je doduše isticao, da je Sin (Logos) Bog kao i 
Otac, ali je proti apolinarizmu dokazivao, da je Krist nesamo čovjek kao svaki 
od nas, nego da je i prava ljudska osoba, kao što je to svaki od nas. Apo- 
linarizam je naime gledao u Kristu jedno jedinstveno biće, u kojem zauzimlje 
Bog mjesto duše u čovjeku, te je time nijekao pravu ljudsku narav u Kristu, 
Naprotiv je Teodor u Kristu proveo posvemašnji dualizam, učeći da su u nje- 


12 Kirch, Enchiridion o, c., n 406, 
18 Hergenrčther, Photius, 1., 25 ss, 53 ss. 
14 Bardenhewer, o. c., III., 325 ss, 

mu dvije osobe, božanska i ljudska, koje su samo moralna cjelina. Prema 
Teodoru Sin Božji u ljudskoj osobi Krista samo prebiva. Marija je roula 
samo čovjeka Krista, u kojem se kao u hramu nalazio Sin Božji; ona dakle 
nije i ne može biti Majka Sina Božjega, nego samo majka Kristova, 

U toj je nauci odgojen i Nestorije i nesmetano ju je tumačio, dok je 
u Antiohiji djelovao kao propovjednik,5 Bio je Nestorije gotovo fanatičan 
protivnik vjerskih zabluda, ali je radi svoje nerazborite gorljivosti nemilo- 


srdno progonio nesamo osobe, koje su uistinu ispovijedale ovu ili onu herezu, , 


nego je bezobzirno navaljivao i na one, koji su radi još neustaljene termino- 
logije sa svojim izrazima uzbuđivali sumnju, da nijesu korektni u vjeri.“ Nije 
dakle nikakvo čudo, da je kod ovakva Nestorijeva temperamenta prije ili 
kasnije moralo doći do sukoba to više, jer je bio Nestorije radi svoje rječi- 
tosti veoma tašt, pa nije držao do nazora starih uvaženih učitelja i pisaca, 
nego je držao, da on sam nadilazi sve ostale, da sam sv. Pismo najbolje ra- 
zumije i da je tajnu Kristovu spoznao.!! Dakako da nije bio više nikakav 
velik misterij držati, da je Krist jedno biće, kad je Nestoriju ono »jedno« 
značilo samo jedinstvenu pojavu prema vani, prema sjetilnom opažanju, dok 
su ono »jedno« zapravo sačinjavale dvije osobe,!* Lako je Nestorije sebi sve- 
jim racionalizmom znao obrazložiti najdublje tajne, ali je baš radi toga zapao 
u najveće zablude. 


Papin Primat i Efeski Sabor. 


Nesjedinjeni grčkoistočnjaci rado dopuštaju, da je rimski 
biskup od vajkada uživao primat, ali samo primat honoris, koji 
se doduše odlikuje raznim većim ili manjim počasnim naslovima 
i precedencijama, ali je značajka primata honoris, da je odnosni 
biskup kao njegov nosilac samo primus inter pares, bez ikakve 
jurizdikcije da može izvan svoje biskupije uspješno pred Bogom 
i Crkvom izdavati naređenja u vjeri i disciplini te drugim bisku- 
pima zapovijedati i s njima disponirati. M ' 

Ali efeski sabor pruža vidljive činjenice, iz kojih nepobitno 
izlazi, da je nesamo zapad nego i sav istok rimskome biskupu 
priznavao najvišu jurizdikcijsku vlast u Crkvi te da je rimski 
biskup i sam od svoje strane svijesno vršio najvišu jurizdikciju i 
na istoku." 

Ponajprije gledamo, kako Rim u našem slučaju inicijativno 
zahvaća u čitavu stvar, netom je za nju doznao. 

Nestorije se glavom poskrbio, da se njegove homilije u pri- 
jepisima posvuda rašire, više puta anonimno, ali uvijek s odnos- 


15 Eberle, Die Mariologie des hl. Cyrillus v. Alexandrien, 1921, 47, 

16 Bardenhewer, 0. c., IV., 75. 

17 Migne, P. L, 50, 51-52: Ćiril Aleksandrijski u pismu papi Celestinu T 

18 Eberle, o. c., 26-33. 

5% Unatoč mnogom traženju rasprave: Jugie, La Primaut€ romaine au 
concile d' Ephšse, što je izašla u Echos d' Orient, t, XIV., 1911, p. 136-146 
nijesam je mogao naći te mi nije bila pri ruci. 

nim zabludama, te su došle i u Rim" U Rim poviše posla svoje 
izvješće Euzebije iz Carigrada. U Rim je pisao Celestinu mnogo 
pisama o tome sam Nestorije." On je papu molio, neka ga 
pouči, što mu treba učiniti radi nekih zapadnih biskupa," koji su 
pribjegli u Carigrad (bili su naime kao tvrdokorni pelagijevci iz 
svojih mjesta protjerani, a Nestorije hini, kao da mu je nepozna- 
to, da je bilo pelagijevstvo već g. 418, osuđeno), te ujedno upo- 
trebljava zgodu, da papi tumači svoje stanovište pogledom na 
Krista i Bogorodicu s namjerom, da ga predobije za svoje nazore. 

Iz pisma se jasno razabire, da je Nestorije htio iznuditi 
jednu izjavu od Celestina, t. j. izjavu i odredbu u stvari onih bi- 
skupa, da li su pravedno skinuti sa svojih mjesta ili ne. Nestorije 
se dakle obraća na Celestina s uvjerenjem, da ima samo on pravu 
vrhovnu jurizdikciju i povodi se u tome za primjerom svog pred- 
šasnika Ivana Hrizostoma, koji je apelirao na Inocencija 1., kad 
su ga g. 404. nepravedno svrgnuli s patrijarške stolice u Cari- 
gradu. Inocencije I, je tada kao vrhovni zakonodavac proglasio 
odnosnu odluku nevaljaloam i pozvao Hrizostomova protivnika 
Teofila preda se u Rim.“ 

Rim je Nestorijevu nauku svestrano proučavao. Tadašnji 
arhiđakon i kasniji papa Leo Veliki pozvao je znamenitog Ivana 
Kasijana u Galiji, da napiše proti novoj herezi u Carigradu obram- 
benu raspravu, što je Kasijan i učinio te napisao 7 knjiga »De 
incarnatione Domini contra Nestorium«. Spis je bio gotov još 
prije sinode, koja se na poziv pape održala u Rimu u prvoj polo- 
vici augusta g. 430." Tako su došli na zapadu i u Rimu do pot- 
punog većeg znanstvenog djela o spornom predmetu, što $a na- 
pisao stručnjak na latinskom jeziku, jer se u Rimu tada malo 
znalo grčki; sam Celestin piše Nestoriju, da ne pozna grčkog 
jezika, pa je trebalo njegova pisma najprije prevesti na latinski, 
radi česa se i s odgovorom zakasnilo.“ Ali pored toga zatražio 
je papa izvješće i od Ćirila u Aleksandriji." Ćiril je papu o čita- 
vom pitanju opširno i potanko izvijestio i dostavio mu u originalu 
i u latinskom prijevodu sve spise, što ih je on glavom u istoj 
stvari već izdao (pisma monasima, homilije, pisma Nestoriju itd), 
a osim toga i odnosne homilije samoga Nestorija, 


57 Mansi IV., 883 ss, 


5 »Saepe scripsi beatitudini tuae , , , « veli Nestorije; cfr Migne, P, L. 
50, 442, 

5% »Dignetur igitur_ amatissima Dei anima tua informare nos... « 
»Doceri autem volumus, quam de his sententiam teneamus« — piše Nestorije 


Celestinu papi; cfr Migne, P. L, 50, 442 s. 
% cfr, Niccolo Card. Marini: Il primato di S. Pietro e đe' suoi succes- 
sori in San Giovanni Crisostomo, Roma 1919, Pismo sa prizivom str, 310 ss. 
%1 Bardenhewer o, c, IV,, 562 s; Migne, P. L, 50, 9-2172, 
$2 Migne, P, L. 50, 470 ss. 
#5 Hefele, o. c., 158. 


ž 

Značajne su riječi, što ih je Ćiril među ostalim papi pisao: 
»Starijeobičaj u Crkvama, da se o takvim stvarima (naime o 
pogiblima, koje vjeri prijete) svetost tvoja izvješćuje . .. ,«* a 
prema koncu moli papu: »Izvoli dakle propisati nam ono, što 
misliš u toj stvari, da nam bude jasno, da li smijemo s njime općiti 
ili da mu otvoreno javimo, da ne smije nitko općiti s njime, pošto 
drži i propovijeda ovakovu zabludu.«" Jasno je iz ovih riječi, da 
gleda Ćiril u Celestinu poglavara s vrhovnom  jurizdikcijom u 
vaskolikoj Crkvi! 

: Tako je došlo do sinode u augustu 430., u kojoj je na teme- 
lju proučenih akata i činjenica papa Celestin proglasio Nestorija 
heretikom““ te mu ujedno zaprijetio sa skinućem, ako ne bi svojih 
zabluda u roku od deset dana nakon primitka presude opozvao. 
. Zar nije ovaj nastup Celestinov čin jurizdikcije u stvari 
vjere, jer zapovijeda, što mora Nestorije kao zabludu za- 
baciti, a što kao istinu prihvatiti; čin jurizdikcije u stvari disci- 
pline, jer mu prijeti sa skinućem, ako ne bude poslušan, i on 


postupa tako s patrijarhom u Carigradu, kome je Teodozije po- 


sebnim zakonom osigurao u svemu jednaku čast s biskupom u 
Rimu? 

Kao nosilac vrhovne jurizdikcije nastupa Celestin i naprijed. 

Za ovršenje svoje osude nad Nestorijem imenuje Papa 
svojim legatom Ćirila Aleksandrijskoga, te mu u tu svrhu daje 
velika ovlaštenja.“ S velikim auktoritetom piše Ćirilu: 

»Ako se Nestorije popravi,« neka se nada oproštenju; »ako 
ostane tvrdokoran, neka se rana izreže, jer škodi nesamo jednom 
uđu, nego čitavom tijelu Crkve«, »svi, što se njegovoj nauci pro- 


tive te su bili radi toga od njega izopćeni, oni su bili te jesu i 


danas u jedinstvu s nama.«" »Na temelju pak oblasti, što je s 
Našom Stolicom združena i kao naš zamjenik izvršit ćeš tačno i 
pomno ovu osudu: On mora u roku od deset dana, pošto dozna 
za našu odluku, svoje zablude pismenom vjeroispovijesti zabaciti 
te izjaviti, da ispovijeda gledom na rođenje Kristovo onu istu 
vjeru, koju ispovijeda rimska Crkva, Crkva Tvoje Svetosti te 
uopće svi ostali vjernici; ako ne bi toga učinio, onda je dužnost 
Tvoje Svetosti, da priskočiš onoj Crkvi (u Carigradu) u pomoć, 
a on neka se od našega tijela na svaki način i posve otstrani«." 


54 »Vetus  Ecclesiarum  consuetudo suadet, ut ejusmodi res sanctitati 
tuae communicentur«; cfr, Migne, P. L, 50, 448, Ep, VIIL, n 1, — Zar se nije 
i Nestorije sam u snazi istog starog običaja obratio na biskupa u Rimu? 

85 Migne, ib., n 7. 

5% Papa piše Nestoriju nakon sinode u Rimu, da je on — Nestorije — 
sam sebe osudio: »U svojim si listovima osudu stvorio ne o našoj vjeri, nego 
o sebi, pošto hoćeš drugačije govoriti o Riječi Božjoj, nego što vjera uči«; 
cfr Migne, P, L., 50 470 ss n 2. 

%7 Migne, P. L, 50, 485 ss: pismo papino svećenstvu i narodu u Cari- 
gradu; papa veli n 8: »vicem nostram Cyrillo delegavimus.« 

% Ib,, n 7 (na kraju); ili cfr. pismo pape Ćirilu ib. 459 ss, n 3. 

% Ib,,iz pisma pape Ćirilu n 4. 

O svome ovlaštenju i o punomoći, što je Ćirilu bila podije- 
ljena, izvješćuje papa auktoritativno Carigrad, Nestorija napose, 
te glavne metropolite na istoku u Antiohiji, Jeruzalemu, Solunu 
i Filipima. 

Svi su papinu osudu uzeli na znanje i ravnanje. Pače Ivan, 
patrijarha antiohijski, piše Nestoriju prijateljsko pismo, u kojem 
ga pozivlje, neka se papi pokori te neka prihvati Theotokos, 
budući da su ovu riječ mnogi i znameniti Oci upotrebljavali, te 
se nije nitko našao, koji bi im bio radi toga štogod prigovorio. 
Dakle Antiohija nesamo da papi ni najmanje ne osporava vlasti, 
kojom nastupa protiv Nestorija, ona ga pače podupire i Nestorija 
pozivlje, da popusti i da bude Celestinu poslušan! 

U smislu svoje punomoći nastupi Ćiril proti Nestoriju prema 
kraju g. 430., kad mu posla papino pismo aleksandrijske sinode. 
Ali međutim car je Teodozije već sazvao crkveni sabor u Efezu 
za Duhove u godini 431,7 

Da se sabor sazove, zahtijevao je od cara i Ćiril, valjda baš 
u smislu svoje punomoći, te je iz toga razloga tako kasno Nesto- 
riju dao dostaviti papino pismo.“ 

Budući da Nestorije ni tokom onih deset dana ni nakon njih 
nije svojih zabluda opozvao, pisa Ćiril u Rim za upute, da li se 
smije Nestoriju dopustiti, da dođe i on na sabor. 

Dne 7. maja 431. odgovori mu Celestin, da je Nestoriju slo- 
bodno doći na sabor, jer je Božja volja, da se svi ljudi spasu i 
dođu u poznanje istine (1 Tim 2, 4). Ćirilu pak neka bude dužnost, 
da u zajednici s vijećem braće nastale smutnje u Crkvi potlači.?? 

Caru pak javlja papa u pismu dana 15, maja 430., da šalje 
na sabor biskupe Arkadija i Projekta te presbitera Filipa i ujed- 
no ga moli, da ne prepusti mjesta novotarijama niti da dopusti, 
te se narušuje mir u Crkvi, 

Papa dakle šalje na sabor u Efez svoje legate, koji imaju 
posebnu misiju i koji dobivaju od pape dne 8. maja 431. u tu 
svrhu posebne poruke: »Držite se u svemu našega brata i su- 
biskupa Ćirila i vršite ono, što bude odlučio on. Naređujem Vam, 
da morate čuvati auktoritet Apostolske Stolice, te se radi toga 
ravnajte prema uputama, što ste ih primili, naime: ako se pojave 
razna mišljenja, Vaša je dužnost, da sudite o njima, a nikako da 
u debati učestvujete.«"? 

Ovako može govoriti samo onaj, koji je svijestan, da ima 
vrhovnu jurizdikciju on sam, i da je ostali priznavaju. 

Tko je saboru u Efezu predsjedao? ' 

Predsjedali su u ime pape Celestina Ćiril i papinski legati. 


72 Mansi IV., 1061 ss. 

71 afr, primjedbu 35%; Kirsch o. c., 551 toga ne opaža, premda je to vrlo 
važna okolnost, 

"2 Migne, P. L., 50, 501; pismo papino Ćirilu n 2. 

78 Ib., Papin Commonitorium za legate, p. 503. 

Nekoji misle, da je predsjedao sam Ćiril.“ Ali d i inski 
legati odlučno utjecali na tečaj sabora, jasno alijedi te drujei ma 
sjednice; da su bili oni zajedno s Ćirilom zamjenici papini na 
saboru te radi toga i predsjednici, izričito svjedoči carigradski 
patrijarha Mennas u vjeroispovijesti, što ju je predao papi Vigi- 
liju g. 552. u ime svoje te u ime nekih drugih grčkih biskupa 
Tu spominje među ostalim i efeski sabor te veli da »mu je pred- 
sjedao presveti Celestin papa Starijega Rima po svojim izasla- 
zala eo pg naime po presvetom Ćirilu, biskupu grada 
Fin so rije, i po biskupima Arkadiju i Projektu i po presbiteru 
. Ćiril je imao kao mandatar pape Celestin j 
ovrši njegovu osudu nad Nestorije; radi toga gang ji 
saborni spisi »zamjenikom rimskoga biskupa«:" a ostala su troji- 
ca nastupili i radili u snazi posebnih zadataka, što su ih bili pri- 
mili kao papinski legati. Sabor otvori 22, juna Ćiril Aleksandrij- 


ski; čitava je prva sjednica služila jedino svrsi, da se osuda 


Celestinova nad Nestorijem definitivno provede, što se i učinilo. 
' Ali je vrlo zanimljivo, što se dogodilo na drugoj sjednici 10. 
jula, u kojoj nastupaju papinski legati, koji su međutim stigli u 
fez. Prvo, što se na njoj izvelo, bilo je čitanje papina pisma 
saboru. Jasno i svijesno ističe Celestin: »Prema skrbi, što nas 
napunjuje, šaljemo svetu braću i naše sasvećenike, biskupe Arka- 
dija i Projekta i našega presbitera Filipa, muževe koji jednako 
misle s nama te su vrijedni svakog pouzdanja, da raspravama 
prisustvuju te ono ovrše, što smo mi već prije naredili. Ne 
sumnjamo, da će na to vaša svetost pristati, jer se stvar doista 
u ega obrane e Crkve naredila.«7 
apino pismo, koje sabor vrlo lijepo pozivlje, i 
zabluda o Kristovoj osobi te da se pobila za m knees: 
vjere i mira u Crkvi, svi su prisutni biskupi oduševljeno aklami- 
rali i povlađivali: »Da, ovo je pravi sud! Hvala novome Pavlu 
Celestinu, novome Pavlu ćirilu! Hvala Celestinu, čuvaru vjere!« 
Papin legat Projekt upozori nato prisutne biskupe, da u smislu 
papina pisma prihvate papinu osudu. Budući da bi se iz tog po- 
ziva dalo zaključivati, da se po svoj prilici na prvoj sjednici nije 
prema papinoj uputi postupalo, i da sabor nije imao dužnosti, da 
zablude Nestorijeve istom dokaže i Nestorija kao heretika osudi 
nego bi tek bila njegova dužnost, da se jednostavno priključi 
onome, što je već Celestin učinio, izjavi nadbiskup Firmus iz 
Cezareje u Kapadociji, da su se oni ravnali prema naređenjima, 


"4 V, por, Kirsch o. c., 552, 
75 Cfr, vjeroispovijest patrijarhe Menne u »Consti igilii 
i »Constitutum Vigilii Papae« 

od 14, maja g. 553, Mansi IX., 61 ss — gornji navod 62; Jelenić, Povijest 
Hristove Crkve IL, Zagreb 1924, 53; Marković o, c., 398, 

76 Mansi IV., 1124; cfr, Mourret, Les Pščres de I' Egli i 

, : , ; A : ise, P 1925, B 

77 Migne, P. L, 50, 512 A. ; suki 

što ih je Apostolska Stolica izdala te su prema njezinu propisu 
Nestorija i osudili, Radi te okolnosti prezbiter Filip saboru zahva- 
li: »Jer se sveti udovi sjedinili sa svetom glavom dobro znajući, 
da je Petar glava vaskolike vjere i svih kolikih apostola.« A na 
njegovu molbu predao je sabor papinim legatima akte prve sjed- 
nice, da ih prouče i potvrde." 

Čitava druga sjednica stoji pod dojmom papinih legata te 
sabor čini ono, što oni zahtijevaju! Isto se opaža na trećoj sjednici 
dne 11. jula, 

Papinski legati potvrđuju, da su akte pročitali, te zahtije- 
vaju, da se svi akti prve sjednice, kojoj oni nijesu prisustvovali, 
ali bi joj u smislu papina pisma bili morali prisustvovati, ponovno 
pročitaju, da mogu i oni izreći svoj sud. Nakon svršenog čitanja 
izreče prezbiter Filip značajne riječi: »Nitko ne sumnja, pače 
svim je vjekovima poznato, da je sveti i preblaženi Petar pro- 
čelnik i glava Apostola, stup vjere i temelj katoličke Crkve pri- 
mio od Gospodina našega Isusa Krista, Spasitelja ljudskog roda 
i Otkupitelja ključeve kraljevstva te da mu je predana vlast 
grijehe opraštati i zadržavati; on do danas i vazda u svojim na- 
sljednicima živi i sudi. Njegov dakle zakoniti nasljednik i zamje- 
nik sveti i preblaženi papa naš Celestin biskup, kojega mi ovdje 
zastupamo, poslao je nas na ovaj sveti sabor te izjavljujem, da 
je pravovaljana osuda, što se u ime svih Crkava proti njemu (Ne- 
storiju) izrekla. Stoga neka Nestorije znade, da je iz svećeničke 
zajednice katoličke Crkve izopćen«!" 

Na isti način potvrđuju osudu i ostala dva legata, Ćiril pak 
zamoli papinske legate, pošto su izvršili naređenje Celestinovo 
te potvrdili osudu sabora, da i same saborske akte svojim pot- 
pisima potvrde, što legati i učiniše, 

Vrhovna jurizdikcija rimskoga biskupa pokazuje se dakle 
u punom svijetlu: Celestin ima na saboru odlučnu riječ; on sudi 
u stvarima vjere, i njegovu odluku prihvaćaju i biskupi na istoku; 
on sudi jednoga od prvih patrijarha na istoku, on ga osudi, on 
ga liši biskupske časti, on ga iz Crkve izopćuje, a istok to pri- 
hvaća. Prihvaćaju biskupi, prihvaća car Teodozije, te se na mjesto 
Nestorijevo prema papinom naređenju bira pod vodstvom papin- 
skog legata Filipa nov patrijarha Maksimilijan. Saborske odluke 
nemaju pravne snage, dok nijesu potvrđene od papinskih legata, 
koji nijesu došli na sabor da debatiraju, nego da sude i potvrđuju. 
Episkopat na istoku slavi rimskoga biskupa kao čuvara vjere, te 
se na Saboru izričito ističe, da sv. Petar živi u svojim nasljedni- 
cima, rimskim biskupima. 

To sve bjelodano dokazuje jurizdikcijski primat rimskoga 
biskupa i na istoku te vjeru, koju istok u taj primat ispoljava, a 
ujedno iznosi i razloge, zašto ima rimski biskup vrhovnu jurizdik- 
ciju u Crkvi, 


78 Mansi IV., 1290, 
7% Ib,, 1295 ss. 

Nije dakle istina, ako se tvrdi, da je i 
Nije dakle istina, 1 a je istočna crk i 
odd pr ola primata uvijek odbijala, kk. 4 
dokazuje Obito istorija vaseljenskih sabora te »d i 
što ih rimski bogoslovi i istoričari navode, da je i o ara 
ah Kenai žen a primat rimskog episkopata, u naj 
čaju do j irički pri i 
počias o šoka azi, da je Istok panegirički priznavao rimski 
a sabora u Efezu skupio se doduš je i 
: uše ondje i proti 
a žak mos) zo i. ra Anttokijskog, AK door 
i njego, YI biskupi Prihvatili. su konačno one iste odl 
id , a De mA svojim legatima okean Sa 
a oj iskupa toga nije htio učiniti, ali i 
bili od čitave Crkve nes : glorekagat 
t DO č amo na zapadu, nego i istok 
i od civilne vlasti proglašeni heretici i. Rina o o 
: reticima i lišeni j i 
skog dostojanstva, posve u smislu SušiA ii raka šaj 
* 


Nesjedinjeni grčkoistočnjaci imaju 1 

' jeni gre&oistočnjaci imaju i danas velik 

Proti vrhovnoj jurizdikciji rimskog biskupa. Njima mi Rotim 
o je Poznato, radi toga, 
da uključuje autokratstvo, 
avješću, što se sve protivi 
morale pojedine kršćanske 


samovolju, despotizam, nasili 
: f i je nad s 
ljubavi, bratstvu, jednakosti, koje bi 


zdik« ga biskupa ne gled i 
autokratstva ni samovolje ni despotizma ni sage nad gavješaa 
jer vrhovna ju- 


t prema naš 
s dobroga oca uobit lji das 
je dakako u obitelji vrhovna, ali ujedno i nilualea Ari kaja 


svojstvu ne može da bude despotska, autokr i j 
sra strana jurizdikcijske vlasti rimskoga baku eo 
umentirana prigodom efeskog sabora. A to bi trebalo dan koka. 
se s rodu ka dobre redovito zaboravlja, Paka 

imski biskup kao po jedi i ij 
oi ee Bio p, rd pe . dr Kristove Crkve nije sa- 
efeski sabor u Celestinu posebice ist 
od presudne je važnosti u Crkvi. Č 
neprestano i danas, U tome svojstvu papa k 
rista, same vječne i nepromjenljive Istine i Bo 


prema članovima u 
je. on jest i hoće da 


bude samo otac i dobar Pastir po primjeru Isusa 


pm i ž 
Popović-Stojkov, Opća Crkvena Istorija, Sremski Karlovci 1912. 1. 517 

Krista, koji je tako često i divno riječju i činom u sebi ocrtao 
upravo oca i dobra pastira. 

Eto i Celestin tek nakon temeljitog proučavanja definitivno 
osudi kobnu zabludu u vjeri, koju je Nestorije počeo širiti, ali 
ne osudi definitivno samog Nestorija. Nestoriju daje vremena, 
da stvar ozbiljno promisli. Prođe više mjeseci, prije nego primi 
odnosni papin poziv; Nestoriju piše njegov prijatelj, koji i sam s 
papom njegovu nauku osuđuje, te ga pozivlje, da zablude opozove; 
Ćiril čeka s formalnim izopćenjem, premda je već davno prošlo 
onih deset dana; papa ne urgira izopćenje nego pristaje, da se 
Nestorije pripusti na sabor. Sabor pozivlje u najčasnijoj formi tri 
puta Nestorija, da dođe na sjednicu. Ali nije htio i nije htio — 
i bio je iz Crkve izopćen! 

Tko bi mogao na očigled ove divne strpljivosti i obzir- 
nosti još kazati, da je papa prema Nestoriju despotski ili samo- 
voljno postupao? Krasno se Celestin u tome pogledu izrazuje u 
poslanici, što ju je 15. marta g. 432. upravio svećenstvu i narodu 
u Carigradu: »Postupali smo kao što postupa Onaj, koji ne će, 
da itko od najmanjih propade, ali je sva naša nastojanja odbio 
i radije je izabrao smrt. I kad je napokon zabacio i lijek, dopusti, 
da bude odsječen: Sam je nad sobom izrekao osudu Apostolske 
Stolice, kao da je istog mišljenja s nama, da bude naime odsječen 
on, koji nas je ožalošćivao te je htio evanđelje Kristovo izvrnuti. 
Sve smo poduzeli, da izliječimo nevoljnog čovjeka od njegove 
bolesti. Nije prouzročila naglost naše osude, da nam je postao 
carinikom ili neznabošcem (Mt. 18, 17). Znademo, što zahtijeva 
Pismo, kako i koliko puta treba opomenuti one, koji teže onamo. 
te se ovo u našem slučaju već ispunilo. Ali treba još na ovo 
upozoriti: Brat je njega kao brata opomenuo, ali budući da je 
ostao tvrdokoran, došli su k njemu u istoj svrsi još ovaj i onaj, 
pače mnogi su govorili s njime i odvraćali ga, napokon ga je opo- 
menula svakolika Crkva i mi glavom. Ništa se nije propustilo, ni- 
šta se kod njega nije učinilo, što se ne bi prije bilo dobro pro- 
mislilo, dok ga stega starih naredaba nije osudila. Nijesmo mogli 
više čekati, »jer bi se inače pričinjalo, da prema Pismu s tatom 
trčimo i da sarađujemo s onim, koji vjeru izdaje, to više jer po- 
stoji zapovijed, da iskopaš i baciš od sebe oko, koje te sablaž- 
njuje (Mt. 5, 29).« Spominjući potom razbojnika na križu, koji 
je našao društvo s Bogom u raju, gorko izjavljuje: »Naoči ovakove 
suprotnosti moramo zbilja kliknuti i ujedno plakati: Zlo je veliko, 
da je biskup izgubio ono, što je razbojnik mogao naći! O nagrade 
za vjeru i nevjerul«*: 

Budući da je Nestorije ostao nesamo u svojoj zabludi 
tvrdokoran te pače i nakon svoga skinuća u samostanskoj kon- 
finaciji kod Antiohije svoje zablude i naprijed propovijedao i 
širio, bila je dužnost vrhovnog pastira, da pogibao ukloni, Radi 
toga se obraća dne 15. marta 432. kako na biskupe, što su bili 
na međutim već zaključenom saboru u Efezu, tako na samog 

cara Teodozija, da se Nestorije od Antiohije udalji.* j 
dozija, lestorije je udalji*" I sam je 
Ivan Antiohijski, nekadašnji prijatelj Nestorijev, kod cara u istoj 
stvari posredovao, Tako je Nestorije bio još u g. 433. iz Antiohi- 
je Kk te oj na bivanje u pustinji.*? 
ivnu je dakle papa prema Nestorij ji 
PE Pp riju pokazao strpljivost 
S istim oružjem papa djelova i prema biskupima, što su u 
Efezu bili prešli u opoziciju te su radi toga prouzročili toliku po- 
metnju na istoku. U petoj sjednici dne 17. jula 431. sabor je 35 
opozicijskih biskupa, među njima i patrijarhu antiohijskoga Ivana 
kaznio s izopćenjem i suspenzijom, a iz sedme se sjednice dne 
E jula izopćenje i suspenzija na sve strane razglasila. Ali je 
BE estin ovu saborsku odluku preinačio te odredio, da se Ivanu 
z planetom Da okno nona da bi zablude Nestorijeve osu- 
2: a 1 ostali biskupi ostali bi na svojim mjesti k i ili 
ru pletu i njegova početnika. : eat ika 
stu očinsku blagost prema biskupi icij j 
j 1 em: pima opozicije pokazuje 
o ti: Pejeolinove (26. julija 432.) njegov nasljednik Siksto 
md mah javlja biskupima na istoku, da ne će praviti nika- 
ovih Pitanja s njima te ih pozivlje, da prihvate odluke efeskoga 
zebra, koje on ponovno odobrava.“ Tako je uspjelo njemu i 
irilu, koji je zazirao od svih rekriminacija, da je došlo do po- 
ren i konačno do onog lijepog pisma, što ga je Ivan Anti- 
ohijski na početku 6. 433. upravio svojoj »Presvetoj i Bogu 
pes miloj braći i susvećenicima Sikstu, Ćirilu i Maksimilijanu«, u 
ojem prihvaćaju on i ostali biskupi odluke efeskog sabora osudu 
aki ad izbor patrijarhe Maksimilijana. 
obijedile su odluke, što ih je stvorio rimski bi 
H k le : 4 što iskup; 
e je pojelo prgvoninje i stega u Crkvi. Ali su uz jih 
ile svoju pobjedu i razboritost, bl ji 
bd Big: H : blagost, strpljivost dobrog 


U Krku, 22. juna 1931, na obljetnic jedni. ' 
22. juna 431. 1 u prve sjednice Sabora u Efezu 


f Josip dr. Srebrnić, 
biskup Krčki. 


%1 Migne, P. L., 50, 549 ss; navodi iz n 9, 13. 
82 Migne, P, L, 50,540:n5;546:n4, 
8 Migne, P. L. 50, 607: n 2, i primjedba, Bardenhewer, 0, c., IV., 75 
aaa S. je u Antiohiji ostao četiri godine, te da se ne zna za rasloge 
zašto je bio uklonjen odonuda, Papa Celestin te razloge izriči j ; 
A e t 
%4 Migne, P. L, 50, 543: n 8. ai eis 


NIKOLA V. I HRVATI (1447.—1455.) 


Opća karakteristika. 


UGENA IV. naslijedio je 6. III. 1447. Nikola V. Bio je to muž 

priprosta i vrlo umjerena života. Njegova je dobrota svakoga 

začaravala. Krasila ga svetost i učenost; on je proveo jedan od 
najznamenitijih preokreta na papinskoj stolici, jer se s njime popela 
na papinski prijesto i kršćanska renesansa! Njegovo je milosrđe 
prema siromasima bilo neograničeno, Slabe mu strane bijahu 
naglost i žestina. Uvesti mir u kršćanstvu i to križem kao jedinim 
oružjem: to si uze za glavnu zadaću svoga života. »Tražiti jedi- 
no da se proširi slava Božja i spasenje ljudi, to će biti sve moje 
nastojanje i najveća čast«, rekao je odmah na početku svoje 
vlade češkim poslanicima 28. V. 1447, 

On je htio biti najveći mecena umjetnosti i znanosti; ali sa- 
mo, da proslavi sv, Crkvu, tu duhovnu Kristovu zaručnicu ple- 


menitim djelima duha.* 
Nikola V. i crkv. život u hrv. pokrajinama, 


Franjevci nastavljaju i u ovoj periodi svoj blagotvorni rad 
u hrvatskom narodu. Od vremena do vremena dolaze vrsne sile 
sa zapada, da podupru njihovo djelovanje i pomognu kat. vjeri 
u kritičnim danima, što ih je u ovim krajevima proživljavala. Ta- 
ko poznati Jakov Marchia dobiva od svoga starješine dopuštenje 
30. XIL 1452., da opet pođe u Bosnu i Dalmaciju, gdje će propo- 
vijedati proti krivovjercima.“ A dogodilo se, da su i krvlju svojom 
znali zasvjedočiti sv. nauku evanđelja. Oko g. 1453. poginula su 
2 Franjevca u Srbiji u selu Pudine: Grgur Karanić i Fra Hadrijan. 
Na tu strašnu vijest tješi bosanske Franjevce njihov general i 
opominje ih, neka ne ostavljaju svojih mjesta bez velike sile već 
nek smjela duha rade na obranu sv. vjere." 

Već 14. V. 1447. određuje on bosanskim Franjevcima, da 
izaberu za poglavara vikara, čija će se vlast prostirati u granica- 
ma staroga hrvat. kraljevstva t. j. od Drave do Jadranskoga 
mora. Jedino njemu, a nikome drugom neka pripadaju sve ovla- 
stice, što su ih pape darovale bosanskim vikarima.“ 

Time je odlikovao starješinu ovoga reda u hrvatskim zem- 
ljama nad sve druge u susjednim pokrajinama. Isto je tako odmah 
počeo dijeliti iz riznice duhovnoga blaga hrvatskim svetištima 


1 Pastor, Geschichte der Pi4pste 1, str. 300, i 306, 

2 Palacky, Geschichte von B6hmen IV. 1, 5. str, 168, Pastor, ib, I, 310. 
3 Pastor, ib. 1., 310. * Fermedžin, Acta Bosnae, br. 930, 
5 Ib., br. 942. % Fermedžin, ib., br. 862. 


j 


256 NIKOLA V. 1 HRVATI 


u Bosni, zemlji, koju je baš u duhovnome životu teška bolest 
dovela do ruba propasti, Podijelio je 18. VI. 1447. godišnje opro- 
štenje na utjehu vjernika na dan sv. Tome vjernicima u crkvi 
istoga sveca pod Vrandukom, koju je gradio kralj na čast svoga 
zaštitnika." 

Nadalje učini sličnu milost crkvi sv. Jurja u Jezeru; zatim 
crkvi sv. Marije u Vrbenu pod Vrandukom i crkvi presv. Troj- 
stva, što ju počela graditi kraljica Katarina u mjestu Vrilih (čini 
se u tešanjskom kotaru, u župi Šivši),* 

U Bosni, zemlji natopljenoj krvlju mnogih mučenika, dižu se, 
kako vidimo, darežljivošću plemstva kršćanske crkve naviješta- 
jući mirnije dane. Nikola V. bijaše presretan saznavši za tolike 
uspjehe poslanika Tome. On ugađaše bosanskome kralju i njego- 
vim velmožama u svemu i svačem," Kralja, njegove potomke i 
zemlje, primio je pod osobitu zaštitu sv. Petra i apost. Stolice, 
»jer je on prvi od bosanskih kraljeva javno priznao kat. vjeru, 
Prijeti izopćenjem svakomu, tko bi mu se usudio učiniti kakvu 
nepravdu.«!" 

Hrvatskoga biskupa Tomu, legata u Bosni i Hrvatskoj sve 
od g. 1439., potvrdio je novi papa 18. lipnja 1447. u toj časti za 
sve hrvatske zemlje »radi njegove revnosti, razboritosti i drugih 
odličnih svojstava.« On ima i nadalje raditi za dobro naroda i 
učvršćivati kat. vjeru, da donosi dostojne plodove u narodu! 
Ujedno naloži splitskom nadbiskupu, da legatu pripravi u Splitu 
kuću za stanovanje »na trošak svećenstva svoje biskupije i 
grada.«"? 

Vojvodu Vojsalića i njegove zemlje i potomke iznova primi 
Pod osobitu zaštitu apost. Stolice. To je bilo najveće političko 
— crkveno odlikovanje za kojega velikaša. Bilo je skopčano s 
velikim ovlasticama, jer dotičnome nitko nije smio iz štovanja 
prema apost. Stolici nanijeti nepravdu. Biskupi pak i svećenici 
morali su ga uzimati u obranu. 

Istu je milost iskazao Sladoji, gospodaru Rekvija, njegovoj 
djeci, potomcima i zemljama; zatim 2. IL 1448. Restoji, kraljevu 
protovestijaru, jer je »vrlo mnogo učinio za održanje i napredak 
kat, vjere.«! 

26. rujna 1447, dade papa bosanskim Franjevcima za vikara 
Jakova de Primaditiis naredivši mu, da obiđe i reformira samo- 
stane, gdje je stega popustila; ta redovnička je stega jedini zalog 
blagoslovnoga djelovanja u narodu. Premda su se odmah na po- 
četku Nikoline vlade od bosanskih odcijepili hrvatsko-ugarski 


7 Theiner, Mon. Hung., br, 386 - 9, 

* Batinić, Djelovanje Franjevaca 1. 102.,.17, bilj. 

% Klaić, Povj. Bos., str, 290. 1% Theiner, Mon. Hung., br, 395, 
11 Theiner, op. cit,, br. 394, i 396, 

12 1b., br, 397, 

18 Theiner, Mon. Hung., br. 392 -3, i 411. 


NIKOLA V. I HRVATI 257 


Franjevci na sjeveru od Drave, ipak se, kako vidimo iz ovoga 
pisma, bosanska franjevačka vikarija širila preko Bugarske i 
Vlaške sve do u južnu Rusiju.“ 

Papa je nadalje udovoljio želji dalmatinskih Franjevaca i 
postavio ih na vlastite noge, On ih naime odijeli od bosanske re- 
dovničke pokrajine, koja im je bila više na teret negoli na korist 
(27. IX. 1447.). Bilo je tada u Dalmaciji 5 franjevačkih samostana. 

1, veljače 1449, upravlja Nikola V, pismo na svoga poslanika 
u Bosni. U njemu veli, kako je biskup Toma nedavno osobno došao 
u Rim i papu izvijestio o prilikama u Bosni i u Humu. Kralj je istina 
poslušao opomene apostolske Stolice i nagovaranjem Tominim 
primio kat. vjeru; ali još su neki ostali u krivovjerju i od velikaša 
i od plemića; među tima se najviše ističe zet kraljev, vojvoda 
humski Stjepan. Ovaj je kao nekoć Eugenu IV. tako i Nikoli 
odmah, čim je postao papom, izaslao odaslanstvo, koje ga je 
uvjeravalo, da je herceg katolik i da papi izjavljuje svoju pokor- 
nost. Papa vidi, da su to bile samo riječi. 

Tako se i vojvoda Pavlović bio odrekao heretičkih zabluda 
pa opet otpao od kat. vjere. 

Toma je pohitio u Hum, pozvao patarenske prvake, da s 
njim raspravljaju o istinitosti kat. vjere, Oni obećaše, da će doći; 
odrede za to vrijeme i mjesto. Ali, kad je biskup došao u određeno 
vrijeme, oni se po starom >»lisičjem« običaju iznevjeriše i ne do- 
đoše. Legat pođe u Rim i tu ispriča sv. Ocu, kako je njegovo 
nastojanje ostalo besplodno. 

Papa radi tolike beskarakternosti hercega Stjepana i pata- 
rena odluči upotrijebiti oštra sredstva, da se već jednom stane 
na kraj njihovome razornom djelovanju, kojim su rušili najsvetije 
temelje društva i vjere, Sam je biskup Toma izvijestio papu, »da 
je manihejska kuga tako zarazila ove zemlje, te se može jedino 
oružjem istrijebiti.« 

Nikola pošalje iznova Tomu u Bosnu s većom pomoću, da 
može kršćane dići na oružje proti tvrdoglavim hereticima i zato 
im podijeliti velike oproste. To je učinio Nikola V., koji je kao 
možda nijedan knez njegove dobe mrzio na rat. 

Naloži legatu, neka izopći iz Crkve hercega, Pavlovića i 
druge, što su ponovno prekršili zadanu riječ, Zabrani susjedima 
trgovanje s hercegovom zemljom." 

Uza sve to herceg je tražio oslona na zapadu proti nepresta- 
nim navalama turskih čopora. Sklonio se pod okrilje rimskoga 
cara, slaboga Fridrika III., koji ga je počastio naslovom: »her- 


14 Fermedžin, op. cit. br, 874., Batinić, op. cit. [., 104. 

15 Wading t. XI, p. 534.; Batinić, ib.; Fermedžin, ib: br, 875, 

16 Pastor, op. cit, 1, 306. : 

11 Asseman, Kalendarium Ecclesiae V, 83,.-4; Raynaldi annal. 1449, n.9 
»Život« 1931, (XIL) Br. 6, 

ceg od sv. Save«.!* Ali mu od njega bila slaba pomoć, Morao se 
sam braniti od Turaka. K tome se borio s vlastitim gospodarom, 
bosanskim kraljem, dok se nije predao Turčinu, najvećem nepri- 
jatelju svoga naroda. 

Pa kako je sam bio beznačajan, dočekao je, da su se proti 
njemu pobunili rođeni sinovi, A što je sramotnije, oni se združe 
s Turčinom proti svome ocu! 

Pape su bili jedina velevlast, što je sjedinjivala zapadne 
narode i vodila ih putem kršćanske kulture. Pa da obrane ta 
najveća dobra i slobodu kršćanskih naroda, često je bilo upravo 
nužno, da se narodi silom dignu protiv rušitelja na njihovu obra- 
nu. Da je herceg Stjepan imao i iskre ljubavi prema svomu na- 
rodu, ustao bi složno s bosanskim kraljem, da od njega odvrati 
ljutoga dušmanina i potpunu propast. A on je još pozivao svoje 
neprijatelje i pomogao iskopati grob vlastitoj domovini. 

= Brižni otac kršćanstva nije se zadovoljio samo jednim po- 
slanikom, da obaspe hrvatski narod svojim blagodatima. Vidi- 
mo ga gdje već 20. lipnja 1449. šalje fra Antonija Napuljca u 
»Dalmaciju, Bosnu, Hrvatsku, Ugarsku i srpske zemlje«, da on- 
dje naviješta evanđelje i da preporuča svećenstvu i narodu život 
po evanđelju,'? 


Sv. Stolica i kršćanske razmirice u našim stranama. 


Bosna je u to vrijeme krvarila s još jedne rane. Bila je na- 
ime u ratnom stanju s Đurđem, srpskim despotom, radi Srebre- 
nice, On je pače 6. rujna 1448. bosansku vojsku porazio. 

Kralj Toma vapio je Nikoli V., neka mu pomogne proti 
raskolniku i turskom savezniku, Papa se zauzeo za kralja kod 
hrvatsko-ugarskoga gubernatora Ivana Hunjadija. 

Toma i despot odašalju poslanstvo u Peštu na sabor. 

Hunjadi odluči, da će njihovu razmiricu povjeriti poseb- 
nom sudu, pa će uz onoga pristati, tko bude imao pravo. Tako 
je pisao Nikoli V, 24. VI, 1449, po svom pouzdaniku glasovitom 
Hrvatu Ivanu od Sredne." Kralj je Toma dobio pomoću pape i 
Hunjadija pravo, jer već na početku god. 1449, upravljaju Sre- 
brenicom ljudi bosanskoga kralja.“ Ugri i Hrvati izaberu poslije 
smrti kralja Vladislava l., koji slavno pade kod Varne (1444.) 
boreći se za slobodu kršćanstva, Ivana Hunjadija gubernatorom 
kraljevstva (6. IV. 1446.). Papin legat Ivan Karvajal preuzeo je 
tešku zadaću, da izmiri plemstvo s carem Fridrikom III.; ovaj 
naime nije htio da preda kraljevića Ladislava Postuma niti kru- 


18 Klaić, Povj. Bos., 297, 

1% Fermedžin, op. cit, br, 885, 

20 Klaić, Povj, Bos,, 292,-4, 

31 Jireček, Geschichte der Serben 1II., 189. Ka e 

ne sv. Stjepana, Pače radi toga plane rat. Pregovori nijesu uspje- 
li, te legat stavi Beč i ode u Češku." 

Ugarski. sabor, što se sastao u ožujku god. 1447. pokušao 
je opet pomoću kardinala Karvajala doći s carem do sporazuma. 
Zato je revno radio i novi Papa Nikola V, Odmah prvih dana 
upravi pismo na ostrogonskoga primasa i Hunjadija, da porade 
s carem oko mira. Jednako zaklinje 21. svibnja 1447. Fridrika 
IL, da se »kani svakoga rata«; nek odloži oružje i učini s Ugar- 
skom primirje, dok ne dođe njegov legat, koji se sprema na put 
te će stići što prije. Ovo se primirje postiglo u lipnju 1447., a mir 
je imao slijediti posredovanjem legata još iste godine, 

Ali ovaj pozva obje stranke tek g. 1448. u Požun. No Ugri 
nijesu htjeli iz Budima. Gubernator zaklinje Karvajala, neka po- 
spješi mir, jer car svojim zatezanjem izvrgava stvar ruglu. Hu- 
njadi čezne za mirom, da se može »predati obrani i napretku 
vjere i kraljevstva, na što ga nuka srce i dužnost.«* On je vazda 
mislio na rat proti Turcima, a osobito da opere sramotni poraz, 
što su ga kršćani doživjeli kod Varne. U tome je smislu pisao 
Eugenu IV. 11. V, 1445, tužeći se na one, koji mu se iznevjeriše 
u zadnjem kobnom ratu: »Ne ću mirovati, dokle ne' izliječim ra- 
ne domovine i ne izbrišem njezine sramote,«?* 


Nikola V, i ratovi protiv nekrsta, 


U ovo je vrijeme sve više prevladavala u Evropi ideja, da 
je radi sramotnoga nerada grčkoga carstva hrvatsko-ugarsko kra- 
ljevstvo »štit kršćanstva proti Turcima«, 

Te je misli bio i papa Nikola V. Od početka svoje vlade 
svratio je pažnju na istok te nastojao, da direktno i indirektno po- 
maže operacije proti Turcima. Obnovi stoga zabranu, po kojoj 
se ne smije nevjernicima prodati oružje niti hrana; 6. IV. 1447, 
obećao je svima na molbu Hunjadija potpuno oproštenje, koji 
pođu u boj na Turke, »kao da bi pošli u boj za sv. Zemlju i za 
grob Gospodnji«, a samom vojvodi Ivanu dade naslov »knez« i 
daruje mu zlatni lanac u znak te časti. Ovaj zahvali papi na 
odlikovanju, ali ga ne htjede primiti, dok ne dobije velike pomo- 
ći proti Turaka. Na njih se baš tada spremao; no izdašne pomo- 
ći nije našao niti u Mlečana niti u napuljskoga kralja. Dubrova- 
čko vijeće obećalo mu je 1. travnja malu pomoć od 2000 dukata, 
čim prijeđe s vojskom preko Dunava. U rujnu 1448. poveo je gu- 
bernator hrvatsko-ugarsku vojsku na Turke. Pridružilo mu se 
nešto češke vojske i njemačkih krstaša. Upravio je više pisama 
papi (6., 8., 12., 14. i 17. rujna) moleći ga za što obilniju pomoć; 
ujedno ga uvjerava, da rata nije mogao više odgađati, kako mu 
je to sv. Otac svjetovao. 


22 Klaić, Povjest Hrvata III., 217. 
28 Klaić, ib., 219. 
24 Ib, 25 Pastor, op. cit. I, 479, i 2. bilj, 

Papa ga je nagovarao, neka ne počinje vojne prije proljeća, 
kad bi mu i on mogao poslati veću potporu, jer da je gubernato- 
rova osnova »više smjela negoli sigurna«, 8, rujna piše mu Hu- 
njadi, kako je upravo sada prisiljen na rat, premda bi rado po- 
slušao savjet papin, jer se sultan  prikučio hrvatsko-ugarskim 
zemljama i već više puta pokušao u njih provaliti, »Mi se diže- 
mo u ime Božje i poduzimljemo ovo sv. djelo, komu se gvožđem 
i oružjem posvećujem, i u kojem volim poginuti negoli i nadalje 
gledati bijedu naroda svoga.« 17. istog mjeseca piše | Nikoli: 
»Trajnu. pobjedu održati samo je onda moguće, ako mi pomo- 
gnu sv. Stolica i druge kršćanske vlasti.« Despot Đurađ ne htje- 
de se odazvati pozivu, da se Ivanu pridruži i da se digne na 
Turke, Hrvatsko-ugarska vojska plijenila je zato njegove zemlje, 
premda je on naložio svome narodu, da vojsci u svemu ide na 
ruku, Despot je pak dojavljivao sultanu osnove Ivanove, koji je 
baš u to vrijeme htio na ponuku Mlečana da satre Juru Kastri- 
otića i njegove junačke Albance. Velika vojna dičnoga pobjedi- 
telja Turaka svršila se ovajput posvemašnjim porazom njegove 
vojske na polju Kosovu 20. listopada, 1448,% 


Nakon svoga povratka u Ugarsku uvjerava Hunjadi sv. Oca, 
da ga je ovaj poraz više raspalio nego skršio, a i ugarsko-hrvat- 
ski staleži snova su mu povjerili obranu kršćanstva. 


Poraz na Kosovu tako je ustrašio  miroljubivoga starca 
Nikolu V., te on poručuje Hrvatima i Ugrima po svome legatu 
ovo: papa misli, da je međutim bolje, ako se drže u granicama 
svoje države. Ali Ugri i gubernator nijesu htjeli o tome ni da 


čuju, nego su papu vruće molili za pomoć proti ljutom neprija- 


telju. Stoga je u jubilarnoj godini 1450. podijelio sv. Otac milost 
potpunoga oproštenja, što bi ga dobili u Rimu, svima, koji obave 
neke molitve u određenim crkvama i za rat daruju polovinu nov- 
ca, koji bi potrošili za put u Rim te uz to sudjeluju u ratu; a 
svećenicima dade s Sroka Miom da go sjeda e Ergia: Mep: 
bito si je papa zadužio kraljevstvo, što je nastojao, da izmiri 
Hunjadija s češkim kapetanom Jiskrom, i što ga je 12. IV, 1450. 
oslobodio od zakletve, na koju ga je prisilio despot Đurađ, kada 
ga ono zarobio i u tamnicu bacio: naime da ne će nikada više 
voditi vojske kroz Srbiju. »Samo je tako bilo slavnom vojvodi 
moguće izvojštiti sjajnu pobjedu pod Beogradom (1456), kojom 
je osvetio Kosovo i Varnu«, veli Kayser, biograf Nikole V 
Ugarski sabor zamolio je nadalje papu, .da ih riješi i od svih 
drugih prisega, što su ih »u času nužde i nevolje dali despotu.« 
On im je ispunio molbu, a postupak despotov 12. IV. 1450. pro- 
glasio za: »nepraveđan, nečovječan, bezuman i nedostojan.« 


26 Klaić, Povj. Hrvata III., 220.-4. - Jireček, op. cit, Il, str, 192. 
27 Klaić, Povj. Hrvata III. 229, 

U isto se vrijeme papa trudi, da podupre Albance u teškoj 
borbi s Turcima i da ih potakne na borbu proti njima složivši se 
sa susjedima. »Od tih bijaše Bosna od najveće važnosti.« 

Nije dakle čudo, što je otac kršćanstva vodio upravo ne- 
običnu brigu o ovoj zemlji, osobito otkako je turska pogibao 
postala kritičnom za papovanja Eugena IV., on je nije više pu- 
štao s vida. Da još više stane na put razornom djelovanju pata- 
rena te da podupre kralja proti nutarnjim i vanjskim neprijate- 
ljima, izaslao je u Bosnu 11. VI, 1450, novog poslanika, biskupa 
od Konstanca s najvećom vlašću, da »kao anđeo mira istrijebi 
korov, a dobro zasađuje, zalutale da privede na pravi put, skru- 
šene odrješuje, uspostavlja mir među samim knezovima, te među 
njima i susjednim narodima.«?? 

Kralj Toma obnovi savez i prijateljstvo s plemenitim ju- 
nakom Hunjadijem, da se međusobno pomažu osobito u borbi 
proti Turcima, proti kojima se kralj upravo spremao. Kako su 
sada papa i Hunjadi tražili, da ustane na patarene, obrekao je 
Toma svečano Hunjadiju pred papinim legatom, da će ih progo- 
niti, G. 1450. počeo je kralj izvoditi svoje obećanje. Mnogi pata- 
reni pobjegoše u zemlju Stj. Vukčića te k srpskome despotu ili 
k susjednim turskim vojvodama pozivajući ih u pomoć proti svo- 
me kralju. Tako su nezadovoljni bosanski patareni ojačali turske 
čete. Nikola V. pozove 26. 1. 1450. odane velmože, neka pri- 
teku kralju u pomoć, čim to zatraži njegov legat, biskup Toma." 

13. VI. 1450. obeća papa kralju, koji uz velike teškoće i 
troškove ratuje na svoju obranu proti Turcima i bogumilima, da 
obuzda njihov bijes, i svim njegovim pomagačima u tom ratu 
potpuno oproštenje grijeha uz obični uvjet: skrušene ispovijedi, 
jer ih želi obogatiti blagom sv. Crkve, krvlju Isusa Krista i sv. 
mučenika.«"* »Ove nam kratke vijesti svjedoče, kako su se vjer- 
ske borbe okrenule u izdajničke osnove patarena, koji su se 
zgrnuli pod zastavu medinskog proroka proti svojoj otadžbini.«? 
Nije dakle čudo, ako je kralj sad još oštrije proti njima istupio. 
Stoga su se neki povratili u kat, crkvu. »U drugim pak mjestima 
nastanjenim od heretika, čim se tamo pojaviše Franjevci, iščeza- 
vaju heretici kao vosak ispred ognja«, piše legat Toma sv. Ivanu 
Kapistranu, franjevačkom generalu 19. veljače 1451. izvješćuju- 
ći ga o stanju Bosne. Ujedno ga moli, da bi išao kralju na ruku i 
i potpomagao bosanskoga vikara, koji je kod kralja i katoličkih 
knezova vrlo dobro viđen; osim toga neka ne dopusti, da se ne- 
ki samostani u Dalmaciji odcijepe od bosanske vikarije,# 


28 Pastor., op. cit, 1, 479 - 80, 

2% Theiner, Mon. Hung., br, 416. 

3% Farlati, Illyricum sacrum IV., 259, 
31 Theiner, Mon, Hung., br. 417. 

32 Rački, Rad VIH,, 159, 

Nikola V. i rat s izdajničkim bogomilima. 


Nije samo briga za Crkvu sklonila papu da g. 1450. izašalje 
u Bosnu novog poslanika. Od velikog je zamašaja bila činjenica, 
da su patareni bili u sporazumu s Turcima; a u tome je, kako su 
u Rimu dobro znali, bila velika pogibelj za ovu zemlju. U izda- 
ju bijahu pače upleteni neki svjetovni i redovni svećenici; a iz- 
među posljednih osobito neki nevrijedni Benediktinci. | Vidimo 
to iz lista Nikole V, biskupu Tomi. List je prviput objelodanio 
Pastor“ a glasi ovako: »Nikola Tomi, biskupu hvarskom, u zem- 
lji Bosni nunciju apostolske stolice, 

... Nedavno smo čuli ne bez velike žalosti, da su neki kle- 
rici i svećenici svjetovni i redovni osobito iz reda sv. Benedikta, 
što stanuju u krajevima tebi povjerenim i u susjedstvu, utekli se 
turskom caru, zatražili od njega pomoć te uzdajući se u njega, 
lakoumno se usudili nepravedno otimati nekim crkvenim osoba- 
ma njihova crkvena dobra, što su ih pravedno uživali; k tome 
da zločinački. otimaju opatima samostane i druge .redovničke 
kuće, što se nalaze na području Jurja Kastriotića, koji gospodari 
onim krajem. U ovima su se namjestili izdajničkom prijevarom 
i lukavstvom. Time počiniše veliku štetu spomenutom Jurju, koji 
se bez prestanka junački bori proti Turcima. Tom je pak varkom 
izbačen iz rečenoga zemljišta. Osim toga usudili su se nepra- 
vedno stečeno zemljište zadržati nimalo se ne bojeći izopćenja i 
drugih kazna, što ih crkveno pravo udara na takove; a padaju i 
u kazne, što se obično javno proglašuju na Vel. Četvrtak u apo- 
stolskome pismu (buli)... 

Mi dakle nalažemo tebi, brate, da u ime Naše istražiš sve 
i pojedine rečene krivce da opomeneš, neka do određenoga roka 
ostave i povrate, što su oteli,..« Inače neka se proti njima po- 
služi crkvenim kaznama, a u potrebi prizove u pomoć svjetsku 
vlast. »U Rimu 11, V, 1453.<* f 

Srpski despot ponovno se spremio, da otme kralju Tomi 
Srebrenicu. Ovaj pritisnut s više strana prestade proganjati pa- 
tarene i naumi obračunati s Đurđem. Ali se među njih umiješa 
Hunjadi. Kralj Toma u neprilici uteče se papi tužeći mu se, da 
gubernator krši mir i prijateljstvo, što ga je nedavno ugovorio s 
njime. Papa ozbiljno opomene Hunjadija preko uglednog Hrvata 
Ivana od Sredne, da se drži mira sklopljena »posredovanjem pa- 
pina poslanika s bosanskim kraljem.« Hunjadi je odgovorio sv, 
Ocu, da je vazda pripravan držati se mira; ali da kralj ne vrši 
zadanih obećanja, osobito što ne zatire patarena, koji se jedino 
još u bosanskom kraljevstvu šire i zaštićuju na veliku sramotu i 
štetu katoličkoj Crkvi. Poručuje papi, neka živo opomene bo- 
sanskoga kralja, da obdržava uvjete mira. Ne zna se za daljni 
razvoj stvari, ali do otvorena rata nije došlo među ovom troji- 
com," | 


54 Papin tajni arhiv 425. £. 176. 

Godine 1451. zavojštio je nasilni herceg Vukčić na Du- 
brovčane, nanosio im velike štete pustošeći i robeći njihovo zem- 
ljište, jer nijesu htjeli izagnati njegove žene, koja je protjerana od 
svoga muža utekla k njima; niti su htjeli da mu predaju župu Ko- 
navle, kako je on to tražio. Rat je trajao od g. 1451. - 1454. 
Patareni su u tome ratu svuda pustošili crkve, razbijali križeve 
i slike svetaca.“ Tako na primjer: »Jošće odrije crkvu konava- 
osku i ne ostavi u njoj nego mire« (zidine). 

Dubrovčani u tolikoj nevolji traže pomoć u kršćanskih vla- 
dara proti bezdušnom patarenu. Ugarski sabor naloži Ivanu Hu- 
njadiju, neka bi svom snagom podupro grad. Nikoli V, pošalje 
Dominikanca Blaža, koji potanko razloži hercegovo pustošenje, 
i javi, kako mnogi kršćani dolaze iz Italije i kao njegovi plaće- 
nici pomažu zatirati pravovjernu općinu. 

Papu je ta vijest vrlo rastužila. Izda pismo 9. VI, 1451, na 
sve kršćane, kojim zabranjuje, »da bi itko stupio u službu vjero- 
lomnome patarenu ili da ga ma kojim načinom pomaže.« Nepo- 
slušne kao i samoga hercega udara najvećom kaznom t. j. is- 
ključenjem iz Crkve, a od toga ih može samo papa odriješiti. Koji 
pak budu u ratu zarobljeni, neka im se oduzme imetak i sva 
građanska prava, i neka robuju onome, koji ih uhvati. Opominje 
nadalje sve knezove i vladare, da ovu naredbu javno oglase i 
izvrše.“ Time je Nikola V. učinio za Dubrovnik sve, što mu je u 
to vrijeme bilo moguće. Proti hercega složio se s Dubrovnikom 
njegov sin Vladislav, da opere sramotu nanesenu svojoj majci, 
zatim kralj Toma i neka humska vlastela. Kralj Toma pozva svoje 
vazale, da s njime ustanu na hercega. No neka mu vlastela u- 
skrate pokornost, osobito Petar Vojsalić, vojvoda Dolnjih Krajeva 
i Vladislav Klešić, vojvoda Zapadnih Strana, gospodar Dumna i 
Dlamoča. Kralj se obori na nepokorne velmože. Tako plane u 
Bosni opet građanski rat, dok je u Humu Vladislav sa svojim 
pristašama ratovao proti rođenome ocu, U tolikim strahotama 
pokazalo se blagotvorno djelovanje Crkve. Papin legat Toma i 
vikar bos. Franjevaca late se posla i izmire Vojsalića i Klešića s 
njihovim kraljem. Ovaj se najprije pomirio s Vladislavom Kleši- 
ćem i obećao mu, da ga ne će nikada baciti u tamnicu ili u oko- 
ve. Klešić zamoli papu, da bi potvrdio kraljevo obećanje. Nikola 
V. rado to učini 1. VII. 1452. »radi njegove odanosti prema kat. 
Crkvi.«*" Nakon ogorčena rata s Petrom Vojsalićem zakleo mu 
se kralj dušom i sv. rimskom stolicom, da mu ne će učiniti ni- 
kakve štete. Petar se zakleo pred papinim poslanikom i pred 2 
Franjevca, koji su ih izmirili i Petra »na svojim rukama donijeli 


35 Klaić, Pov. Bos., 296, - 7. 

pred kralja«, da će kralju i njegovu sinu vjerno služiti. Papa po- 
tvrdi zauvijek povelju mira 1. VIL 1452. i naredi legatu Tomi, 
bosanskome vikaru i njihovim nasljednicima, neka uime kat. Cr- 
kve bdiju nad ovim mirom.“ 

Dubrovčani su opet javili papi, da je herceg Stjepan bez 
navještenja rata navalio s velikom vojskom na njihovo zemljište, 
nanio im goleme štete i druga velika zločinstva počinio protiv 
kat. vjere. Papa ga je opominjao po Paganinu, biskupu ulcinjskom, 
da odustane od nasilja. Nato i Stjepan opremi poslanike u Rim. 
Po onom, što su ovi govorili, nadao se papa, da će se herceg 
pomiriti s Dubrovnikom i odreći se smrtonosnog krivovjerja, te 
će se tako ono istrijebiti iz cijelog bosanskog kraljevstva, ako 
legat Toma posreduje. Ta on je obratio nesamo kralja i kraljicu, 
tako piše papa Tomi, nego i premnoge druge velikaše, vojnike i 
obične ljude, te mnoga druga djela izveo na slavu Božju, dobro 
duše i čast apostolske stolice. Nikola ga imenuje 1. VIII. 1452. 
»poslanikom a latere«, t. j. s najvećom vlašću, da izmiri Dubrov- 
nik s hercegom, ako je moguće, bez ikakva bučnoga suda. Ispi- 
tavši istinu i saslušavši obje stranke neka izreče sud i odredi u 
ime papino sve, što služi za mir, da se iskorijeni krivovjerje i 
postigne sloga obiju stranaka, Uporne neka kazni crkv, kazna- 
ma.“ Otac kršćanstva pokazao je ovim činom izvanredno povje- 
renje u svoga legata i ponio se kao najbrižljiviji otac prema svojoj 
djeci, što su se krvavila u okrutnom bratskom ratu. I napokon mu 
je uspjelo izmiriti stranke. Herceg se najprije pomirio sa ženom 
Jelenom i sinom Vladislavom 19. VII. 1453., a zatim uglavi mir 
s Dubrovnikom 10. IV. 1454, Na isti je način došlo do izmirenja 
posredovanjem legata između kralja Tome i hercega Sv. Save, 
kako se to vidi iz pisma Pija IL 1460.“ Glavna svrha, za ko- 
jom je išla sv. Stolica, nije uspjela. Beznačajni Stj. Vukčić ostao 
je okorjeli pataren. Njegova makiavelistička politika nije se dala 
složiti s naukom kat, Crkve, da se treba, kako u svemu, tako 
i u politici držati pravde. > 

Patarenstvo je vladalo i dalje u Humu svojom žalosnom 
naukom i donosilo tužne plodove. Učenici Muhamedovi i Bogu- 
milovi združiše se protiv katolika pod zajedničkim stijegom i to 
žalibože na hrvatskoj zemlji.“ Voljeli su pristati uz najljućeg ne- 
prijatelja narodne slobode i kršćanske kulture nego se dično bo- 
riti za ta najveća dobra kršćanskih naroda. Već na početku 1456, 
bio je Mehmed gospodar hercegove zemlje, kojom upravljaše po 
svome sandžaku.“ Sam se herceg još ljeti god. 1453. nazivao 
»milošću Božjom i gospodara... cara amir sultana herceg sv, 
Save«, kad je po svoj prilici s turskom pomoću svladao svoga 
sina i ostale protivnike.“ 

Nikola V. i pad Carigrada (propast ist.-rim, carstva), 


God. 1451. dne 27. II. zamolio je Dubrovnik od pape novu 
milost. Grad izvješćuje papu po svom poslaniku, koliko su potro- 
šili na obranu od nevjernih susjeda; zatim za rat protiv Turaka, 
proti kojima su za Eugena IV, opremili 2 lađe; a i Ugrima su slali 
pomoć u istu svrhu. Kad su pak ovi od Turaka pobijeđeni, opet 
su mnogo potrošili u ratne svrhe i za bjegunce. Kastriotiću su 
isto tako pomagali, i, kad je k njima došao s papinim pismom, 
opet su mu dali novčanu pomoć protiv Turaka. Mole papu, da 
od novca, što se skuplja na dubrovačkom zemljištu kao dobro 
djelo za veliki oprost, smiju upotrijebiti % na obranu od nevjer- 
nika, a “ poslati sv. ocu.“ God. 1454, u listopadu šalje isti grad 
novog glasnika u Rim po nekom važnom poslu.** 

Nikola V, pomagao je na razne načine Jurja Kastriotića, to- 
6a »braniča i štit kršćanstva od Turaka«, kako je to dokazao 
Kayzer iz vatikanskih povelja. Trudio se nadalje da pomogne 
Ivanovce u njihovoj herojskoj borbi protiv Islama prateći. tje- 
skobno borbu za otok Rod. Papa je branio također Cipar, tadaš- 
nju važnu predstražu kršćanstva. On vapi za pomoć gotovo svim 
evropskim državama i dijeli blago oprosta onima, koji će iska- 
zati milosrđe potlačenom kršćanstvu na istoku, 

G. 1451. zasio je na prorokovo prijestolje veliki silnik Meh- 
med II. Srbin Mihajlo iz Ostrovice karakteriše ga ovako: »Meh- 
med je vladao srećno, a pored toga bijaše vrlo lukav; prevario bi 
pomoću primirja, gdjegod je mogao. Nije nimalo mario, da bi se 
držao sklopljenoga primirja; pa, ako ga tko toga radi ukorio, od- 
mah bi se ražestio kao da je pobjesnio.«<“* 

On je naumio zadati smrtni udarac bizantskome carstvu. 
Nikola V., prem vrlo miroljubiv, nije mirovao u tolikoj pogibelji 
za kršćanske narode. 29. V. 1453. postigao je sultan već 1000- 
ljetni cilj azijskih osvajača. Bio je gospodar novoga Rima. Jedan 
od glavnih uzroka padu nesretnoga grada bješe grčka škrtost. 
Premda su u građu nagomilali golemo blago, kojim su mogli sa- 
kupiti golemu vojsku, ipak su tražili pomoći na zapadu od siro- 
mašne Italije." 

Papa je čuvši za pad Carigrada u Rimu ustanovio posebni 
zbor kardinala, koji imaju tražiti načine i sredstva, kako da se 
stane na put prodiranju Turaka, 

Na razne je strane izaslao legate, da spremaju rat proti 
Turcima. Naredi, da se na njegov trošak od 17,352 dukata u Mle- 
cima spremi 5 lađa za rat. (Povjesničar. Kayser računa sve tro- 
škove papine za lađe preko 60.000 dukata.) 30. IX. 1453. izdade 


41 Gelčić, Thlloczy, Diplomatarium ragusinum, br, 286, 
45 Ib., br. 317. 

49 Klaić, Povjest Hrvata III., 254, 

#0 Pastor, Geschichte der Pšpste I., 501. 

papa bulu na cijelo kršćanstvo, u kojoj zove Mehmeda pretečom 
antikrista; poziva sve kršćanske vladare, da skrše njegov đavol- 
ski bijes, neka žrtvuju svoje blago i krv na obranu sv. vjere. 
Obećaje potpuno oproštenje svakome, koji osobno pođe od 1. II. 
1454, u sv. rat i ostane u njemu bar 6 mjeseci ili zato drugoga 
čovjeka opremi na svoj trošak, Svaki borac nek si ušije kao ne- 
koć na ramena križ, Crkva će novcem pomagati ovo sv. djelo. 
Apostolska Komora poklanja za nj sve dohotke, što ih dobiva od 
nadbiskupa, biskupa, opatija i drugih samostana. Kardinali i svi 
službenici rimske kurije moraju dati desetinu od svih svojih do- 
hodaka, Tko ne plati cijelog poreza, gubi službu i izopćen je iz 
Crkve, Na isti način imaju svi kršćani dati desetinu za ovaj rat 
pod prijetnjom istih kazna. Tko bude pomagao Turke ma kojim 
načinom, čekaju ga najoštrije kazne. Papa nadalje zapovijeda u 
ime Božje, da svi kršćani obdržavaju među sobom. mir. Crkveni 
poglavari neka svakoga prisile bar na primirje i neka zavađene 
izmire, Otporne izopćuje iz Crkve, a općine kazni interdiktom,"! 

Bilo ih je, koji su tražili još oštrije mjere proti Turcima, 
Kard, Karvajal piše pod konac g. 1453.: »Nije bilo pape, koji je 
bio tako oduševljen za dobro kršćanstva. On vazda misli na to. 
Kastriotiću je poslao 5.000 dukata i obećao mu daljnu pomoć 
protiv Turaka, Rođanima dao je 60.000 dukata; za brodovlje proti 
Turaka odredio je 40.000 dukata. Knezovima je Karamanije da- 
rovao velik novac, da ih digne na zajedničkog neprijatelja. Na- 
stojao je velikom požrtvovnošću da naoruža narod u Trapezuntu, 
Albaniji, Dalmaciji, t.j. u hrvatskim i ostalim Turcima susjednim 
zemljama na obranu kršćanstva.« Ali sve ovo golemo nastoja- 
nje svoga oca primala je zapadna Evropa vrlo mlitavo, a uspjeh 
bijaše slab. Odredbe i sredstva, što su nekad bila kadra da ra- 
spale cijeli svijet na oduševljeni rat za sv, grob i Obećanu Zemlju, 
sada su vrlo slabo micala ljudska srca. Ipak sabor ugarskih ze- 
malja u Budimu stvori u siječnju 1454, u tu svrhu ozbiljne za- 
ključke, Hunjadija izaberu zapovjednikom. Na ovu vojnu pozove 
on nesamo velike i male posjednike nego i prelate. Sultan je za 
sama primirja udario na Srbiju, strahovito je opustošio, oko 
50,000 naroda poveo u roblje i počeo opsjedati Smederovo. Hu- 
njadi je spasao Smederovo od propasti, zatim progonio Turke 
do Kruševca, gdje ih je natjerao u divlji bijeg, a mnoge s najod- 
ličnijim vojskovođama zarobio; spalivši tvrđu Vidin vrati se pre- 


ko Dunava."* Naredne g. 1455. 1. VI. zauzeo je sultan Novo Brdo, 


plemiće poubijao, a proti svojem obećanju sve ostale protjerao 
osim rudara, 320 mladića uvrstio u vojsku, 700 žena poklonio 
svojim vojnicima; 12 godina kasnije preselio i ostale ljude u Ca- 
rigrad. Papin legat Ivan Castiglione, biskup od Pavije, dođe u 


"1 Zinkeisen, Geschichte des osmanischen Reichs IL, 42, - Pastor, op. 
cit, 1, 502. - 3, 

Prag te uime pape pozva kralja Ladislava, da se pridruži sa 
svojim zemljama velikoj krstaškoj vojni. 

Od evropskih se država malne sve oglušile pozivu papinu; 
neke su davale lijepa obećanja; ali sve osta pri riječima. Osim 
Ugra i Hrvata, jedino je, kako se čini, ozbiljno mislio portugal- 
ski kralj Alfonzo obećavši, da će kroz godinu dana uzdržavati 
12,000 vojnika. Glasnici s istoka osobito kijevski kard. Izidor 
javljahu na zapad o groznom krvoproliću, što ga Turci počiniše 
u Carigradu, a sultan da ima golemu vojsku na kopnu, samih 
konjanika 30.000, 230 lađa na moru i neizmjeran novac, Ako se 
kršćanske vlasti ne slože, eto ubrzo Turaka u Italiji. Nikola V. 
s grozom je primio vijest, da je Carigrad pao. On sazva kongres 
talijanskih država u Rim, da bi se izmirile na očigled tolike po- 
gibelji. Ovaj se sastao u Rimu na početku listopada 1453.; ali do 
izmirenja nije došlo. Sam je papa silno trpio od kostobolje."? 
Poslije duge, teške bolesti ispusti plemenitu dušu 25. IV. 1455. 
Bio je »ures i svijetlo Crkve Božje i svojega vijeka.« Još na 
smrtnom času istaknuo je kardinalima, a proti klevetnicima, ko- 
liko je uradio, da spasi Carigrad.“ 


Zaključak, 


Iskreno nastojanje Nikole V., da složi sve kršćanske sile 
protiv najljućeg neprijatelja kršćanske kulture i evropske civili- 
zacije, i opet je jedan od sjajnih dokaza za nesebičnost politike 
sv. Stolice. Napose pokazuje to nastojanje, kako je sv. Stolica 
dobro mislila s našim narodom, i kako mu je ona i onda, kad je 
ostala Evropa bila zabavljena svojim sebičnim ciljevima, jedina 
pokazivala za nj pravog razumijevanja te mu bila, kako bi re- 
kao naš Strossmayer, »i otac i majka«. Ako je sve njegovo na- 
stojanje donijelo tako malo ploda, onda je za to mnogo odgovo- 
ran novi duh, koji je prošao Evropom, a kojemu »su se više svi- 
đale ideje o načinu života i shvatanja sreće na zemlji starih Gr- 
ka i Rimljana, nego srednjevjekovno hrišćansko zemaljsko pri- 
premanje za nebeski život.« Moralni je naime ugled papinstva 
oslabio, a najmanje su koristi od otoga imali oni, koji su ga pot- 


kopavali. Rušenje toga najvišeg auktoriteta — docente historia 
vitae magistra — nije nigda donijelo pa i ne će donijeti Evropi 
koristi nego samo štete. N. Maslać D. IL 


55 Pastor, op. cit, 1,, 512, - 16, 54 Ib,, 529, - 30, 

AT. Akcija se širi po svem katoličkom svijetu brzim kora- 
kom, jer sv. Otac svaku zgodu upotrijebi, da neprestano 
potiče na osnivanje i živu suradnju svih svjetovnjaka. Kad 

mu se 19, travnja o. g. pokloniše članovi rimskog dijecezanskog 
odbora Kat. Akcije, progovorio je tako lijepo o Kat. Akciji, da 
je raje nae de de donio o njemu dugi izvještaj 
pod naslovom » anto Padre ria itti i 

inssurrogabile 1' Azione ninani Py to 


1. što je Kat. Akcija? 


. Pijo XI. definira Kat, Akciju onako, kako je i u pravili 
talijanske Kat. Akcije: »Kat. Akcija je spoj ek tanike kato 
kih sila, da se time učvrste, rašire, realiziraju i obrane katolička 
načela u individualnom, obiteljskom i socijalnom životu prema 
nauci Crkve, uputama sv, Stolice i u ovisnosti o crkvenim kom- 
petentnim vlastima«, Dr, A, Bauer u zagrebačkoj sinodi g. 1925. 
slično veli; »Kat. Akcija je savez organiziranih katoličkih sita 
za afirmaciju, proširenje, primjenu i obranu kat. načela u životu 
individualnom, porodičnom i  društvenom.« Tako i enciklika 
Pija XI. »Ubi arcano« g. 1923, 

.. Dobro je, da ovo vazda imamo pred očima, jer se po tome 
vidi, da je područje Kat. Akcije veliko. To je polje katoličkih 
svjetovnjaka, i to pod vodstvom katoličkih biskupa. Iz navedenih 
definicija lako ćemo razumjeti, kako je sv. Stolica samo dosljedna, 
kad govori o primjeni Kat, Akcije na politiku, kako ćemo to 
ovdje izložiti. 


2, Kat. Akcija mora vazda biti nepolitička, 


' Već je Lav XIIL pisao g. 1885. u okružnici »Immortale 
Dei« ovo: »Važno je za opće dobro, da katolici razborito su- 
djeluju u upravi općih posala i.da uznastoje u tom pravcu djelovati, 
kako bi se javne vlasti tako brinule za vjerski i ćudoredni odgoj 
mladeži, kako dolikuje kršćanima. Jasno je, da katolici imaju 
opravdane razloge, te zahvate u politički život. Oni to čine i 
moraju da čine, ne da uzmognu dati svoje odobrenje svemu, što 
ima danas nevrijedno u političkim ustanovama, već da izvuku iz 
samih ovih ustanova, ukoliko se to može, sveopće i istinito dobro, 
da poput najzdravije krvi uliju u sve državne žile mudrost i 
snagu katoličke vjere, Nije lako odrediti jedan jedinstveni i 
siguran način, da se sve to izvede. Valja naime udešavati sve 
prema raznim mjestima i vremenima, koja su vrlo različita, Ipak 
valja prije svega sačuvati slogu htijenja i težiti za jednakošću u 
onom, što se radi. Sigurno će se postići ovaj dvostruki cilj, ako 


> 

svaki uzme za životno pravilo, da slijedi odredbe Apostolske 
Stolice i da bude poslušan biskupima.« I Pijo X, je 25, 8. 1910. 
Sillonistima dao slobodu »u svim političkim nazorima, očišćenim 
od svega, što nije u potpunom suglasju s crkvenom naukom«, 
Ipak je Pijo XI. 24. 3. 1924. za Kat. Akciju ovako odredio: 
»Mi smo jasno i više nego jedamput rekli, da nitko ne smije ni 
za političke ciljeve ni za promicanje probitaka kojih mu drago 
stranaka upotrebljavati vjerski ugled ili Kat. Akciju, pa smo to, 
koliko smo mogli, i zabranili.« Isti Papa pred kat. sveučilištarcima 
9, 9, 1924. pita: »Treba li dakle potpuno izbaciti politiku iz Kat. 
Akcije?« i odgovara: »Ne. Ali politika u svoje vrijeme, kada 1 
kako treba, i neka se njom bavi, tko je za to pozvan, nakon zgodne, 
potpune, vjerske, umne, ekonomske, socijalne priprave. Jer Kat, 
Akcija, ako sama i ne djeluje politički, hoće da 
pouči katolike, kako će se politikom najbolje 
poslužiti, što su dužni činiti dobri građani 
uopće, a posebice katolici.« 

Isti je Pijo XI. drugda kazao: »Kat, Akcija se razvija i diže 
izvan i iznad svake političke stranke, Ona ne će da radi u politici, 
u stranačkom smjeru, niti da sama bude političkom strankom. 
No to ne znači, da se katolički muževi moraju proglasiti desin- 
teresiranim u politici, kad politika znači skup općih dobara, od 
kojih zavise dobra porodična, privatna, pa i sami interesi vjere. 
I Kat. Akcija, ako i ne će da radi u stranačkoj politici, hoće 
ipak da pripravlja, da mogu sudjelovati u .dobroj politici; 
hoće da pripravi savjesti građana za politiku, i formirati ih u toj 
stvari kršćanski i katolički. U tom smislu nesamo da Kat. Akcija 
ne priječi pojedincima sudjelovati u dobroj politici, nego im to 
stavlja kao jasnu dužnost, da surađuju u političkim stvarima 
s prosvijetljenijom i s produbljenijom savješću« (Osservatore 
romano 2. 11. 1926.). 

Iz ovoga se vide dvije stvari: 1, Katolička Akcija nije 
politička organizacija niti je domena ma koje političke stranke; 
ona obuhvaća ljude svih stranaka, koje imaju kršćanski program, 
ili kojima se program ne kosi s kršćanskim načelima, te po sudu 
dijecezanskog biskupa katolici mogu pripadati i toj akatoličkoj 
stranci. Ipak Kat. Akcija odgaja teorijski, t. j. upućuje svoje 
članove u kat. načela, po kojima mora i politička stranka po- 
spješivati kršćansko ćudoređe i zaštićivati interese katoličke 
vjere. 2. Kat. Akcija ne priječi, da pojedini njezini članovi rade 
i djeluju u političkoj stranci; samo u Kat. Akciji ne smiju na- 
stupati kao pripadnici ove ili one stranke. U Kat. Akciji su samo 
katolici, kakovi su i u Božjem hramu, gdje primaju pouku u vjeri 
i raznovrsnoj vjerskoj primjeni. 

Sve je ovo jasno. Ali nije lako provesti ondje, gdje postoji 
samo jedna katolička politička stranka, Kako svaka politička 
stranka želi imati za se i omladinu i nju obično okuplja u svojim 
prostorijama, a s druge se strane Kat. Akcija mora osnovati i 

sama mora biti izvan i iznad političke stranke, izgleda, da Kat, 
Akcija osuđuje dosadašnju praksu nekojih kat. zemalja ili barem 
da nameće sebi i stranci neugodan sukob ili barem prikriveno 
trvenje, Tako je konkretan slučaj bio u češkoslovačkoj republici, 
gdje postoji Pučka stranka, kojoj se priključila i katolička omla- 
dina. Stoga su se kat. biskupi lanjske godine obratili sv. Stolici, 
da im kaže, kako će konkretno postupati u pitanju Kat, Akcije. 
Prošle je jeseni kardinal Pacelli na to odgovorio. To je pismo u 
našem pitanju vrlo važno, Ono je taktično i potpuno se slaže sa 
direktivama i odredbama, koje je sv, Stolica već prije dala, i 
koje smo ovdje evo, djelomično barem, i naveli. Kard. Pacelli 
veli u svom reskriptu: Potrebno je, da se omladina pouči i pri- 
pravi za politički život. Ta i Kat. Akcija već po svojoj prirodi 
pripravlja omladinu, kako će pravo suditi o svim stvarima pa 
i o pitanjima politike; ona odgaja um omladine prema načelima 
katoličke vjere, da ova uzmogne u svoje doba rješavati politička 
Pitanja spremno i spretno prema tom duhu, No kardinalov reskript 
ide dalje negoli dosadašnje izjave sv. Stolice. On naime određuje, 


da 


3, Svjetovnjaci daju potanju političku pouku, i kazuje, kakovi smiju 
biti ti svjetovnjaci i gdje smiju poučavati. 


Kardinal se o tome ovako izrazuje: Gdje se u krilu Kat. 
Akcije pokaže potrebnim upotpuniti političku izobrazbu posebnom 
i potanjom poukom, ne smije se ona podati u krilu organizacija 
Kat. Akcije niti u njihovim prostorijama, nego u drugim 
lokalima, i uz uvjet, da to obave osobe, kojima se 
sobzirom na ćudorednost ne može prigovoriti, 
a same se ustrajno i neustrašljivo drže kato- 
ličke nauke. Kler ne smije ni u kojem slučaju 
držati političke pouke niti poticati mladiće, da radije pristanu 
uz ovu negoli uz onu političku stranku, ako te stranke mogu 
jamčiti, da će ustati na pravednu obranu interesa i pravA kato- 
ličke Crkve. Pogibeljno bi naime bilo konfundirati Kat. Akciju 
s političkim strankama i povezati je s njihovim zgodama i ne- 
zgodama, 


4, Omladinske organizacije Kat, Akcije ne smiju pristajati uz 

određene političke stranke; pojedini mladić kao građanin to može. 

Poglavice političke stranke ne smiju biti na čelu omladinskim 
organizacijama Kat. Akcije, 


I ove su odredbe važne: 

a) Omladinska udruženja Kat. Akcije ne smiju biti političke 
organizacije niti smiju pristajati uz stalne, određene političke 
stranke. Poglavice! političke stranke ne smiju u isto doba biti 


1 Poglavica političke stranke? Tko je to? Je li to predsjednik stranke? 

na čelu omladinske organizacije, koja je članom Kat. Akcije. 

b) Mladići, koji pripadaju udruženjima Kat. Akcije, mogu 
kao građani pripadati onim strankama, koje će jamčiti da će 
hrabro braniti vjerske interese. Ali neka mladići svagda imaju 
pred očima, da stranački interesi nemaju prednosti pred interesi- 
ma i zapovijedima Crkve. 


5. Provedba u Moravskoj. 


Katolici su u Moravskoj odmah proveli tu odredbu sv. 
Stolice. Stvorili su novu katoličku omladinsku središnjicu, i u 
nju su stupila sva katolička omladinska udruženja, Olomučki je 
nadbiskup Mgr. Prečan preuzeo pokroviteljstvo. Nova organizacija 
broji 400 skupina s 19.000 članova iz svih staleža, osobito seljač- 
kog. Ta je središnjica pri koncu siječnja o. g. imala svoju glavnu 
skupštinu, na kojoj je prisustvovao i Mgr. Šramek, predsjednik 
Pučke stranke. On je izjavio, da je zadovoljan preustrojstvom 
omladinskih organizacija i da dokida posebnu političku organi- 
zaciju mladih katolika; da gleda u hijerarhiji dovoljno jamstvo 
da će katolička omladina u svoje doba znati pravo i odlučno 
nastupiti na obranu vjerskih interesa u javnom životu. 


A, AHirević D. L 


Dakako: ali mislim, da se ta zabrana ne tiče samo njega, nego i svih članova 
uprave političke stranke. Tko poznaje život i ustrojstvo političkih stranaka 
našega demokratskog doba, zna, da odgovornost stranke za javni njezin 
nastup nosi zapravo vodstvo ili uprava stranke, Uprava redovito odlučuje 
o držanju i nastupu stranke za svaki konkretni slučaj, te ako: se stranka kao 
stranka ogriješi o interese vjere ili naroda, krivicu valja pripisati upravi 
stranke, Iz pisma kard. Pacellija se vidi, da sv. Stolica ne želi, te bi se 
pogrješke ili neuspjesi političke stranke pripisali pročelniku ili vođama, koji 
u isto doba stoje i na čelu omladinske organizacije, koja je članom Kat. Akcije; 
sv. Stolica hoće da odstrani od spomenutih omladinskih udruženja Kat. Akcije 
i sjenu političkog rađa, koji bi te organizacije izložio opravdanim ili ne- 
opravdanim napadajima i sumnjičenjima vjerskih neprijatelja ii bi mogao 
odbiti od katoličkih organizacija omladinu, koja je drugog političkog uvjerenja. 


ISUS KRIST,“ SPASITELJ SVIJETA 
I ,KLERIKALIZAM“ 


VRIJEME drugoga hrama ustadoše mnogi lažni Mesije, koji 

svi padoše u zaborav poslije svoje nasilne smrti i ne mo- 

goše stvoriti ničega, jer im nije pošlo za rukom osloboditi 
narod od rimskoga ropstva i donijeti otkupljenja,« piše jeruza- 
lemski sveučilišni profesor Klausner, A onda se ogleda s pitanjem, 
koje mora mučiti svakoga misaonog Židova: »A Isus nije naroda 
politički oslobodio niti donio »dana Mesijinih«; i on je umro 
groznom i sramotnom smrću, pa zašto nisu i njega zaboravili? Za- 
što je Njegovo ime i Njegova uspomena postala temeljem nove 
vjere, koja eto postoji već gotovo dvije hiljade godina? Vrijeme 
je doduše pogodovalo takovu vjerovanju... Ali još ostaje pitanje: 
zašto se ta vjera veže baš uz Isusa? Odgovor glasi: jer nijedan 
od ostalih lažnih (sic!) Mesija nije svoje nade u otkupljenje tako 
jako i tako očito prenio na etičku bazu kao Isus. Stoga ostaje 
značenje njegove etike i kraj toga, što je on kao Mesija stradao, 
i ta etika je spasla njegovo ime i njegovu uspomenu kod njegovih 
učenika i kao Mesije i kao Otkupitelja,«* Nema sumnje, da u tim 
riječima Klausnerovim ima mnogo istine, ali i mnogo neistine. Isti- 
na je, da je Kristova objava upravo neizmjerna riznica religijskih 
i moralnih istina, kojima nema premca. Stoga veli s pravom biskup 
Strossmayer: »,,, na ljude umne i izobražene moraju djelovati i 
ona čudesa u redu moralnom, koja nam sv. pismo pripovijeda. 
Čudesa su moralna divni nauk Isusov ženi Samaritanki o štova- 
nju Boga u duhu i istini; parabola o Samaritancu, koji vinom i 
uljem vida rane stradalniku; o otcu obitelji, koji sina rasipnika u 
naručaj svoj prima; pravo je čudo način, kako nas Isus otkupljuje 
smrću na križu i Ocu preporučuje neprijatelje svoje takvom lju- 
bavlju i riječima, da izobraženom stotniku rimskom prodire od 
srca vapaj »vere hic homo filius Dei erat!" A sv. Pavao veli, da 
je u Isusu »sve blago mudrosti i znanja sakriveno«, tako da ljud- 
ski rod to blago troši evo već dvije hiljade godina, a da se nije 


1 Jesus von Nazareth, Jiidischer Verlag - Berlin 1930., str, 573, bilješka, 
Ali Klausner sam podrezuje granu, na kojoj sjedi, kad Piše o toj etici, što je 
proizvela toliku revoluciju: »dessen (— Jesus) Ethik allerdings, abgesehen von 
ihrer Form und Anordnung, nichts grundsitzlich Neues bringt«! Kako to, da 
on ne nalazi u Isusovoj nauci ništa »načelno novo«, tumači možda ovaj pri- 
mjer Klausnerove historijske kritike: »Er betrachtete sich auch nicht als »Sohn 
Gottes« im sp&teren Sinne der Trinit&tslehre. Fin solcher Glaube ist bei einem 
Juden aus der Zeit des Zweiten Tempels iiberhaupt undenkbar.« (str. 524.) 

2 e pa eko Josip Juraj Strossmayer, Zagreb 1900 - 04., str. 259. 

3 Kol, 2, 3. 

potrošilo, i trošit će ga, dok bude svijeta i vijeka, Ali nije istina, 
kad Klausner drži, da je to jedini ili i glavni razlog Isusova uspje- 
ha. Isusova etika, Isusov nauk nije svojom snagom pribavio Nje- 
mu aureolu Mesije, nego baš obratno aureola Mesije ulila je ži- 
votnu snagu Isusovoj nauci. Da Isus nije čudesima dokazao svoje- 
ga božanskog poslanja, njegova bi nauka danas bila možda u kojoj 
zaprašenoj knjizi, da zabavi ljubitelje starina, ali ne bi prepora- 
đala svijeta. Poput pečata velikaških na pragmatičkoj sankciji 
ovjerovljuju Kristova čudesa, među kojima se ističe kao najveći 
pečat, što bi i sam po sebi dostajao za ovjerovljenje, Kristovo 


“uskrsnuće. Stoga veli sv, Pavao: »Ako Krist nije uskrsnuo, bez 


temelja je dakle propovijedanje naše, a bez temelja i vjera vaša.«* 
A biskup Strossmayer neposredno prije navedenih riječi kaže: 
»Vjera i moral kršćanski osnivaju se na čudesih, napose pak na 
čudu uzkrsa božjega...« Stoga svakiput, kad pođemo u Isusovu 
školu, da čujemo njegovo mišljenje o pitanjima, koja muče našu 
dušu, moramo prije svega držati na pameti, da nam progovara 
Onaj, koji je poslat od samoga Boga i koji stoga govori kao 
»alter ego« Božanstva, uime Boga živoga. To moramo imati na 
pameti i ovdje, gdje pitamo Krista, što On misli o »klerikalizmu«! 


»Status quaestionis«, 


Staro i vrlo zanimljivo pitanje, koje se još uvijek vuče kao 
neumoljivi upitnik preko svih stranica povijesti čovječanstva, i 
vući će se do zadnje — do sudnjega dana, jest pitanje vječnog 
Žida, Isus se rodio kao sin židovskoga naroda, živio je kao Židov 
među Židovima, želio ispuniti najžarče želje i nade roda svojega, 
htio najprije svoj narod usrećiti, a gle! Njegovi učenici i sljedbeni- 
ci sve se više udaljuju od Židova, i dok cijeli svijet pomalo prihva- 
ća nauku Kristovu i priznaje Krista Bogom, Židovi kao cjelina 
bore se protiv najvećega svojega Sina i Njegova nauka. »Christus 
vincit, Christus regnat, Christus imperat«, a Njegov narod Ga 
progoni i odriče Ga se. Iako se na prvi pogled čini paradoksno, to 
je u suštini isto pitanje, koje nas ovdje zanima, t. j. pitanje o mi- 
šljenju i odnosu Kristovu prema »klerikalizmu«, Ako je židovstvo 
zabacilo i progonilo svojega Mesiju i tako ga izgubilo, onda je to- 
mu kriv »klerikalizam«, i ako je Krist osvojio svijet i još uvijek 
osvaja srca ljudi, onda je tomu i opet razlog — »klerikalizam«, 


4 1 Kor. 15, 14. 

5 L, e, stoga vrlo dobro razumijemo, da Klausnera na očigled Kristovih 
čudesa mora zaboliti glava: »Das Problem der Wundertaten in Jesu Wirken 
ist schwer und verwickelt« (str, 363.), ali ne razumijemo ovoga »znanstvenog« 
raisonniranja: »Auch w&re es aussergewohnlich und beinahe ein Wunder, wenn 
Jesus... vom Tode und Auferstehung nach drei Tagen gesprochen hitte und 
dann tats&chlich get&tet worden und seinen Jingern nach drei Tagen aufer- 
standen w&re.« (str. 412.) 

Dakako »klerikalizam« u drugom značenju riječi negoli onaj, koji 
je pogubio Krista. Krist je s obzirom na klerikalizam postao »si- 
gnum distinctivum«, »kamen mudraca«, što razlučuje pravi od 
lažnoga, koji si e Nona rado miješaju i zamjenjuju, kad se go- 
vori i piš » alizmu«, 

poma Elobški fe o. pisao o njemu Radićev »Slobodni dom«, koji je sad 
otvoreno sad prikriveno isticao tezu, »kako hrvatski seljak vjeruje u Boga, a 
ne u popa« (por. br, 26, 1922., gdje baš pod tim naslovom seljak Filip Lauš 
tvrdi, da je to Radićeva nauka.) U br, 1./1922, čitamo u članku »Seljačko sve- 
učilište«: »Za klerikalizam sad znademo šta je: takvi popovi jedno narod uče, 
drugi mu primjer daju, treće da ga izrabljuju, četvrto da ga u rat šalju.« Br. 
48./1921, propovijeda u članku »Hrvatski seljački preporod« neku »novu kul- 
turu« kao nasljednicu kršćanske, a kojoj će biti dominantom »misao pravično : 
sti i misao čovječnosti«. Istina je, sam je leader znao javno, kao na pr. u 
Ljubljani i Veloj Loki g. 1925., govoriti: »Vjera je odnošaj čovjeka s Bogom 
a ne s popom.« Ali je karakteristika epigona, da ne znaju razlikovati na vođi 
slabosti od odlika. Drago nam je, da možemo konstatirati, kako su ozbiljniji: 
i inteligentniji pristaše Radićevi u tom pogledu bili mnogo zreliji, ali nam je 
žao, što se baš u zadnje vrijeme našlo nekih »baštinika« Radićeve ideologije, 
koji hoće da idu navedenim »utrtim putevima«, 

»Klerikalizam« katoličke Crkve bode i g. Mihaila Marinkovića u oči, 
kad piše u beogradskoj »Politici« od 16. IX. 1929, s očitim uvjerenjem, da će 
učiniti rodu glas: »Za razliku od mnogih drugih crkvi, naša crkva nikada nije 
težila svetovnoj prevlasti ni podjarmljivanju duhova. U nas nije bilo pobor- 
nika, i zato nije bilo ni antiklerikalizma ni ogcrčenih protivnika crkve.« Protiv 
»istoga zla« bori se g. Vulović u svojoj »Opštoj istoriji srednjega veka«, kad 
piše: »Probuđeni demokratski duh građanskog staleža tražio je raskidanje la- 
naca ropstva crkvi i vlastelinu... Duhovno razvijen čovek XV veka nije mogao 
podnositi papsku svemoć, ustanovljenu još u rano doba Srednjega Veka i tra- 
žio je reformu katoličke crkve... Vladavina crkve, asketski ideal života i 
skolastika, koji su dugo upravljali ljudima. postali su nesavremeni,,.« Isti 
problem muči i g. Lazarevića, kako to probija iz njegove Istorije Jugoslavena, 
u kojoj piše na pr.: »On [= Nemanja) je za državnu veru uzeo onu, koju je 
narod hteo; veru sv. Ćirila i Metodija (sicl), koja je narodu bila najprilago- 
dnija i koja mu svojim dogmama nije sputavala pravilni nacionalni razvitak,« 


Pa opet: »Poglavar istočnopravoslavne crkve — carigradski patrijarh .., nije 
se mešao u državne poslove hrišćanskih vladara, dok je poglavar zapadne 
katoličke crkve — rimski papa, hteo da svim narodima nametne latinski jezik 


i da sve hrišćanske vladare potčini svojoj vlasti« I »Narodi na raskršću« od 
g. Markovića rješavaju zapravo problem klerikalizma, kad propovijedaju ne- 
kakav protestantizam bez crkvene organizacije. Problem klerikalizma krije se 
u članku g. Magdića »Reforma bračnog prava«* u obliku pitanja: »da li Država 
(bez obzira na njeno ustrojstvo) ima pravo, da rješava sva pitanja u vlastitoin 
djelokrugu ili je njena ingerencija ograničena (na pr. u pitanju uzgoja mla- 
deži, braka i slično)«; isto mučno pitanje provejava i članak istoga pisca »Za 
dušu omladine« u kojem veli između ostaloga i ovo:" »Država mora bezuvjetno 


* »Riječ« (Zagreb) 1931, br. 6., str. 3 7 Ibidem br. 22., str, 4, 

stajati na stanovištu neograničenog suvereniteta svog u ovim stvarima. — 
Crkva taj princip energično pobija. Katolička nauka o suverenosti Države sma- 
tra, da ta suverenost nije apsolutna, nego da ima svojih granica.« I, da ne 
duljimo, problem klerikalizma jedan je od osnovnih problema, kojim se zani- 
maju slobodnozidarske lože. »Koliko je katoličko sveštenstvo zabrazdilo u 
verskoj propagandi,« veli beogradski veliki besednik u svojoj »svečanoj bese- 
di pri osvećenju lože Sime Milutinović-Sarajlije, 7. novembra 1930. god. u 
Sarajevu«, »vidi se iz izjava biskupa na euharističkom sastanku u Zagrebu. 
Glavna nada se polaže na verska društva, koja treba da budu »rasadnici žive 
vere« i »katoličke neustrašivosti«,,, 

Nas se malo tiču šuplje fraze, zlonamerne aluzije i promašeni gestovi, 
ali mi ne možemo ostati ravnodušni prema obrazovanju naše dece, našeg pod- 
mlatka, Nesmeju verske ustanove postati zavodi za porobljavanje savesti i za« 
glupljivanje naroda, Našem narodu i našoj otadžbini potrebni su pioniri na- 
rodnog jedinstva i sloge, prosvećeni i plemeniti duhovi, sinovi koji obožavaju 
svoga Kralja na zemlji i koji su vazda gotovi, da se svakog trenutka žrtvuju 
za život celine, a ne religijom zatrovani duhovi, koji od sumnjivih, imaginarnih 
sila traže svoje spasenje, u mesto da se prodube u božansku moć čovečijeg du- 
ha i da iz viših pobuda čine sve što je lepo, uzvišeno i plemenito. Eto na tom 
terenu mi ćemo se hvatati u koštac sa jezuitskim idejama i namerama zadah- 
nutim delom katoličkog, pa i svakog drugog sveštenstva, ako bi njihov rad 
izašao iz okvira verskih zadataka i obreda i bio upravljen na trovanje mladeži 
na pogrešno građansko vaspitanje. Katolički klir se trudi, da kroz kongregacije, 
religiozno-vaspitne ustanove, razne letke i časopise u životu naroda i države 
na prvo mesto postavi religioznu nastavu i obrede, a mi smo otvoreni protivnici 
obmana, zabluda i sujevjerice.,. Što se mene lično tiče, ja verujem u istinitost 
Bernsove izreke, da, kad god je čovečanstvo pošlo na više, svećenstvo je na 
put njegovog uzvišenja stavljalo prepreke, a kad je klizalo na niže, ono ga ie 
pustilo da se kotrlja zamahom.« 

"»Spšter bei Griindung der Loge »Hrvatska vila« in Zagreb«, piše Bojničić 
dakako »nur fiir die Briider«?, »im Jahre 1892 war die Gegnerschaft heftiger 
und allgemeiner, Die Klerisei wurde nach und nach immer ultramontaner und 
gerieht immer mehr unter den Einfluss der Jesuiten. Daher war und blieb unser 
Hauptgegner natiirlich der Ultramontanismus, welcher_ wie iiberall seit dem 
Vatikanischen Konzil immer michtiger anschwoll« A na drugom mjestu veli 
još očitije!": »Die Loge hielt es immer fir eine ihrer Aufgaben, dem grossen 
Einfluss des Klerikalismus auf unser kulturelles Leben nach Moglichkeit zu 
steuern.« Tako loža želeći »prosvijetliti« narod uzrokuje cijelu zbrku pojmova 
te govori o »klerikalizmu« u najrazličitijem smislu, eda ga mogne onda to od- 
važnije zabaciti u svakom značenju. 

Kakav je dakle stav Isusov prema »kleri- 
kalizmu«, što zna o njemu Isusov nauk,ili što 
je isto: u čem je pravi, a u čemu lažni klerika- 


# »Govori starješine lože Pobratim«, Beograd, str, 74, 75. 76. 

? Die Freimaurerloge - »Ljubav bližnjega« in Zagreb, Manuskript, nur 
fir Briider!, Zagreb 1917. str, 114. 

19 Ibidem, str, 74, .XHL ce, str, 474, 

lizam? Tako glasi naše pitanje, na koje ćemo polako i poste- 
peno odgovoriti. 


I. Isus je izravno od Boga i osim svake ljudske, napose političke 
vlasti poslani Mesija. 


Osim možda Straussa (1808 - 1874) i Chr. Baura (1792 - 1860) 
jedva će biti općenito uzevši protivnika Kristova Mesijstva. Sam 
Klausner priznaje: »Jesus war von seiner Messianitit iiberzeugt 
— daran ist gar kein Zweifel.«"! Jedino se u novijoj racionalisti- 
čkoj literaturi, koja je u vasionskoj putanji znanosti dospjela »u 
znak evolucije«, češće čuje, da Isus nije odmah spočetka bio svije- 
stan svojega Mesijstva, nego da se pomalo »evolvirao« do tog 
uvjerenja.“ To doduše nije istina, kako pokazuju sva Evanđelja 
jednodušno, ali za naše pitanje je to posve svejedno. Dosta je, da 
je Krist makar na koncu svojega života ozbiljno tvrdio, da je 
Bogom poslani Mesija. 

Odmah na početku sv. Evanđelja po Mateju i po Luki čitamo, da je bila 
jasno precizirana zadaća Kristova, koju je Anđeo odredio riječima: »Isus., 
će izbaviti narod svoj od grijeha« (Mt 1, 21) i »dat će mu Gospodin Bog prije- 
stolje Davida, oca njegova, i kraljevat će u domu Jakobovu uvijeke« (Lk 1, 32.) 
Značajna je za mesijsku svijest Isusovu i ona scena iz Njegova djetinjstva u 
jeruzalemskom hramu, kad je Majci svojoj onako samosvijesno, upravo tuđe 
odgovorio: »Zašto ste me tražili? Niste li znali, da meni treba biti u onome, 
što je Oca mojega?« (Lk 2, 49) A scena u Kani Galilejskoj, u kojoj je Isus 
imao učiniti prvo čudo svoje, jasno pokazuje, da je morao još u svojem skro- 
vitom životu češće razgovarati s Majkom o svojem budućem mesijskom djelo: 
vanju Iz svih tih i sličnih okolnosti, koje nam sv. Evanđeliste iznose, slijedi, 
“da se ono zabranjivanje Isusovo, e se ne govori, da je On Mesija, i da se ne 
razglašuju Njegova čudesa .(por. Marko 1, 24, 25. 34. 42 sqq.; Iv. 6, 14. 15.; 
Mat. 8, 4.), ne može i ne smije tumačiti kao pomanjkanje Mesijske svijesti u 
Isusa, ako su pisci Evanđelja znali iole misliti. A to su bez sumnje znali ba- 
rem toliko, koliko naši moderni kritičari! 

Budući dakle da je Isus sasvim jasno i otvoreno barem pri 
koncu svojega života izjavljivao, da je On obećani Mesija, i budući 
da je svoje izjave ovjerovio čudesima, napose svojim uskrsnućem, 
to mora biti istina, da je On zaista a) poslanik, legat Božji, koji 
u ime Božje kao »alter ego« Boga živoga, uči i uređuje odnos 
čovjeka prema Bogu i _b) koji ima od Boga samoga danu vlast, da 
izbavi narode, napose izabrani narod Izrael od zla bilo moralnoga 
bilo političkoga bilo jednoga i drugoga. To je naime bio sadržaj 
pojma Mesije u Isusovo doba, i tako su ga morali svi razumjeti, 
kad je za se tražio taj naslov. Jasno je iz toga, da je Mesijina vlast 
osim svake druge ljudske i državne vlasti, jer On dolazi, da u 


12 Razlog, zašto se Isus »evolvira«, jest dakako taj, što drukčije nije 
moguće eliminirati natprirodni elemenat u njegovoj objavi. 
13 Promatramo ovdje Evanđelja kao i svaki drugi povijesni izvor, 

ime samoga Boga uči i vodi svijet. Za tu svoju službu ne traži On 
nikakva ovlaštenja bilo od državne bilo od tadašnje židovske du- 
hovne vlasti, premda priznaje, da je svaka vlast od Boga, nego je 
vrši i protiv njihove volje. 1, kad se te dvije vlasti složiše te ga 
ubiše i pokopaše, on ustaje slavno iz groba i bez ikakova obzira 
na njih samosvijesno govori svojim učenicima: »Dana mi je sva 
vlast na nebu i na zemlji. Idite dakle i naučavajte sve narode 
krsteći ih u ime Oca itd.« (Mat. 28, 18. 19.) 


IL Isus se smatrao religiozno-moralnim, a ne političkim Mesijom. 


Ako je Isus bio pravi Mesija, i ako je Njegove izjave sankci- 
onirao sam Bog čudesima, napose slavnim uskrsnućem Njegovim, 
tad slijedi, da je Isus jedini mogao odrediti zadaću Mesijinu. Već 
smo čuli riječ »Mesija« iz Njegovih usta, ali nam je ostalo nejasno, 
ima li ta mesijska misija da bude samo religiozno-moralna ili sa- 
mo politička ili i jedno i drugo. : 

Jedva je potrebno pokazivati, kako je Isus shvaćao svoju misiju emi- 
nentno moralno. Čuli smo, kako Klausner baš u tom vidi svu tajnu Isusova 
uspjeha. I zaista! Promatrali mi, kako preteča Isusov pripravlja narod na do- 
lazak Mesijin!*, gledali mi, kako sam Isus počinje svoje javno djelovanje s 
riječima »metanoeite« t, j, kajite se5, ili Ga slušali, gdje govori: »Sin čovječji 
nije došao, da njemu služe, nego da on služi i da život svoj dade u otkup za 
mnoge«!5, vazda Ga nalazimo, kako točno i savjesno ispunjava onu zadaću, 
koju Mu je već Anđeo prije rođenja odredio, da će naime »otkupiti narod 
svoj od grijeha njihovih«.!T 

Da je Isusova misija bila religiozno-moralna, o tome nema 
sumnje, pitanje je samo, da li je ona bila samo takova, a ne mož- 
da i politička. I tu nas nije On ostavio u dvoumici tako, da je i 
sam Klausner došao do zaključka: ».,. fiir Jesus bedeutete die 
politische Macht nichts: »Gebt dem Kaiser, was des Kaisers 
ist...«; also es lohnt sich nicht gegen die politische Unterdrii- 
ckung durch Rom und fiir die politische Freiheit des Volkes zu 
kimpfen.«" I u toj činjenici nalazi on odgovor i na pitanje, zašto 
je Izrael Mesiju odbacio: »Das Judentum.., ist ganz »von dieser 
Welt«..., pa stoga »als solches konnte... einem schw&rmeri- 
schen Glauben nicht folgen, der... ein Reich »nicht von dieser 
Welt« ankiindigte.«“ I u tom ima potpuno pravo. Židovstvo je 
zabacilo Mesiju Isusa stoga, jer je njegov kler zaboravio prvotnu 
zadaću svoju te iznakazio zadaću Mesije, načinio iz moralnog Me- 


14 Mat. 3, 2 sqq.; Marko 1, 4 sqq.; Ivan 1, 15-36. 

15 Mat. 4, 17. . 

16 Mat, 20, 28. — Por. 1 Tim. 1, 15; Kol. 1, 14; Ivan, pogl. 10 11 15 itd. 
17 Mat, 1, 21. 18 L, c,, str. 519, 

1% Ibidem, str, 563, 

sije političkog, ili drugim riječima, jer se u tom narodu odomaze- 
tio »klerikalizam« u zlom smislu riječi. 

I to baš protivljenje pretjeranih židovskih nacionalista i 
narodnih prvaka najboljim je dokazom, da je Isus shvaćao svoju 
misiju nepolitički. Dok su oni zahtijevali, da Mesija donese od 
Boga i u ime Boga i direktnu političku vlast, kojom: će izvrnuti 
tadašnji politički poredak, što su ga Židovi teško osjećali, dotle je 
On proklamirajući »rastavu Crkve od države« onom klasičnom 
razlikom: »quae sunt Caesaris, Caesari« i »quae sunt Dei, Deo« 
jasno pokazao, da se On po svojoj misiji zanima samo s onim 
»quae sunt Dei«, dok direktno političke stvari »relinquit dispu- 
tationi eorum«, Otuda onda ono Njegovo tako značajno držanje, 
kad mu javljaju, da je Pilat dao sasjeći Galilejce, što se pobuniše;*" 
stoga odbija molbu, da povede ostavinsku raspravu dvojice braće, 
riječima: »Čovječe, tko je mene postavio sucem ili djeliteljem nad 
vama?«“* Stoga bježi od kraljevske časti; stoga daje učenicima 
svojim, koji imaju privilegovani položaj u Njegovu »kraljevstvu«, 


pouku: Nemojte raditi kao kraljevi neznabožački, »nego najveći: 


među vama neka bude kao najmanji i poglavar kao sluga.«"* Kad 
Ga je Pilat pitao za Njegovo kraljevsko dostojanstvo, odgovara. 
»jesam kralj, ali kraljevstvo moje nije od ovoga svijeta« t. j. poli- 
tičko“, i kad je još na dan uzašašća Njegova klerikalizam, što je 
zavrtio glavom i Njegovim učenicima, provalio na njihova usta u 
obliku pitanja: »Gospodine! Hoćeš li u ovo vrijeme obnoviti kra- 
ljevstvo Izraelsko?«, ne će da direktno odgovori, nego veli: »Nije 
vaše, da znadete vremena ili časove, koje je Otac odredio vlašću 
svojom; nego ćete primiti silu,,, i bit ćete mi svjedoci,.. do 
kraja zemlje.«*" To je bitno nova ideja, koju Isus konzekventno 
zastupa cijeli svoj život: zabacuje se starozavjetna teokracija i 
osuđuje se cezaropapizam, jer Isus ne će »nacionalne« Crkve 
nego za sve ljude, za sve narode »do kraja zemlje«. Radi te ideje, 
na koju treba tek malo pomalo pripraviti teokracijski, cezaropa- 
pistički i »klerikalno« orijentirane Židove, Spas isprva ne da, da 
se istina o Njegovu mesijskom poslanju prebrzo širi, jer zna, da su 
još nezreli za tu novu i uzvišenu ideju. Isus dakle određuje zada- 
ću Mesije tako, da u njoj nema direkine političke misije, nego 
samo religiozno-moralna, koja dakako već po svojoj prirodi in- 
direktno utječe i na političke prilike i odnose na zemlji." I opet 
nemojmo zaboraviti, da je Isus tu i takovu mesijsku misiju primio 
direktno od Boga, koji ju je baš u tom opsegu sankcionirao čude- 
sima, napose Isusovim uskrsnućem od mrtvih, 


0 Luka 13, 1 sqq.: »Mislite li, da su ovi Galilejci bili veći grješnici od 
svih Galilejaca, jer tako postradaše? Ne, kažem vam, nego ako ne budete činili 
pokore, svi ćete tako propasti,« 

21 Luka 12, 13. 14. 22 Ivan 6, 15. 

23 Luka 22, 25 sqq. 24. Ivan 18, 33 sqq. 25 Djela 1, 6 ss, 

26 To slijedi iz prirode same stvari, jer nema i ne može biti ništa bilo 
u privatnom bilo u javnom životu, što bi bilo izuzeto od moralnog zakona, 

liL Svoju mesijsku religiozno-moralnu misiju smatrao je Krist tek 

temeljem i početkom misije, što će predati posebnoj vidljivoj zaje- 

dnici, osnovanoj na principu nejednakosti t. j. zajednici, u kojoj će 

jedni poučavati, a drugi se učiti, jedni upravljati pravom vlašću, 
a drugi se pokoravati i to do konca svijeta. 


Dojakošnjim razlaganjem pala je vulgarna teza židovska, 
koju zastupa i Reimar"', da je naime Isus bio jedan od mnogih 
političkih pseudomesija. Obrazovaniji Židovi kao Klausner utječu 
se Baldenspergerovu i Loisy-jevu »eshatologizmu« tvrdeći, da je 
Isus pogrješno mislio i varao se iluzijom, da će slavno kraljevstvo 
Božje domala doći s velikom moći i slavom, pa da će On u njemu 


* slavno kraljevati. Jasno je, da će se oni svim silama protiviti ne- 


tom navedenoj tvrdnji, a pridružit će im se svi zastupnici prote- 
stantskog principa o »nevidljivoj crkvi«, o »autonomiji u tumače- 
nju vjerskih istina« te o »demokratskom principu u upravljanju 
kršćanske zajednice«." Svi će se ti boriti protiv »klerikalizma« 
nesamo u ovom smislu, u kojem vidjesmo, da ga i sam Krist zaba- 
cuje, nego i u obliku stupnjevite hijerarhije, kako postoji na pr. u 
katoličkoj i grčkoistočnoj Crkvi. I opet je jasno, da će zavisiti, 
imaju li pravo ili ne, o tome, kakav je stav zauzeo Krist prema 
»klerikalizmu« u tom smislu. 

Promotrimo li dakle točnije ideologiju Isusovu, razabrat će- 
mo posve jasno, da On svoje djelo, svoju misiju smatra tek poče- 
tkom, koji će drugi nastaviti, i temeljem, na kojem će drugi dalje 
$raditi. Ta imaju li u protivnom slučaju još uopće smisla riječi 
Kristove: »Dana mi je sva vlast na nebu i na zemlji. Idite dakle i 
naučavajte sve narode..., da drže sve, što sam vam zapovjedio. 
I evo ja sam s vama u sve dane do svršetka svijeta.«" Ili riječi, 
što je ih zabilježio sv. Ivan: »Kao što je Otac poslao mene, i ia 
šaljem vas... Primite Duha svetoga! Kojima oprostite grijehe, 
bit će im oprošteni, a kojima zadržite, bit će im zadržani.«" Valja 
samo malo motriti Spasa u krugu učenika, kako ih pripravlja za 
buduću službu, da »svjedoče« za Krista, da trpe radi njega, riječ 
u jednu: da preuzmu i nastave djelo Učiteljevo, da se uvjerimo o 
gornjoj tvrdnji. 

Isus zamišlja nastavak svojega djela, što će ga izvoditi poje- 
dini učenici ne svaki o svojem trošku, nego povezani u jednu or- 
gansku cjelinu, u društvo. Klasički to probija iz cijeloga Evanđelja 
po sv. Mateju, koje jasno pokazuje nastojanje Spasovo, da svoje 
djelo nadoveže na stari zavjet. Stoga pedagoški nastoji predobiti 
Židove za nj nadovezujući na poznate im stvari i pokazujući po- 


*7 Por, Szćkely, Hermeneutica biblica, Freiburg 1902., str. 280. sqq. 

* Opširnije o tom: Dieckmann, De Ecclesia I., str, 258. i 268.; str, 321. 
i 329, te osobito str, 467 - 494, 

22 Mat. 28, 19 saq. 3% Ivan 20, 21 sqq. 

31 Por, Dieckmann 1., str. 198 - 219. 3? Ib,, str, 260 - 262; 273 - 277. 

malo, u čemu će biti novo različno od staroga," Tako smo vidjeli, 
da je jasno zabacio »narodnu« crkvu, teokraciju, cezaropapizam i 
istaknuo općenitost, katoličanstvo svojega djela, Već iz toga mo- 
žemo s pravom zaključivati: Krist zamišlja i izvodi svoje djelo: 
analogno prema starozavjetnom te izričito pokazuje njegove ra- 
zlike od staroga. No u starom zavjetu je sinagoga bila prava orga- 
nizacija s potpunim moralnim i vjerskim suverenitetom. Dakle, 
kad Krist zamišlja svoje djelo analogno starozavjetnom te u ovoj 
točki ne ispravlja staroga, mora se i Kristovo djelo nastavljati u 
organiziranoj zajednici, koja će biti nosiocem moralnog i religi- 
oznog suvereniteta. Stoga nas ništa ne iznenađuje, kad Krist po- 
laže novi temeljni kamen »Crkvi svojoj«, kao što ćemo domala 
vidjeti, ili kad čitamo kod sv. Mateja, gdje upućuje svoje Aposto- 
le: »Ako li sagriješi brat tvoj protiv tebe, pođi i pokaraj ga među 
tobom i njim samim. Ako te posluša, dobio si brata svojega. Ako 
li te ne posluša, uzmi sa sobom još jednoga ili dvojicu... Ako li 
njih ne posluša, kaži Crkvi, a ako li Crkve ne posluša, neka ti 
bude kao neznabožac i carinik. Zaista vam kažem: Štogod sveže- 
te na zemlji, bit će svezano i na nebesima, i štogod razriješite na 
zemlji, bit će razriješeno i na nebesima.«*" Nema dakle sumnje, 
da Krist zamišlja nastavak svojega djela kao organizaciju svojih 
Apostola, kojima su baš i upravljene navedene riječi Gospodinove, 
i koji će prema tome biti nosioci pravoga religiozno-moralnog 
suvereniteta, jer će njihova odluka imati obaveznu moć i pred 
Bogom, dobiti sankciju neba, i pred ljudima, jer će dijeliti i rezati 
zdravo od bolesna. 

Da nije bilo prigovora tokom povijesti, mislimo, da bi ovo bilo posve 
dostatno, eda se dokaže, kako su nosiocima vlasti samo Apostoli, odnosno 
samo njihov zbor, a ne demokratski uređena crkvena zajednica ili »narod«. 
Ali zbog tih prigovora ad abundantiam upozorit ćemo na neke momente, koji 
posve bjelodano pokazuju uvjerenje samih Apostola i to uvjerenje, u kojem 
se zrcali misao i naredba samoga Krista, 

Ponajprije udara u oči, da sv. pisci tako konstantno razlučuju dvanae- 
storicu kao posebni komunitet od ostalih, te ih zovu »hoi dodeka« (>dvanae- 
storica, njem. die Zwdlfe; por. na pr. »stol sedmorice«l), i, ako koji 
manjka, onda su »hoi hendeka« (jedanaestorica) ili »hoi deka« (desetorica), 
dok je pojedinac »heis ton dodeka« (jedan od dvanaestorice),.3* A tu razliku 
pravi i sam Isus, kad na pr, veli: »vama je dano, da znate tajne kraljevstva 
nebeskoga, a njima nije dano.«5 Stoga se ne čudimo, kad gledamo, kako je 


33 Mat, 18, 15 - 18, Por. Dieckmamn I. str. 262 sqq. Samo možda nije 
potrebno toliko inzistirati na neposrednom kontekstu, jer posredni t, j. sve 
manje više, što svete knjige pripovijedaju o nadama, shvaćanju i položaju 
Apostola i to sve onako »usput« i kao »slučajno« pa stoga zbilja posve ne- 
patvoreno, zahtijeva i dopušta jedino to tumačenje, 

34 Vidi na pr. Mat. 10, 1. 2.; 20, 24.; 26, 47.; Djela 1, 26. 

35 Mat 13, 11. Por, Marko 4, 11. 5 Djela 2, 42. 

ia svijest, rekli bismo, upravo spontano našla svoju primjenu poslije uzašašća 
isusova na nebo. Treba samo čitati na pr. Djela Apostolska o prvim kršćanima, 
kako su bili »postojani u nauci apostolskoj«?%, promatrati držanje Apostola 
na prvom saboru u Jeruzalemu i čuti njihove svijesne riječi; »Jer je našao za 
dobro Duh Sveti i mi . . ,«87. ili slušati sv. Pavla, koji poručuje Korinćanima, 
da se paze, te.:ne dođe k njima »sa šibom«, jer da »ne će štedjeti« nikoga, 
»ako dođe«%, da će postupati »strogo po vlasti, koju mu dade Gospodin«*", 
da će ga vidjeti, »kako ne bi željeli«*!, jer će »kazniti svaku nepokornost«t?, 
Isti taj Apostol ističe, da ima sudačku vlast samo nad vjernicima, a ne nad 
nevjernicima.“ Uistinu objektivan posmatrač mora priznati, da su Apostoli bili 
duboko uvjereni, e je njihova zadaća osnovati, širiti i upravljati Crkvu t. j. 
zajednicu, koju je zamislio 1 htio Krist, i da su zato primili potrebitu vlast, 
koje su suvereni nosioci, Baš ta suverenost ili neovisnost o svakoj ljudskoj 
vlasti istaknuta je, da ne može biti jasnije, riječima Kristovim; »jer će vas 


* predavati sudovima i po svojim zbornicama bičovat će vas i pred upravitelje i 


kraljeve vodit će vas poradi mene:., A kad vas predadu, ne budite zabrinuti, 
kako ćete ili što ćete govoriti... I ne bojte se onih, koji ubijaju tijelo, a 
duše ne mogu ubiti«*“* Apostoli stoga ne pitaju nikoga za dopuštenje, kad 
hoće da izvršuju svoju Bogom danu misiju, nego pozvani na odgovornost govo- 
re: »Sudite, je li pravo pred Bogom, da vas većma slušamo nego li Boga«,*" 
te kažnjavani raduju se, »što su bili smatrani dostojni, da trpe sramotu za 
ime Isusovo«**" A velika Pavlovska duša svijesna toga kliče, dok zbog Evan- 
đelja čami u tavnici: »po evanđelju mojemu, u kojem trpim zlo, sve do okova 
kao zločinac, ali riječ Božja nije svezana.«*" 


IV. Zajednicu, koja ima nastaviti Kristovo djelo, zamišlja Isus kao 
monarhiju, u kojoj će monarh biti nosiocem religiozno-moralnog 
suvereniteta (primat Petrov). 


Kao što Apostoli pokazuju svijest, da će oni biti nosiocima 
vlasti u »kraljevstvu Kristovu«, a Krist ih u tom utvrđuje, isto ta- 
ko pokazuju i svijest, da će i među njima samima biti razlike, da 
ne će ni oni imati svaki jednaku vlast, a Krist i opet potvrđuje 


37 Ibidem 15, 28. 388 1 Kor. 1, 23. 

% 2 Kor, 13, 2. 40 Ibidem 13, 10, 41 Ibidem 12, 20. 

42 Ibidem 10, 6. 
: 43 1 Kor. 5, 12. Svi ovi tekstovi, kojih bismo mogli još sijaset navesti, 
pokazuju, da ne koristi ništa izbacivati onih iz svetih Evanđelja. Pače 'ovi 
zahtijevaju one, da razumijemo, odakle Pavlu tolika samosvijest. Ako prote- 
stantski racionaliste zbog ovih svjedočanstava rado govore o worganizatoru« 
Pavlu, onda zaboravljaju, da time stvaraju novu zagonetku i kod Pavla i kod 
Evanđelja i to ne sv. Luke, koje je u nekoj ovisnosti od sv. Pavla, nego sv. 
Mateja. Zar nije puno prirodnije tumačenje, koje slijedi već iz prirođe novo- 
zavjetnih spisa, da je sv. Pavao radi svojega golemoga rada oko osnivanja 
crkvi, imao više prilike i morao više da o tom govori? 

44 Mat. 10, 17 sqq. 45 Djela 4, 19. 

45 Ibidem 5, 41. bi 27 2 Tim. 2,9, 

ispravnost toga uvjerenja. Tako je baš u osamnaestom poglavlju 
kod sv. Mateja, gdje Spas formalno predaje vlast jurisdikcije Apo- 
stolima ovaj kontekst. Isus, koji je odmah spočetka priklonio 
Petru posebnu pažnju te ga i par puta posebno odlikovao, opet je 
istaknuo toga Apostola plativši čudesno hramski porez za se i 
za nj. Ne da to mira ostalim Apostolima, koji još nisu znali za- 
uzdati svoje ambicije, pa će zapitati Isusa: »Ta tko je najveći u 
kraljevstvu nebeskom ?«“* Isus osuđuje tu ambiciju te traži djetinju 
poniznost, ali ne niječe nego potvrđuje, da ima »najveći« u kra- 
ljevstvu nebeskom ili, kako veli na drugom mjestu, najveći među 
Apostolima.“ To, što su Apostoli naslućivali, i što ih je toliko 
kopalo, odredio je Isus u formi obećanja kod sv. Mateja onim po- 
znatim riječima: »Ti si Petar, i na toj stijeni sagradit ću crkvu 
svoju«,"" spomenuo praktičnom aplikacijom kod zadnje večere, 
kako pripovijeda sv. Luka," te konačno i izveo, kako pripovijeda 
sv. Ivan evanđelista." 

Kako su tekstovi jasni, mogu se egzegetski tumačiti bez na- 
tezanja samo tako, da je Krist zaista učinio Petra vrhovnim nosio- 
cem pravoga auktoriteta, koji je osnovao i podigao osim državne 
vlasti. I premda se s ovom tvrdnjom nalazimo na novoj raskrsnici, 
na kojoj se svim ostalim navedenim protivnicima pridružuju još 


45 U grčkom čitamo: Tic Goa kao da im je već dojadilo čekati od- 
govor na to davno pitanje, te ono nestrpljivo provaljuje na njihova usta: Ta 
reci već jednom... i opet vrlo značajno i razumljivo samo, ako je Spas već 
više puta pokazao, da ne će svi biti jednaki, To isto svjedoči i ona scena s 
majkom Ivanovom i Jakobovom, koja je svakako htjela osigurati prva mjesta 
za svoje sinove moleći Spasa: »Kaži, da ova moja dva sina sjednu jedan s 
desne tebi, a jedan s lijeve u kraljevstvu tvomu,« Vidi cijelu scenu Mat. 20, 20.s 

4% Luka 22, 24 sqq. 

50 Mat, 16, 18 i dalje: »I ja tebi kažem: Ti si Petar, i na toj stijeni 
sagradit ću Crkvu svoju i vrata je paklena ne će nadvladati, I tebi ću dati 
ključeve kraljevstva nebeskoga, Pa štogod svežeš na zemlji, bit će svezano i 
na nebesima; i štogod razriješiš na zemlji, bit će razriješeno i ma nebesima.« 
U nestručnoj, nepravničkoj terminologiji jedva je moguće jasnije označiti iz- 
vor onoga jedinstva u mišljenju i htijenju društvenih članova, upravljenog na 
zajednički cilj, koje je moralna veza, što ih u društvo veže i bez kojega uopće 
nema društva. A budući da se radi o duhovnoj suverenoj zajednici, jasno je, 
da je Petar vrhovni nosilac te suverenosti. 

51 Luka 22, 31. 32; »Šimune, Šimune, evo sotona zatraži, da vas rešeta 
kao pšenicu; ali ja sam se molio za tebe, da tvoja vjera ne oslabi, i ti obrativši 
se utvrdi braću svoju.« Kako dobro opaža Dieckmann, taj tekst pokazuje gotovo 
savršeni paralelizam s Matejevim: sotona zatraži da vas rešeta — vrata pa- 
klena; ja sam se molio za tebe — sagradit ću; utvrdi braću — na toj stijeni; 
ne će nadvladati — da vjera tvoja ne oslabi. Por. Dieckmann I, str. 313. 

52 Ivan 21, 15 sqq: »Pasi janjce. moje!... Pasi ovce mojel« Pa i ta je 
scena gotovo slučajno zabilježena radi povoda, koji s primatom nema zapravo 
ništa, 

i svi nesjedinjeni grčkoistočnjaci, ipak svi ti protivnici s ovim 
tekstovima ne mogu ništa ozbiljno početi. Jedan ili drugi ne- 
ozbiljni pokušaj mogli bismo tek navesti i s pravom nazvati 
»Kuriosa der Unkultur und der Unwissenschaft«, ali u glavnom se 
protivnici hvataju kao jedine mogućnosti toga, te dokažu, da ti 
tekstovi nisu autentični." Tek koja korist od svega, jer se tu za- 
pravo ne radi samo o jednom ili drugom tekstu nego o osnovnoj 
misli sv. Evanđelja sv. Mateja, koje apsolutno nije moguće izbaciti, 
ako ne ćemo da se narugamo svim pravilima kritičke povijesti. 
Apostoli dakle s Petrom na čelu po volji su Kristovoj »na ovom 
svijetu« nosioci duhovnog suvereniteta Kristova, koji nije »s ovog 
svijeta«, U tomu je bit pravoga Kristova klerikalizma, Oni su »kle- 
ros«, baština Kristova i baštinici Kristovi, Kristove vlasti, koja je 
od svake druge potpuno neodvisna. 

Finale dakle našeg istraživanja o stavu Kristovu prema kle- 
rikalizmu jest ovaj. Krist je svoju misiju htio i odlučio predati 
posebnoj od političke neodvisnoj duhovnoj zajednici, kojoj je Petar 
na čelu. Tim je rastavio duhovnu vlast od političke, imperatora od 
pontifexa pa je baš tom rastavom sam začetnik pravoga »klerika- 
lizma« i prvi najveći »klerikalac«. I dok Kristov klerikalizam po 
svojoj biti traži i priznaje duhovni suverenitet neodvisan od poli- 
tičkoga, dotle lažni u svojoj suštini nastoji »sastaviti ono, što je Bog 
rastavio«, t. j. stopiti u jedno duhovni i politički suverenitet idući 
za tim, da ukloni s ovoga svijeta, što nije »s ovoga svijeta«, Stoga 
zalitijeva, ili da Kristov klerikalizam bude posve s ovoga svijeta, ili 
ako baš hoće biti s onoga, da nema ništa tražiti na ovome. Stoga 
nastoji, da kler kao nosilac duhovnog suvereniteta prisvoji i direk- 
tnu političku vlast, kao što je to u Spasovo vrijeme činio židovski 
klerikalizam, ili da politička vlast prisvoji duhovnu, kao što to 
želi moderni lajicizam. Sve je to zapravo lažni klerikalizam, koji 
ruši ono, što Kristov gradi. Jer Kristov su klerikalizam složno 9- 
sudili, a Krista samoga složno na križ raspeli židovski »klerikali- 
zam« i rimski »lajicizam« ili »cezaropapizam«, 

Kad bi dakle slobodni zidari i njihove ekspoziture udarale 
po »klerikalizmu«, koji idući za direktnom poličkom vlasti Krista 
Boga na križ pribija, mi bismo se prvi s njima u tome složili. Ali, 
ako ispitamo njihove izjave o klerikalizmu, tad nam je ubrzo jasno, 
da baš oni brane lajicizam i lažni klerikalizam ili barem proraču- 
nato ne razlikuju klerikalizma, koji Krista na križ razapinje, od 
onoga, po kojem Krist i danas u Svojoj Crkvi živi, Tako se nadaju 
lakše obračunati sa svakim klerikalizmom prema onoj: »udri po 
ušima, bit će i po glavi«. Oni udaraju na »klerikalizam«, da ostavi 
od Krista dobivenu misiju. Jer oni govore, da »rad sveštenstva« 
ne smije izaći »iz okvira verskih zadataka i obreda« biva smije 


53 Ipak danas i protestantski kritičari teksta kao Nestle priznaju auten- 
tičnost teksta Mat. 16, 17 sgq. O fluktuaciji kod protivnika, kojima je danas 
ono posve krivo, što je jučer bilo jedino ispravno, te o vrijednosti »klasičkih« 
njihovih dokaza por. Dieckmann I, str. 289 sqq. 

biti samo sakristijski; tvrde, da je »i religiska organizacija samo 
jedan od instrumenata državne politike« t, j. ne priznaju Bogom 
stvorene religijsko-moralne suverenosti i neodvisnosti od državne, 
političke vlasti; napadaju »papsku svemoć« i traže za »državnu 
veru onu, koju narod hoće«, kao da se radi o stvari ukusa, a ne 
o božanskom pravu; oni se ljute, da se »rimski papa meša u dr- 
žavne poslove hrišćanskih vladara«, pa nastoje »po mogućnosti suz- 
biti veliki utjecaj klerikalizma na naš kulturni život« te pri tom 
»rade mirno i oprezno«; oni gledaju u svakom očitovanju života, 
da u samoj egzistenciji suverene Crkve Kristove »klerikalizam« 
i »ultramontanizam«,“* koji je njima, ili bolje kojemu su oni din- 
dušmani. Po sebi je moguće, da moralni suverenitet prekorači 
svoje međe i prijeđe na direktno političko područje, ali, kako 
povijest svjedoči i kako se već a priori lako razlozima domisliti, 
još se lakše događa, da politička vlast * strast nastoji moralnu 
upreći u svoju službu, jer osjeća, da nema te fizičke moći, koja 
bi se mogla mjeriti s moralnom." Vrlo dobro primjećuje Benson: 
Ako je jednima Kristova Crkva previše »prikovana uz prošlost« 
te »uvijek govori samo o nebu i paklu, udara glavom o zvijezde, 
pristaje k nama kao kakav pustinjak u koju od naših najprometni- 
jih ulica«,y a drugima naprotiv »previše posvjetovnjačena« te se 
hoće »bezuvjetno miješati u stvari, koje se nje ništa ne tiču«, onda 
je zaista »čudno«, da u tim tako protivnim »tužbama, kojima Cr- 
kvu neprestano optužuju, ne vide nikakove protivnosti.« A ra- 
zlog? Kristova Crkva, i »ona jedina od svih vjera na svijetu«, 
veli Benson malo dalje, »ujedno je preprofana i prenezemaljska, 
a da bi je mogli trpjeti. Svijet ljubi religiju, koja nije ni jedno ni 
drugo, nego vjera, u koje nema previše ni života ni rječitosti za 
drugi svijet, niti se previše zanima za praktične stvari ovoga svi- 
jeta; ona treba da bude nedužan i ugodan kompromis obojega, 
jednom riječju: »moralnost uz nešto čuvstva«. Ta vrsta religije 
ima uvijek uspjeha, te je uvijek barem trpe. Takova vjera nikada 
ne mora na Golgotu, i nikada je ne će razapeti među dva razboj- 
nika.“ Zaista je isto: uvući Crkvu u čisto profane stvari tako, 


54 Por gore citirane primjere slobodnozidarske ideologije. Cfr, i članak 
»Na vjekovnoj raskrsnici« u 1, broju 0. & 

5 Zar nije bizantinski cezaropapizam, nasilje Hohenstaufovaca pa sud- 
bina »narodnih« crkvi počevši od engleske najbolji dokaz, kako politička vlast 
rado poseže za zabranjenim voćem. A ako tkogod tvrdi, da Crkva prelazi 
svoju kompetenciju, onda treba da to i dokaže na ovakovim konkretnim činje- 
nicama, Tvrditi, da Crkva kao zastupnica Božjega prava i morala nema hika- 
kove riječi u javnom životu (»vjera je privatna stvar!«), znači protiviti se sa- 
momu Bogu. Nije li sam Krist koji nije htio političke vlasti, u ime morala i 
Božjega zakona opomenuo Pilata, kad Ga je ovaj sudio; »Ne bi imao nikakve 
vlasti nada mnom, da ti nije dano odozgor.« (Iv. 19, 11.) 

56 Benson-Schoetensack, Christus in der Kirche, Regensburg  1913., 
str, 122,-125, : 

da izgubi svoju moralnu misiju i slobodu, kao što to čini kleri- 
kalizam, ili je opet tako dići nad zemlju, da uopće izgubi svaki 
kontakt sa životom, kao što to čini moderni lajicizam; i u jednom 
i u drugom slučaju riješio se moderni svijet moraliste, koji ne- 
umoljiva i stroga lica u ime Boga neprestano dovikuje i privatnom 
i javnom životu: ovo smiješ, ovo ne smiješ, Neka Crkva slo- 
bodno leti u nebotične visine, samo neka se ne vraća na zemlju, 
neka se ne dotiče tala, neka modernoga svijeta ne »uznemiruje« 


svojim zahtjevima! To je gotovo uvijek otac vike na »klerika- 


lizam«, 

Za misaona i inteligentna čovjeka slijedi odatle najveći oprez i 
najveća rezerva pred frazama o »klerikalizmu«, Jer, tko viče na 
»klerikalizam«, mora dobro paziti, da se ne nađe u taboru protivnika. 
Božjih. A jedna praktična aplikacija za našu inteligenciju jest i ova, 
Protiv klera kao predstavnika duhovne moralne vlasti moguće je u- 
spješno se boriti gotovo jedino moralnim oružjem. Odatle ona zlora- 
dost u iznošenju »chronique scandaleuse« klera, koja tako često za- 
vodi na lakovjernosti pretjeravanje. Plemenit i misaon čovjek uvijek 
će s bolju u srcu promatrati svaki atentat na duhovni suverenitet, 
pa dolazio on makar baš i od samoga nedostojnog zastupnika nje- 
gova, i šutnjom odbiti takovo potkapanje moralnoga auktoriteta, 
koje in ultima linea ide za tim, da se vrati staro pogansko ropstvo 
cezaropapizma. Iz ljubavi prema najvećem dobru čovječanstva i 
prema najvećem daru Božjem za kršćanski svijet s gnušanjem će 
osuditi novine, što pune stupce ovakovim stvarima, zabaciti knji- 
ge i djela kazališne »umjetnosti«, koje ovakovim stvarima »zabav- 
ljaju« ili »odgajaju«. 

Iz svega rečenoga slijedi i to, da može i mora biti govora o 
»jedinoj pravoj Crkvi Kristovoj«. Kristova Crkva može biti samo 
ona, koja ostvaruje zamisao Kristovu, koja ima organizaciju hije- 
rarhijsko-monarhičku, koju je on dao, ona crkva, koja je bitno. 
»klerikalna«. U »klerikalizmu« je tajna Kristova uspjeha, koji s 
njim stoji i pada. Stoga je Krist i htio, da ostane s njime, s »kleri- 
kalizmom« — do konca svijeta. Izložena slika Kristove _ crkve 
slagat će se praktički tek s rimsko-katoličkom Crkvom. Je li ti- 
me eo ipso riješen i problem prave Kristove crkve? Još ne! Jer 
teorijski je moguće zamisliti, da koja vjerska zajednica ili i više 
njih savršeno kopira i izvede organizacijsku strukturu Kristove 
zamisli, pa ipak to ne bi bile »prave Kristove crkve«. Prava 
Kristova crkva mora posjedovati onaj religiozno-moralni suvere- 
nitet, što ga je Krist donio, sačuvan kroz stoljeća zakonitim na- 
sljeđivanjem. Da li katolička Crkva ima i tu legitimaciju, vidjet 
ćemo drugiput. Ali jedno je već sada sigurno: ako ima, onda je 
svebadava; beznjezina »klerikalizma« —nikuđ 


nikamo! K. Grimm D. LI. 

»POVIJEST SVIJETA« ZA 300 DINARA. 


Zadnjih mjeseci zaredali su se spretni agenti po našim gradovima, gra- 
dićima i selima, da vještim i medenim frazama trgovačke retorike, uvjerlji- 
vim i tisuću puta ponovljenim hvaljenjem i kađenjem uturaju ljudima u ruke 
svoje edicije, među kojima se ističe debela knjižurina od 740 stranica, koje 
su pomno složene u zelene, zlatom izvezene korice, To je famozna Wellsova 
»Povijest svijeta«, koja kao »unicum« svakako zavrijeđuje posebnu pažnju, 

Herbert - George Wells rođen je 21. rujna 1866, u Bromley-u u En- 
gleskoj. U svoje je vrijeme bio profesorom prirodnih znanosti, a g. 1895. se 
dao na pisanje romana, i odonda ih je već publikovao na tucete. 

U svojim mnogobrojnim spisima bavi se fantastičkim svjetovima bu- 
dućnosti te  »oportune importune«  prapagira ideje zagriženog i neznan- 
stvenog evolucionizma. Razni mu izvodi i zamisli dostižu kojiput vrhunac 
bizarnosti i nevjerovatnosti. Ta bizarnost prelazi u neznanje, u predrasude 
— a možda i zlobu, kad je riječ o vjeri. Tako su mu u zbirci Effrois et fan- 
tasmagories (navodim prema francuskom prijevodu) mnoge novele bezvjerske 
i anarhističke; u djelu Dieu I'invisible roi zastupa subjektivizam vjerskih 
istina i dosljedno dolazi do ateizma; slične predrasude o vjeri sadržava i 
knjiga mu M. Brittling commence & voir clair; u spisu La Guerre ef ['avenir 
cinički zadirkuje u Papinstvo. 

I u socijalnim svojim nazorima nije g. Wells mnogo dalekovidniji pa se 
gubi u risanju socijalnih utopija. 

Iz svih Wellsovih djela jasno iskače njegov svjetovni nazor: on je 
krajni evolucionista, koji osim materije ne poznaje nikakve druge supstan- 
cije; njemu je i razum i vjera samo plod čisto materijalnog razvitka. Stoga 
on a priori i bez ikakve diskusije isključuje svako čudo i sve, što je nat- 
prirodno, Njega nimalo ne smeta, da li se te unaprijed skalupljene tvrdnje 
slažu s objektivnom realnošću; vičan na pozitivne eksperimentalne metode 
fizičkih i kemijskih laboratorija, on misli, da se sav kompleksni duševni 
život pojedinaca i čovječanstva dade strpati u šablonske okvire kemijskih i 
matematičkih formula, da se bogata i bitno superiorna spiritualnost može re- 
ducirati na stepen anorganske ili vegetativne materijalnosti. 

Zadojen ovakovim koncepcijama, fasciniran mišlju, da na čitavu hi- 
storiju čovječanstva aplicira svoj radikalni evolucionizam, da u povijesti 
ljudskog roda otkrije »neku zajedničku i jedinstvenu volju«, koja je prema 
njemu bila dosada nesvijesna, a njegovim nastojanjem bi imala da postane 


FIAT LUX! 28? 


svijesnom i tim da usreći čovječanstvo, u toj dispoziciji Wells piše i svoju 


* omašnu Povijest Svijeta. Mnoge stranice, mnogi odlomci odaju, da on stoji 


još pod jednim utjecajem: da mnoge svoje koncepcije, osobito one o čovječ- 
nosti, o saveznoj svjetskoj državi, jednostavno kopira iz zapisnika tajnih i 
javnih konvenata — masonerije.! 

* + + 

Držimo li rečeno na pameti, zaista ćemo ostati zadivljeni, kad Wells 
započinje svoj uvod sa samosvijesnom i superiornom izjavom: »Ova Povijest 
Svijeta hoće jednostavno, točno i jasno da ispriča cijelu do danas poznatu 
nam povijest života i čovječanstva.« 

Gospodin je Wells uistinu velik u svojim ambicijama. Njemu je — mo: 
ra se priznati — uistinu pošlo za rukom »da cijelu do danas poznatu nam 
povijest života i čovječanstva« ispriča jednostavno, i to tako jednostavno i 
jednostrano, da je ta jednostranost »jednostavno« prekoračila ogradu prave 
historijske znanosti. Zaludu hvali g. Wells svoju povijest kao jasnu i točnu. 
Ona je uistinu, kako se djelima ovakove ruke i pristoji, i netočna i nejasna 

Netočna nesamo stoga, što se kroz nju od prve do zadnje stranice pro- 
vlači nit velike površnosti, nego još kud i kamo više zato, što sve vrvi od 
neispravnosti i direktnih historijskih neistina. i 

G. Wells se ne zadovoljava samo konstatacijom činjenica; on hoće da 
ispita njihov izvor, njihov razvitak, Ima i pravo; samo bi onda trebao da 
bude dosljedan pa da ide do kraja, a ne da se zaustavi na po puta, jer mu 
se ostali nužni zaključci ne mile,? 

Za problem života on jednostavno veli: »Ta je Povijest pokušaj da se 
protumači sadašnje stanje stvari, kako se ovaj nevoljan i raznovrstan ljudski 
život oko nas stvarao, tokom silnih stoljeća iz beživotnog sraza materije ...« 
(Uvod). 

Dakle, on rješava problem: odakle život, apriornom evolucionističkom 
tvrdnjom: život se razvio iz  beživotnog sraza materije. Wellsu nimalo ne 
smeta, što to »rješenje« ne odgovara realnosti, jer sadržaje u sebi nutarnju 
kontradikciju, kojoj se i znanstveni pokusi i zdrava filozofija najodlučnije. 
protive. Razum ne može da shvati, kako će se nešto više razviti iz nečeg ni- 
žeg, kako će jedno biće saopćiti drugom biću jednu sposobnost, koje samo 
nema, u našem slučaju, kako će anorganska, neživa materija, sama od sebe 
proizvesti život, koji se od nje bitno i neopozivo razlikuje. Te nepokolebljive. 
zaključke razuma potvrđuje i pozitivna znanost sa svojim eksperimentima, 
Zaludu su se razni evolucionisti Wellsova kalibra kinili i mučili, da eksperi- 
mentalno pokažu, kako se iz neživa ipak može da razvije živo: realnost je. 


1 Onaj epiteton: »najslavniji živi književnik Engleske«, samo je obični: 
reklamni »šlager«, koji odaje, da mu izdavač nije baš osobito verziran u po- 
znavanju savremene engleske literature; ne znam, što bi na nj primijetili ma- 


“lo genijalniji korifeji engleske knjige kao Chesterton, Shaw i drugi, 


Primijetiti nam je još, da g. Wells očito upotrebljava riječ »povijest« u 
širem značenju, pa da je i mi tako upotrebljavamo ne želeći ući u pitanje, da 
li problemi, kojima se g. Wells razbacuje, uopće idu još u »povijest«. 

2 Čudnovato, kako se Epikurova metoda često i danas »s uspjehom«. 
upotrebljava! Por, »Život« br. 5., str, 230., bilj. 

uvijek demantirala njihove prohtjeve, i glasoviti su Pasteurovi pokusi zauvi- 
jek začepili usta znanstvenim diletantima i triumfalno potvrdili, aksiom; omne 
vivum ex vivo, sve što živi, nastalo je od živoga. 

Dakle g. Wells nije jasan, jer nije objasnio problema života, njegov je 
odgovor u tom netočan, neznanstven. U sličnoj je i nejasnoći i netočnosti 
ostavio on čitača i u poglavljima o postanku svijeta, Tu je bio oprezniji, pa 
nije uopće ni nabacio pitanja: odakle svijet. A nabaciti ga je morao, jer je 
to prvo pitanje, što ga razum stavlja na ovakva historika, koji si je predu- 
zeo da na sve odgovori. G. Wells zna vrlo dobro, zašto se izmaknuo tom 
pitanju: on je vrlo dobro osjećao, da bi ga ozbiljnije traganje i reflektiranje 
na tom terenu dovelo do zaključka, koji ne odgovara kalupu njegovih una- 
prijed određenih okvira. Možda je nesvijesno oćutio, da problem svijeta 
neminovno dovodi čovjeka do pojma jednoga realnog, beskrajno superiornog 
Bića, koje ga je stvorilo — do Boga, a to baš i jest ono, što je g. Wells po- 
što poto htio da eliminira, 


" “ 


Od svijeta i života pređimo na čovjeka, I tu je g. Wells pokazao upravo 
»majstorski«, kako se trebala razvijati povijest prema pobožnim željama »zna- 
nosti«, Najprije nekom suverenom gestom tobože zabacuje teoriju, »da čovjelc 
vuče podrijetlo od nekakvog njemu sličnog majmuna kao što su n, pr, čimpanza, 
orangutan i gorila.« Na to g. Welis doduše dodaje: 

»To je isto tako razumno kao kada bi rekli, da mi vodimo podrijetlo 
od kakvih Hotentota ili Eskima, koji su isto tako vrlo stara rasa, a možda i 
starija od nas. Drugi opet, koji su svijesni ove nemogućnosti, vele da čovjek 
vodi podrijetlo od istog predka od kojeg i majmuni čimpanza, orangutan i go0- 
rila... To su vrlo loše i nemoguće ideje, koje spominjemo samo zato da ih 
odmah izbacimo iz daljneg razgovora.« Vrlo pametan zaključak, samo kad bi 
ga auktor slijedio do kraja. No čovjek se nalazi sav začuđen, kad auktor na 
istoj 27, stranici sam prihvaća tecrije, kojima se čas prije na oko onako 
krvavo izrugivao. Odmah u drugom retku dodaje: »... sada prevladava 
mišljenje kod onih, koji su pozvani da o fome govore i pišu, da je taj (ljud- 
ski) predak bio prije neki majmun, koji je živio na zemlji...« Fatalno je za 
g. Wellsa, da su »oni koji su pozvani da o tome govore i pišu«, došli do po- 
sve oprečnih rezultata od onih, što ih on prepisuje iz stupaca evolucio- 
nističkog Creda. 

Tako n. pr. njemački učenjak Dr. Platz nakon temeljite analize pale- 
ontologijskih nalaza zaključuje:3 

»Wenn wir nun Alles, was wir im Vorhergenden angefiihrt haben, 
aufmerksam erwdgen, so folgt daraus unbestritten jene Wahrheit, dass der 
Urmensch in Bezug auf den Korper ein wirklicher, vollkommener Mensch 
war. Es findet sich an ihm keine einzige Spur der Anndherung an den .AHen 
oder der AFHenverwandtschaft. Der Urmensch, der mit dem Mamut kiimpfte, 
der gegen den Hohlenl&wen sich vertheidigte, der sein miihevolles Leben in 


3 Der Mensch, sein Ursprung, sein Rassen und sein Alter, Wiirzburg 
Leo Woerl, str. 40, 


dika 

der feuchten, ungesunden Luft der Hohlen zubrachte, war hinsichlich seiner 
kčrperlichen Beschaifencheit, ganz ein solcher Mensch, wie wir sind. Das 
kann nicht abgeleugnet werden. Das Bestreben, aus den  prdihistorischen 
menschlichen Resten eine Stiitze fir die Hypothese der AHenverwandtschaft 
zu erhalten, hat eine vollstindige Niederlage erlitten. Auch jene Funde, an 
denen man die Spuren dieser Verwandtschalt zu finden glaubte, haben in 
den Hćnden unparteiischer Forscher aufgehort eine Stiitze des AfHenursprun- 
ges zu sein.« Slično zaključuje i slobodomislilački prirodoslovac  Virchov: 
»Wenn wir diesen quaterndren, fossilen Menschen, der doch unseren Urahnen 
in der Descendenz — oder eigentlich in der Ascendenzreiche  nćiher  stehen 
miisste, studieren, so finden wir immer wieder einen Menschen, wie wir es 
auch sind.«* 

Isto tako i marljivi istraživač Dr, Ranke nakon dugih i preciznih ana- 
tomijskih i ostalih analiza zaključuje: »Damit schliessen wir diese Reihe von 
Beobachtungen, ihr Endresultat ist: »Es existieren in der Gegenwart in der 
gesamten bekannten Menschheit weder Rassen, Volker, Stimme oder Familien 
noch  einzelne  Individuen, weche zoologisch als Zwischenstufen zwischen 
Mensch und AHe bezeichnet werden kčnnen.«5 

Izvodi navedenih auktoriteta nisu ni kasniji istraživači oprovrgli. Možda 
je počelo mišljenje o životinjskom poteku čovječjem osvajati duhove, ali do- 
kaza za tu hipotezu do danas paleontologija nije mogla dati. 

Pogotovu prestaje svaka znanost i znanstvenost, kad g. Wels piše o 
razvitku ljudskog razuma i govora, te o postanku i o razvitku porodičnog 
života. G. Wells je materijalista. Za nj je čojek isprva obični majmun, ka- 
snije se taj razvija i postaje polučovjekom, no još ne misli; istom kasnijom 
evolucijom mozga dolazi do prvih misli i do govora. 

Već smo prije spomenuli, što ozbiljni učenjaci misle o »napolamajmu- 
nu - napolačovjeku«, Ako zabacuju već tjelesni razvitak, onda pogotovu po- 
kazuju, da je čovjek duševno bio u bitnosti sasvim isto, što i mi danas: da je 
bio obdaren razumom, slobodnom voljom, govorom. Da i tu navedemo Dr. Pla- 
iza; »Und was die geistige Seife anbelangt, nichts deutet darau! hin, dass 
sie geistig niedriger als viele der jetzt lebenden wilden Rassen gestanden oder 
nćiher mit den Thieren verwandt waren. Ja wenn wir die Summe der bis jetzt 
bekannten fossilen Menschen zusammenfassen und sie dem parallel stellen, 
was unsere Zeit darbietet, so kč&nnen wir entschieden behaupten, dass unter 
denn jetzt lebenden Menschen eine viel grossere Zahl relativ niedrigstehender 
Individuen vorhanden ist, als unter den bis jetzt bekannten Fossilen.« 

G. Wells je pri cijelom tom razlaganju pokazao, da ne razlikuje dvije 
stvari, koje se i te kako u realnosti razilaze: njemu je, čini se, kultura iden- 
tična s civilizacijom. No kultura je više stvar duha i uma, dok je civilizacija 


odsjev materijalnog napretka," I baš stoga one ne stoje uvijek na istom ni- 


* Ib., str, 41. 

5 Der Mensch, Leipzig, Verlag des Bibliographischen Instituts, sv. IL, 
str. 359, 

*L,c, str. 48. 

7 Tu razliku vrlo dobro izražavaju Foerster-ove definicije: »Zivilisation 
ist technische Verfiigung iiber die Natur, ist Entfaltung zahlloser Bediirfnisse. 

veau-u, Naš je n. pr. vijek u civilizaciji pretekao sve prijašnje, ali nažalost 
ne možemo reći, da ih je eo ipso nadvisio i u kulturi. Baš naše stoljeće ab- 
normalne brzine i rekordnog natjecanja obiluje plejadama površnih intelek- 
tualaca, četama načitane no nesređene poluinteligencije, a da i ne govorimo 
o moralnoj visini našeg doba, 

Ako su dakle primitivni ljudi bili na nižem stepenu civilizacije — ili 
materijalne kulture —, iz tog ne slijedi, da su bili bez ikakve kulture, da 
su pače bili na istom stupnju sa životinjama. Ali šta ćemo, kad je g. Wellsu 
izmakla i ta ipak bitna razlika! 

No i kad se znanost ne bi protivila evolucionističkoj hipotezi, da se 
čovjek tjelesno razvio od majmuna, opet bi evolucionistima preostalo da po- 
kažu, odakle čovjeku razum, slobodna volja, jednom riječju duša, po kojoj 
se baš bitno i razlikuje od sveg drugog stvorenja. G. Wells je to pitanje po- 
sve prešutio. On tu uopće ne vidi nikakva problema; za njega je »postulat« 
ili možda i »aksiom«, da je to sve samo razvitak materije. Začuđuje nas mi- 
nimalnost njegovih znanstvenih zahtjeva u tom pogledu. 

Jedan od najkompetentnijih njemačkih — a i svjetskih — prirodoslova- 
ca, Erich Wasmann bi na ovakovo piskaranje vrlo duboko primijetio: 
»... ako prethistorijskoj antropologiji i zoologiji i pođe za rukom, da učine 
vjerojatnim tjelesni priključak današnjega čovjeka k životinjskome carstvu, 
to još time nije nikako istumačen čovjekov postanak. Čime se čovjek bitno 
razlikuje od životinje, jest njegova duhovna duša, koje se podrijetlo izmiče 
oblasti prirodnjačkog istraživanja. Čovječji duh radi svoje jednostavnosti mo- 
že da dobije svoj bitak samo od stvaralačkog akta Božjega; stoga se ne može 
ni zamisliti »čisto prirodni« razvitak čitavoga čovjeka iz životinjskoga car- 


stva.«S 
* 


Da bude sve u stilu, g. Wells je bez ikakvih skrupula i historijat po- 
stanka i razvitak porodice udesio točno prema antikvarnim evolucionističkim 
predrasudama. Njemu je to posve prirodno i jasno, da su najstariji ljudi 
živjeli u čoporima, bez individualnog braka. O kakvoj monogamiji da nije 
bilo ni govora! I sve to g Wells opisuje s toliko uvjerenja i uvjerljivosti, s 
toliko ozbiljnosti, da se čovjek mora da — nasmije. 

Jeđan od najvećih auktoriteta savremene etnologije o. Schmidt? S. V, D. 
i njegov učenik o. Koppers S. V. D. otkrili su u svojim brojnim znanstvenim 
raspravama svu izmišljenu apriornost evolucionističkih tvrdnja i dokazali, da 


— Kultur ist Unterordnung alles individuellen Bediirfens unter geistige Le- 
bensmidichte, ist die Herrschaft des Menschen iiber seine eigene Natur.« Ju- 
gendlehre Einleitung. 

8 »Život«, 1922/23, str, 84, 

2 W, Schmidt S. V. D., Die Stellung der Pyg&mdenvčiker in der Ent- 
wicklungsgeschichte des Menschen. — Isti: Der Ursprung der Gottesidee. 
Schmidt-Koppers: Volker und Kulturen; mnoge studije u Anthropos, Re- 
vue Internationale d' Ethnologie et de Linguistique, St. Gabriel — Mšdling 
kraj Beča, 

je prvotni oblik ženidbe bila ne horda, ne čopor, ne poligamija — već indi- 
vidualni brak, monogamija; i što se ide dalje prema izvoru čovječanstva, to 
je ta monogamija stroža i dosljednija. 

Pročitavši rezultate Schmidtovih istraživanja i sam je Wundt bio pri- 
siljen da prizna: »Jedva da postoji još koje otkriće u povijesti ljudskoga 
razvitka, koje je-tako nenadano, a ujedno tako uvjerljivo razorilo dosada na 
daleko raširena mišljenja, ko taj nepobitno dokazani pronalazak činjenice, da 
je primitivni čovjek živio u monogamiji... 1 u tom pronalasku je najvažnije 
to, da nije kultura stvorila monogamiju, nego da je monogamija bila jedan 
od prvotnih uvjeta kulture.«1 

Već je g. 1907, jedan od etnoloških prvaka u Engleskoj, W, Rievers, 
izjavio: »Smijemo uistinu reći da je smjer, koji vlada u etnologiji, sada pro- 
tivan svakoj shemi, koja bi htjela da traži potek ljudskoga društva u stanju 
promiskuiteta, bilo potpunog bilo umjerenijeg, što ga obično označujemo iz- 
razom, skupni brak.«l! 

Pa i sam marksista i socijal-demokrata M&nchen - Helfen, prisiljen 
gčevidnošću činjenica, priznaje: »Evolucionističke su sheme postale neodržlji- 
vima. Sad je objektivno ustanovljen pravi razvitak stvari...«!? : 

G, je Wells sve te strogo znanstvene rezultate moderne etnologije na- 
prosto mukom premučao i ostao kod starih evolucionističkih fraza, stoga i sve 
njegove stranice o postanku i razvitku obitelji idu u staretinarnicu, a ne na 


tržište savremene bibliografije, 
* 


Jednaku savremenost pokazuju i stupci g. Wellsa o postanku vjere i o 
razvitku pojma o Bogu. Kad čovjek čita njegovo XI. poglavlje, onda se ne 
može dosta da načudi, kako to, da se g. Wells sve do 1926, godine nije ma 
baš nimalo okoristio napretkom etnološke znanosti, nego još u trećem dece- 
niju 20. stoljeća ad verbum kopira naivna naklapanja zagriženih evolucioniste, 
koje je ozbiljna znanost već davno likvidirala. 

Prema g. Wellsu »primitivni ljudi, a pogotovu njihovi majmunski predci 
i mezozojski sisavci, nijesu mogli da imadu nikakav pojam o bogu (sic!) ili 
religiji... Žrtvena predaja u doba sjetve i čitav niz sličnih vjerovanja, du- 
ševnih obreda i lažnih pojmova — sve je to bilo uzrokom da je u duševnom 
životu ljudi raslo nešto kompleksnog, nešto što ih je počelo da duševno i 
osjećajno veže na zajednički život i rad. Ovo nešto nazvat ćemo vjerom ili 
religijom (latinski religare — vezati). Ovo nešto nije bilo jednostavno i lo- 
gično, nego je to bila cijela mješavina pojmova o bićima i duhovima, koji 
zapovijedaju, o bogovima, o svim vrstama onoga što se »smije« i što se »ne- 
smije«. Kao i kod svega što se tiče ljudskoga života i kod religije mi vidimo 
cijeli proces polaganog, ali stalnog razvitka...« (str. 58.) 


19 Wundt, Valkerpsychologie, sv. VII. Leipzig — Dr, Gahs, Bogosl. Smo- 
tra 1926., str, 111. 

11. Antropological Essays presented to B. Tylor; Antropos XIV/XV, 
1123; Gahs - ib., 110. 

12 Der. Kampf, Sozialdemokratische Monatsschrift, Wien, 1925, str, 
262. — Ibid., 118. : 

Ovdje je bez sumnje naša »kritička« povijest na vrhuncu svoje »kri- 
tičnosti«, jer prikazuje postanak religije upravo obrnutim smjerom nego što 
ga je zabilježila povijest. G, Wells bi silom da sugerira čitaču, kako se po- 
jam o Bogu postepeno razvio, i da prema tome ne predstavlja ništa realna, 
već da je produkt postepenog razvitka ljudskih misli i konfuznih osjećaja. 

No na veliku nesreću g. Wellsa auktoriteti su moderne etnologije do- 
kazali, da su ljudi prakulture imali posve jasan pojam o Bogu, kao o naj- 
višem Biću, koji je sve stvorio, o kojemu sve ovisi, i kojemu se zato valja 
moliti i prikazivati žrtve, Ta je ista etnologija dokazala, da su današnje i 
prijašnje nastranosti u religiji: fetišizam, politeizam etc. samo degeneracija 
prvotne ideje o Bogu, što su je imali primitivni ljudi. 

Čitav taj problem obradio je sa spremom vrsnog stučnjaka i naš vrsni 
etnolog Dr, A. Gahs u svojoj kritičnoj studiji: Religija prakulture.!13 Na teme- 
lju materijala, što su ga sakupili prvaci savremene etnologije Schmidt, Kop- 
pers, Msg. Le Roy i drugi pokazuje Dr. Gahs, da ideja Vrhovnog Bića kod 
svih primitivnih naroda odgovara našem shvaćanju Boga, i da nijesu prema 
tome — kako to evolucionizam a priori tvrdi — bili bez religije u današ- 
njem smislu riječi, 

Da obiđemo bar neke glavnije od tih primitivnih naroda. 

Na Andamanima između Prednje i Stražnje Indije nalazi se jedna 
skupina nosilaca prakulture: Pigmejci Minkopi. Etnološka su istraživanja 
pokazala, da oni štuju na prvom mjestu Najviše Biće, koje zovu Puluga. O 
njemu vjeruju: »Premđa je njegova pojava kao vatra, ipak je (sada) nevidljiv. 
On se nije nikada rodio, on je besmrtan. On je stvorio svijet i sve predmete, 
žive i nežive, ali ne sile zla... On se razljuti, kad čine stanovite grijehe,... 
On je sudac, od koga svaka duša poslije smrti prima osudu.«!* 

S andamanskog otočja zaplovimo na zapad prema gorama južne Pred- 
nje Indije među prastaro pleme Pre-Dravida i na Ceylon među Vedde. U 
unutrašnjosti područja Vedda postoji Kult Najvišeg Bića, koje oni nazivlju 
Kande Jaka: »Odmah poslije smrti ide duh pokojnika pred Kande Jaka, da 
mu on dozvoli, da prima žrtve od svojih živih rođaka, i da mu on dade moć, 
da njima pomaže u naknadu za njihove žrive...« On je gospodar svih pređa, 
oni su svi njegovi službenici i sasvim su zavisni o njemu." 

Najstariji narod Oceanije su Tasmanci. I oni su štovali Najviše Biće, 
molili mu se, pjevali; držali su ga svemogućim, a nazivali su ga Tiggana Ma- 
rabuna, što prema pronalasku o. Schmidta znači: »(Extremus) Unus Eminens 
— Jedini Najuzvišeniji.«t9 

Tasmanski susjedi — Australci također se klanjaju Najvišem Biću; 
osobito se među njima ističu plemena Kurnai i Čepara; pleme Juin zove Naj- 
više Biće — Daramulun: »On je veliki Majstor, koji sve može da čini i svuda 
može da ide. On je pređima dao plemenske .zakone. On može da vidi narod i 
veoma se srdi, ako čine stvari, koje ne smiju.« On poslije smrti prima čovje- 
kovu dušu i za nju se brine,!7 


13 Bogoslovska Smotra, 1924, str. 447. i dalje. : 

14 Istraživač E H. Man, On the Aboriginal Inhabitants of the Anda- 
man Islands; B. S. 1925, str, 93. ss. 

15 1b., str, 112. : 

15 Der Ursprung der Gottesidee, str, 220 — B. S, str, 125. 

Analiziravši sve pojedinosti u vjeri tih i ostalih južno-azijskih i oce- 
anskih plemena Dr. Gahs zaključuje: »Iz svega ovoga je očito, da u južnoj 
Aziji i Oceaniji barem kod naroda: Minkopa, napose plemena Aka Bea, kod 
Semang i kod jugoistočnih Australaca, napose plemena Kurnai, postoji iz- 
ričito vjerovanje u jedno Najviše Biće. Moral je tih naroda povezan s Naj- 
višim Bićem. A ti narodi su bezuvjetno članovi relativne prakulture čovje- 
čanstva.«18 

Do istih rezultata došla je etnologija i kod prakulturnih naroda ostalih 
kontinenata, tako te Dr, Gahs nakon minucioznog opisivanja i poređivanja 
s potpunim pravom nadodaje: »Nosioci.,. relativne prakulture u Africi i 
Južnoj Americi podudaraju se u temeljnim crtama originalnih religijskih na- 
zora sa svojim srodnicima u Južnoj Aziji i Oceaniji. I ovi su naime imali 
kult Najvišega Bića — Stvoritelja sviju stvari, A to isto vrijedi i za pra- 
kulturna plemena Sjeverne Amerike i za Paleo-Eskime. 

»Konačni je rezultat sigurno taj,« dobro napominje Dr, Gahs, »da se 
nosioci relativne prakulture u Sjev. Americi, koji su poglavito predstavnici 
ove kulture uopće na sjevernoj hemisferi, podudaraju sa svojim srodnicima 
južne hemisfere nesamo na temeljnim crtama svoje originalne religije nego i 
u mnogim njezinim detaljima, ,.« 

Vidjeli smo, da su te temeljne crte u prvom redu uzvišena i apstraktna 
ideja o Najvišem Biću, koje je sve stvorilo, kojemu se duguje molitva i žr- 
tva, dakle racionalna i svijesna vjera, koja nema ništa zajedničkog s kon- 
fuznom, nelogičnom i besvijesnom vjerom prema Wellsovom tumačenju. 

* 


Nakon svega dosele rečenog lako ćemo razumjeti, da će kršćanstvo, o 
kojem je govor u XX, poglavlju, proći i više negoli maćuhinski. Preludij tom 
poglavlju imala je biti već XIX, glava, u kojoj g. Wells govori o izabranom 
narodu židovskom, On se trudi, da pošto poto skine s tog naroda tu ozna- 
ku »izabrani«, i da ga u vjeri izjednači s drugima. Stoga bez ikakva krzmanja 
tvrdi, da Izraelci nisu spočetka vjerovali u jednog, osobnog Boga, već da se 
i kod njih kao i kod ostalih naroda ta ideja postepeno razvila. I opet stara 
pjesma; evolucionizam, I tu je g. Wells otvorio uši sireni historijske evolu- 
cionističke škole, što ju je osnovao Vatke 1835, Ta je pak škola nastojala, da 
rekonstruira historiju Izraelaca ne na temelju objektivnog proučavanja po- 
vijesnih vrela, već prema okvirima svoje hegelijanske filozofije. Stoga je i 
sim nekatolički učenjak Eduard Koenig nazvao rezultate t 
proizvodima evolucionističke feorije.«20 

Da je £ Wells malo iz bližeg zavirio u Stari Zavjet i povijest Izrael- 
skog naroda, opazio bi, da postoji doduše neki razvitak u objavi: da je Bog 
naime iza Abrahama i Mojsija obdario svoj narod novim rasvjetljenjima 


e škole »umjetnim 


"" Schmidt. o. c, 345, — A. W. Howit, The Native Tribes of South 
East Australia, London, str. 495, 538, 543, — B. S., str, 129, 

18 B. S., 1925, str. 132, 

19% B, S., str, 223, 

*" Revue Biblique, 1912, avril; str. 265 — I u Geschichte der Alttes- 
tamentlichen Religion kritisch dargestellt, Giitersloh, 1912. 

tim, što nauke o Božjoj duhovnosti, o Mesiji postaju sve jasnijima i preciz. 
nijima, no da je polazna točka čitavog tog razvitka ne kakva vjera nižeg 
stupnja: animizam, fetišizam etc, već vjera u jednog pravoga Boga. Tako 
zaključuje specijalista u pitanju, breslavski profesor univerziteta Dr. J, Ni- 
kel u francuskoj kolekciji Christus: »Reste que ce dćveloppement a pour po- 
int de dćpart non une forme de religion infćrieure, animisme, ićtichisme, po- 
lydćmonisme, mais la croyance en un seul vrai Dieu.«?! 

Zasjenjen istom mrenom evolucionističkih hipoteza načinje g. Wells i 
svoje poglavlje o Kristu. On doduše na strani 282, upravo retorski  uvje- 
rava čitača o svojoj potpunoj objektivnosti u tom predmetu, ali mu već na 
drugoj stranici uteče dragocjeno priznanje, kad veli: »Sva četiri evanđelja 
prikazuju nam sliku potpuno definirane ličnosti, te nam uvjerljivo... izna- 
šaju istinu o Isusovom zemaljskom životu. Usprkos svih dopuna o čudesima 
mi smo prisiljeni da kažemo: Ovaj je čovjek postojao, ovaj dio svjetske hi- 
storije nije izmišljen.« 

»Objektivnost« g. Wellsa dakle bira iz evanđelja ono, što joj se sviđa, 
konvenira. Tu je g. Wells postupao točno po diletantskom receptu Renan- 
ovu: »/I ne s'agit pas, en de pareilles histoires, de savoir comment les choses 
se sont passćes; il sagit de se figurer les diverses maničres dont elles ont 
pu se passer.«22 Stoga je on od historika napravio više manje fantastičkog 
romanopisca: 

»Le talent de [' historien consiste a faire un ensemble vrai avec des 
traits qui ne sont vrais gu' a demi.«23 : 

Polazna točka svih Renanovih nekritičnih tvrdnja i hipoteza o životu 
Isusovu jest njegova apriorna negacija čuda i svega svrhunaravnog. On je 
intelektualno odviše lijen i zaražen jednim sistemom; mnogo je jeftinije a 
priori nijekati sve svrhunaravno i u svijetlu te negacije kalupiti historiju. Da 
su njegove negacije čuda uistinu plod apriornih teorija, a ne plod historij- 
skog istraživanja, svjedoči njegovo vlastito priznanje: 

»Si le miracle a quelque rćalitć mon livre n' est gu'un tissu d' erreurs. 
— Ako čudo uistinu postoji, onda je čitava moja knjiga samo skup zablu- 
da.«** Da je Renan postupao strogo kritičkom historijskom metodom, mogao 


se uvjeriti, da to čudo — mnoga čudesa u životu Isusovu de facfo postoje. 
No on sam veli: »Mes nćgations ne sont pas le fruit de I'exćgčse, elles sont 
antćrieures & l'exćgčse — Moje negiranje čuda nije plod kritičnog prouča- 


vanja Evanđelja, ja sam čudo negirao već prije no što sam počeo kritički 
proučavati Evanđelje.« Renan, historik, nije si uistinu mogao izdati lošije 
svjedodžbe za svoje historijsko piskaranje, 

Na iste se historijske akrobacije dao i g. Wells, On jednostavno sva 
mjesta u Evanđelju i sv. Pismu, koja govore o čudesima, proglašuje umetnuti- 
ma. Za takovo sakaćenje historije uistinu nije potrebna osobita ni inteligen- 
cija ni erudicija, 


21 La Religion d'Israel u Christus, str. 843. s, Beauchesne, Paris, 
22 [' Histoire d' Israel, Preface. 

23 Vie de Jćsus, Preface de la 13e ćdition, 
24 Vie de Jćsus, Preface de la 13 e ćdition, 

Ne ćemo se duže zadržavati kod tih »historijskih vježba« g. Wellsa; 
to mu je poglavlje od drugih bijednih još najbjednije u cijeloj knjizi. Spo- 
minjemo samo još njegovu i odviše očitu tedencioznost, kad je god riječ o 
Crkvi; tako se za njega o raskolu na 299 str, zapadna Crkva odijelila; o 
Papama i svećenstvu 300, 368, 375 ss, 377, 407. Osim toga g. Wells prečesto 
nema jasnih pojmova o stvarima, o kojima piše; tako on na pr. na str. 422. 
Bl. Alberta Vel, sv. Tomu, Pierre Abelard-a trpa jednostavno među nomi- 
naliste, Ili g. Wels ne zna, što su u filozofiji nominalisti, ili ne poznaje sv. 
Tome i drugih, a po svoj prilici ni jedno ni drugo. Slična površnost mu ka- 
rakterizuje i mnoge druge sudove i prikaze. Tako na pr. govoreći o užasnoj 
gladi u boljševičkoj Rusiji 1921 - 1923, spominje razne pomoćne akcije, a o 
Papinoj pomoći, koja je spasla na stotine tisuća ruskih života — ni riječce 


(str, 696.). Sve uime objektivnosti! 
* 


Zadnja — četrdeseta glava, osobito njen 15, i 16. paragraf odaju pra- 
vi izvor Wellsovih historijskih inspiracija: ideologiju svjetske masonerije. Kao 
što Wellsovo poglavlje o svjetskoj federativnoj državi, »koja će se osnivati 
na zajedničkoj svjetskoj vjeri, pojednostavljenoj, generaliziranoj... (gdje) 
neće biti ni kršćanstva ni Islama, ni budhizma, niti inače kakve osobite po- 
sebne vjeroispovijesti ...(718) (gdje) će biti malo teškog i mučnog  rada« 
(str. 721.) i odviše sjeća deklamacija framazunskih Konvenata25, tako je i ci- 
jela Wellsova pisanija imala da — svijesno ili nesvijesno, nehotice ili po 
nalogu i narudžbi — bude travestija ljudske povijesti prema masonskim hi- 
rima i željicama, prikaz Povijesti Svijeta, iz kojeg se sistematski uklanja sve, 
što podsjeća na Boga — tako da ostane samo deificirano Čovječanstvo s ve- 
likim početnim slovom. Sirote li povijesti! 


Nas bi zanimalo znati, čemu Še Narodno Djelo išlo da izdaje tu knji- 
gu i ulaže toliki kapital u »Povijest«, koja je sve prije nego kritička i o- 


.bjektivna historija svijeta. Čemu? Možda nam je odgovor dao sam izdavač 


g. P. M. Petrović u svom vrlo značajnom uvodu: 

»Wells najavljuje da u intelektualnom i duševnom kaosu današnjice 
nemože biti pravih pogleda na svijet, ako se ponovno ne probude duhovi no- 
vom religijom. Ta religija ne će doći ako mi ostanemo skrštenih ruku, čekaju- 
ći da se pojavi njezin osnivač. Za taj novi duh mi sami moramo da radimo... 
Iz tih pobuda i mi smo nastojali da to značajno djelo dođe u naš narod.« 

A koja je to nova vjera? Zar se i Narodno Djelo stavilo u službu ma- 
sonerije? Tu nam pada na pamet zanimljiva činjenica: Narod. Djelo je iz- 
dalo i prijevod Papinijeve Istorije o Isusu — bez sumnje malo solidnija 
stvar no Welsova naklapanja — ali samo Ćirilovicom, dok je Wellsovu Po- 
vijest izdalo i latinicom, kao da je nekom osobito stalo da se ta »nova vjera« 
raširi osobito među katoličkim življem. 


25 Vidi n. pr. Convent, Grand Orient, 1923, str, 403, 410, 430, 431; 
Convent, Grande Loge de France 1923, str. 124, 111, ete. 

»Narodno Djelo« nosi u svom grbu lozinku: Država počiva na Prosvje- 
ti. Posve pravo! Ali neka g. P. M. Petrović bude uvjeren, da je prosvjećiva- 
nje naroda u masonskom duhu bacanje naroda u opskurantizam i sektarstvo 
i da je »mesoniziranje nacije« najsigurniji put k boljševiziranju naroda. 

Na kraju upozorujemo svu katoličku javnost, da je djelo H. G. Wells-a: 
»Povijest Svijeta« po kanonu 1399, n. 2., 3. i 6. na Indežsu. Spectator. 


NAŠA PUBLICISTIKA NA BRANIKU ISTINE 1 MORALA. 


Vatikan i Rusija — prema informacijama jednog zagrebačkog 
dnevnika. Pri koncu prošle godine raspisale su se zagrebačke »Novosti« nizom 
»senzacijonalnih« članaka, pretiskanih iz masonskog im subrata u Holandiji 
Nieuwe Rotterdamsche Courant. Tako su usvom broju od 12, XIL 1930. 
pretiskale i ovaj odlomak: »Pacelli se malo brinuo, kad je u Rusiji likvidiran 
sveti Sinod, i kad su vođe pravoslavlja protjerani. Tek, kad je pravoslavna 
crkva ležala u ruševinama i ostala bez odbrane, smatrao je Vatikan, da je 
došlo vrijeme, da se priređivanjem protestnih demonstracija katoličkih vjerni- 
ka natječe za simpatije pobožnog ruskog naroda, i da se Rusija pridobije 
za katoličku uniju —' kod čega bi i Mussolini došao na svoj račun ...«1 
»Novosti« su to iznijele pred svoju čitalačku publiku kao potpunu istinu, ne- 
pobitno utvrđenu činjenicu bez ikakvog — nažalost — i najmanjeg komen- 
tara, 

Zar su ta gospoda istom jučer stupila u javni život pa ne znaju, što 
je Vatikan, što je Papa Pijo XI, što je Paccelijev predšasnik učinio za Ru- 
siju? Kardinal Pacelli je naime istom nedavno postao državnim sekretarom, 
stoga je ona rečenica: »Pacelli se malo brinuo, kad je u Rusiji likvidiran sv. 
Sinod, i kad su vođe pravoslavlja protjerani« dokaz savršene zbrke pojmova 
i svijesnog ili nesvijesnog iskrivljavanja događaja, Sv. Sinod je raspušten 
davno prije nastupa Pacellijeva; vođe ruskog pravoslavlja su protjerani mnogo 
prije, nego što je on imenovan Papinim sekretarom; stoga ćete morati opro- 
stiti kardinalu Pacelliju, što se nije prije zauzimao za Rusiju. No zato se 
Vatikan, zato se sam Papa od prvih dana ruske nesreće s nježnošću zabri- 
nute majke stara i zauzima za patnički ruski narod u Rusiji i u emigraciji, 
Međutim, pustimo riječ činjenicama: 

Već 1919, veliki Mironosac dvadesetog vijeka, Papa Benedikto XV. 
intervenira kod sovjeta za pravoslavne ruske svećenike, da ih se ne 
progoni; posebnim  brzojavom zaklinje Lenjina, da prestane s progonom 
klera, 

Nasljednik mu Pijo XI. također sve moguće čini, da ublaži bolove 
ruskoga naroda. 14. svibnja 1922. naređuje svom državnom tajniku, da se 
telegrafskim putem zauzme za neke dostojanstvenike ruske pravoslavne 
Crkve, a napose za patrijarhu Tihona, kojemu je prijetila opasnost, jer nije 
htio da boljševicima preda sveto posuđe i svete relikvije, 

29, travnja iste godine pozivlje sv. Otac sve državnike, sakupljene na 
konferenciji u Genovi, da se u svojim vijećanjima sjete i svih $rozota, što 
se odigravaju u Rusiji, i da joj priteknu u pomoć, 14, svibnja predlaže istim 
državnicima, da kao temeljni uvjet svakog paktiranja sa sovjetima zatraže 
od njih garanciju potpune slobode savjesti u Rusiji, slobode kulta i nepo- 
vrjedivosti crkvenih dobara, Od ka bi toga pravoslavna crkva imala mnogo 
veću korist nego katolička; no Papa se u tim crnim danima nesreće nije 

obazirao na razliku crkvi; vodila ga je samo želja, da se pomogne unesre- 
ćenicima. 


No najočevidnije se očituje velika i duboka sućut rimskih Papa prema 
Rusiji za onih užasnih dana neopisive i nezapamćene gladi, koja je harala 
u nepreglednim krajevima Rusije i pokosila od 1921.-1923, milijune i mili- 
june ljudskih života. 


Benedikto XV. izdaje 5. kolovoza 1921, poziv na cijeli svijet, na sve 
ljude, koji se još osjećaju ljudima, da priteknu u pomoć ruskim ogladnjelima, 
Sav ganut vapije i zaklinje papa: »S dolina Volge se diže jauk mnogobrojnih 
milijuna ljudi, koji se nalaze pred opasnošću najstrašnije smrti i očajno vape 
za pomoć. Radi se tu o narodu, koji je već i onako Srozno iskušan ratnim 
nevoljama ...1 premda je taj narod odijeljen od nas zidom, što su ga dugi 
vjekovi podigli, ipak je on to bliže našem očinskome srcu, što je nesrećniji. 
Veličina je njegove nesreće tako strašna, da je prijeko potrebno, te se svi na- 
rodi združe, da mu uzmognu pomoći ,., Obraćamo se. stoga prije svega 
na sve kršćanske narode ..., obraćamo se i na ostale civilizovane narode, 
jer se svaki čovjek, koji je dostojan tog imena, mora smatrati dužnim, da pri- 
fekne onamo, gdje drugi čovjek umire .,. « 


Jednaka se očinska zabrinutost, jednaka nesebična ljubav očituje i u 
apostolskom pismu »Annus fere«, što ga je Pijo XI. 10. srpnja 1922 upravio 
čitavom svijetu kao poziv na veću velikodušnost, veću darežljivost u milo- 
darima za gladnu Rusiju. Pijo XI. spominje, kako su se mnogi odazvali pozivu 
njegova predšasnika, a zatim nastavlja: »No ipak ta pomoć nije nikako bila 
u razmjeru s onom beskrajnom nevoljom, kojoj je trebalo pomoći. Svakoga 
«nam dana stižu vijesti sve jedna žalosnija od druge; svakoga dana dopiru 
do nas bolni vapaji; jedan očajniji od drugoga ... Stoga... svim žarom 
svoga srca ponovno zaklinjemo Vas, časna braćo Biskupi, i po Vama svakoga, 
tko ima kršćansko ljudsko srce, da pritekne u pomoć toj neizmjernoj bijedi; 
što nevolja biva većom, to i Vaša ljubav mora da postane velikodušnijom...« 


I da ta pomoć bude što izdašnijom, sv. Otac sam organizira posebnu 
karitativnu misiju, koja pod vodstvom američkog Isusovca o. Walsha i još 
12 raznih redovnika kreće u Rusiju, i tu uz silne klimatske i druge opasnosti 
osniva kuhinje u mjestima, koja baš najviše gladuju, i prehranjuju na stotine 


hiljada ruske djece, žena, muževa, staraca, i spasavaju ih od sigurne smrti, 


Ruski je narod razumio tu ljubav rimskoga Pape, i sv. je Otac za 
vrijeme te prehrane primio na stotine pisama sa svih strana, u kojima mu ruski 
pravoslavni svećenici, redovnice, oci i majke, pa i sama dječica zahvaljuju, 
što ih je spasio od očite smrti, Tako pravoslavni svećenik Aleksis T, piše: 
»Iskreno zahvaljujem Njegovoj Svetosti Piju XI. za veliku pomoć, što je pruža 
ruskome narodu u ovo doba gladi i nevolje... « Drugi neki pravoslavni 
svećenik piše sv. Ocu: »Dopustite mi .,., da Vašoj Svetosti izrazim osje- 
ćaje svoje duboke zahvalnosti. I ja sam imao čast, da bolestan zajedno sa 
svoje petero djece i sa svojom ženom, učiteljicom, dobijem od Vaše sv. mi- 
sije pomoć u živežu... Neka buduća pokoljenja blagosilju Vaše Ime i 
Vaša dobročinstva. Poniženi-i patnički ruski kler ne će toga nikada zaboraviti 
... Mi znamo kako Was svi štuju i slušaju, nesamo u Rimu, već i daleko 
izvan njegovih granica . . . Svetosti, Sveti Gospodaru i Papo, nemojte nas 
ni u buduće lišiti svoje ljubavi i svoje pomoći! Neka nam Bo$ pomogne!« 
Osobitu dražest i nježnu zahvalnost odaju dječja pisma, Navodimo za primjer 
pisamce kćerkice ortodoksnog svećenika Nikole R.: »Svijatoi Papa, Blago- 
dariu za vkusnui kakao i molokom (mlijeko), — Djevočka Ana« — Slično 

tepa i četirigodišnja Marija: »Milui Sv. Papa, Spasibo Vam za posujiku 
(Zahvaljuje Vam za pošiljku.) Musija Kedriavceva. 24. februarja« 1923. 

U svijetlu tih činjenica uistinu jadno, žučljivo, sektarski zvuče ona 
masonska izvrtavanja i naklapanja, kao da je Papina akcija za Rusiju naj- 
novijeg datuma, i da je tu Vatikan tražio samo svoje — pače i kvirinalske 
interese. D4, i ovo konstantno i sistematsko identificiranje Vatikana 
s Musolinijem, koje »Novosti« prečesto i upravo upadno ponavljaju, dokazom 
su, da one vrlo poslušno stoje pod masonskim tutorstvom i da vrlo bigotski 
primaju i bez verificiranja uvrštuju sve skovane  »informacije«.2 Cijeli onaj 
članak o nekakvoj Vatikanskoj akciji u Podunavlju vrvi od političkih kon- 
tradikcija i odsijeva u najmanju ruku herojsku naivnost u poznavanju realne 
evropske situacije, Perspicax. 


"Tko želi ostale zanimljive i važne potankosti te papinske misije i dru- 
gih dokumenata o Papinom zanimanju za Rusiju, upozorujemo ga na djela: 
M. D' Herbigny: L' Aide Pontificale Aux Enfants AHamćs de Russie; Idem: 
La Tyrannie Sovićtique et le Malkeur Russe, (Spes, Paris), te Acta Apostoli- 
cae Sedis 1918-1930, 


Paris O, P., De donis Spiritus Sancti in genere (str. XII, 114), 
Marietti-Taurini 1930. Cijena 6 lira, 

Nauka o darovima Duha Svetoga jamačno je veoma važna, jer duboko 
zasijeca u život milosti od najnižih pa do najviših stepena, Za mnoge je ova 
nauka srce mistike u majstrožem smislu. Zato je pisac svojim djelom veoma 
zadužio sve one, koji znaju, što je život milosti. U prvom dijelu raspravlja o 
izvorima nauke u sv, Pismu i u crkvenoj predaji kod sv, Otaca i kod sredo- 
vječnih bogoslovaca, Napokon pisac prikazuje nauku sv, Tome, Drugi dio 
obuhvaća spekulativno promatranje pojedinih darova: Najprije, u čemu se 
sastoje, kako se razlikuju od kreposti, pa i najsavršenijih, od blaženstva i od 
plodova Duha Svetoga. Onda o broju darova i W njihovoj potrebi. Zatim o 
njihovu međusobnom odnosu i o njihovu odnosu prema milosti i prema ljubavi 
Božjoj. Napokon, što će ostati od darova u nebu. Makar ne bile ovim djelom 
uklonjene sve poteškoće, ipak će sigurno pridonijeti boljemu poznavanju 
nauke o darovima Duha Svetoga, osobito nauke sv, Tome, Fr, šanc D. L 

Pirotta O. P., Summa Philosophiae aristotelico-thomisticae 
vol. I. Philosophia rationalis (str, XII, 265), Marietti-Taurini 1931. 
Cijena 12 lira. 

Ovo je prvi svezak prikaza čitave filozofije. Drugi će svezak biti 
»Philosophia Naturalis«, treći »Philosophia Metaphysicalis«, četvrti »Philoso- 
Phia Moralis«, Djelo je namijenjeno početnicima (tyrones), t, j, ima da bude 
priručnik za klerike, koji uče filozofiju prema propisima crkvenoga prava, 

Zato je djelo napisano na latinskom jeziku, Još se više pokazuje ova svrha 
u izboru nauke, koja je u djelu prikazana, To je Aristotelova filozofija, kaošto 
ju je shvaćao i usavršio sv. Toma, najsigurnija filozofija, koja uživa i najveće 
povjerenje katoličke Crkve. Bezbrojni citati iz Aristotela i sv. Tome izvrsno 
služe svojoj svrsi, naime da uvode u poznavanje ove filozofije, Ipak ge pisac 
obazire i na novije i savremene filozofe, premda u dosta manjoj mjeri, I metoda 
je prikazivanja strogo skolastička s jasnim razdiobama, tako te je djelo vrlo 
pregledno, 

Ovaj prvi svezak »Philosophia Rationalis« obuhvaća logiku bez kriterijo- 
logije, po prilici ono, što drugi noviji skolastici zovu dijalektikom. Ali od 
ovoga izraza za oznaku »racionalne filozofije« pisac zazire, jer kod Aristotela 
dijalektika znači vještinu nagovaranja ili predobivanja slušatelja, bili razlozi 
istiniti ili ne, Zato pisac i zabacuje razdiobu logike ma dijalektiku i noetiku. 
Niti ima njegova razdioba logike na formalnu i materijalnu isto značenje, kaošto 
kod mnogih drugih, za koje formalna logika znači dijalektiku, a materijalna 
noetiku, Čini mi se, da se ne može zahtijevati, da se svatko služi Aristotelovim 
riječima u Aristotelovu značenju, Inače može lako doći do prepirke o riječi- 
ma, od koje nas odvraća sv, Toma. Fr, Šenc D. I 

Ivo Juras, Naše more i primorje (str. 163). Jeronimska 
knjižnica, Knjiga trista trideseta. 

Lijepa ova knjiga krasan je opis našega Jadrana i svih naših pokraji- 
na, koje na njem leže, Pisac pokazuje u obrađivanju raznih tema veliku 
stručnu spremu, pun je ljubavi spram mora i svih njegovih ljepota, a pri 
tom vrlo popularan. U kratkoj povijesti Jadrana zna lijepo spojiti prošlost 
sa sadašnjicom i dati smjernice za budućnost. Sve je to kratko, jezgrovito 
i dobro. Put po Jadranu pravi je mali Bedeker te će svakom posjetiocu 
njegovom vrlo dobro doći, da upozna sve prilike Jadrana, a napose sve naše 
pomorske gradove i njihove znamenitosti, kojih ima daleko više, nego to 
mnogi naši naobraženi ljudi znaju. Stoga je ova knjiga najbolja propaganda 
za naš Jadran. Osim toga sva je knjiga mali leksikon svega, što zasijeca u 
more i njegovo poznavanje, Šteta, što pisac nije na kraju knjige dodao malo 
stvarno kazalo svega, da se može odmah naći, što zatreba, a napose po- 
jedine važnije a manje poznate stvari i izraze, Bit će tiskarska pogreška, 
što je prozirnost mora na str, 14, označena sa 150 a ma str, 30, tek sa 50 
metara. Tu i tamo potkrala se i po koja mala tiskarska pogreška, Valja 
pohvaliti zamisao vodstva sv. Jeronima, što je ovu lijepu knjigu izdalo. 
Da su slike malo bolje bila bi vrijednost njezina mnogo veća, Sigurno to 
nije bilo moguće kraj tako niske cijene. Djelo toplo preporučamo svima, 

J. Miller D, 1 

Kniewald, Rimski misal (str. VI i 1015) Knjige kat. života; 
(naklada Dra Stjepana Markulina), Zagreb 1930. Drugo izdanje. 

Poznato je, da se u nas duhovni život sve više razvija i sve jače 
produbljuje. Kako je središte svega duhovnoga i religioznoga života sv. 
Misa, bilo je jako potrebno, da se svim našim vjernicima dade u ruke dobar 
i točan a lako razumljiv prijevod Rimskoga Misala. To je učinjeno s ovim 
drugim izdanjem, »koji je potpuni prijevod Rimskoga Misala s misama za 
sve dane u crkvenoj godini i sa svim svetačkim blagdanima, kako se slave 
u općoj Crkvi« Kako su odstranjeni svi tehnički nedostaci prvoga izdanja, 

a dobro popravljene i uređene druge nekoje malenkosti, na koje je upo- 
zorila praksa, moći će odsada svatko da se ovim Misalom služi onako, da: 
»vjernici ne prisustvuju svetim obredima kao tuđinci, već u punom osjećaju 
liturgijske ljepote« (Papa Pijo XI, u apostolskoj konstituciji od 20. XIL, 
1928.) 

Zgodan dodatak na kraju Misala s najpotrebnijim a tako lijepo pre- 
branim molitvama nadomjestit će i s te strane svaki drugi“ molitvenik te 
uputiti čitatelja, da samo upotrebljava jednu knjigu, što opet jako dobro 
odgovara praktičnom duhu moderna čovjeka, 

Šteta, što zasada nije moguće izdati jednaki Misal samo s većim 
slovima za naše starce i starice, koji bi se i te kako rado poslužili ovako 
lijepom knjigom. Osim toga bilo bi jako potrebno, da se drugom zgodom 
priredi i jedan mali priručnik kao »uputa«, kako će se vjernici služiti s 
Misalom i moći naći sv, Misu, da je čitaju zajedno sa svećenikom. Praksa 
pokazuje, da je ovo kraj svih odlika Misala ključ do svega, jer se nije lako 
u to uputiti. Misal najtoplije preporučujemo svima, J, Miller D, L 


Šegvić, Borba za hrvatsko bogoslužje i Grgur Ninski (str, 119), 
Pretiskano iz »Bogoslovske Smotre« Zagreb 1930. 

Profesor Šegvić ovom svojom monografijom unio je mnogo svijetla u 
pitanju o glagolici u 11. vijeku u Hrvatskoj i u Dalmaciji, I dakako u koječem 
je osvijetlio lice Grgura Ninskog, Na početku navodi opširno izvore za povijest 
hrv, bogoslužja i Grgura Ninskog ističući i razne falzifikate (str, 4—28), Zna- 
čajni su izvodi Šegvićevi: da sv, Ćiril mije izumio glagolice (str. 29—32), da 
staroslavenski jezik nije uveden u Crkvu po nečijem indultu, dozvoli (str 32, 
i slj.), da Grgur Ninski nije živio za Tomislava (str, 58—63) nego oko sredine 
XI, vijeka u doba nadbiskupa splitskoga Ivana Ill, da minska biskupija nije 
bila isto što i biskupija Hrvata (str, 64 i slj.), i obrazloživši postanak i znače- 
nje biskupa Hrvata da borba između Ivana splitskoga i Grgura Ninskoga nije 
bila u vezi s glagolicom, da je Grgura Ninskog epopeja nezaslužno proslavila 
Kao zatočnika slovenštine (str. 78 do kraja). 

Žalimo, što se na str. 112, i dalje ističe zarobljenje Slavca (stariji pisci 
pišu »Slavić«, no bolje je »Slavac«, jer to odgovara zakonima filologije. — 
Por, Šišić, Geschichte der Kroaten 265), Isusovac Maslać, profesor travničke 
gimnazije, dokazao je, da svatko mora otkloniti onu presmionu hipotezu. (Vidi 
»Život« 1925, g, VI. br, 2., str, 81—88 i br, 3., str, 136—147. »Grgur VII, i propast 
kralja Slavca«.), 

Uvaženi je pisac ventilirao splitski sabor g. 924, (925.) i mnoga druga 
Pitanja, koja zasijecaju u staru i srednjevekovnu povijest hrvatsku. Djelo je 
sastavljeno s velikom stručnom spremom, Preporučamo. J, Predragović D. L 


Teraš O. Cap,, Pri studencih zdravlja in moči. (str. 196), 
Ničman — Ljubljana 1930. Stoji 24 dinara. M 

Knjiga sadržaje onaj dio askeze, koji se odnosi na t, zv. put rasvi- 
jetljenja (via _ illuminativa). Sistematički, jasno i po mogućnosti ukratko 
obrazloženo je u njoj sve, što je čovjeku na tom stupnju duh. života po- 
trebno da zna, Djelo preporučamo dušobrižnicima kao priručnik, a vjernici- 
ma, osobito omima, koji imaju viših duh. potreba,.kao zgodan putokaz u 
njihovom nastojanju oko napretka u kršć, kreposti, J, Ivčić D. L 

Kleine-Natrop, Maria (str. 128 s 18 slika u bakrorezu), 
»Ars sacra« — Miinchen, Stoji 5,50 maraka, 

Djelo je napisano isključivo na osnovu evanđelja. Kad pomislimo, da 
su nam evanđeliste o Bl Dj. Mariji zabilježili tek nekoliko rečenica; kad 
si dozovemo u pamet, koliko je već oštroumnih i bogoduhih umova o tom 
predmetu pisalo iza dubokog i dugotrajnog razmatranja: mogli bismo već 
a priori stvoriti sud, da ćemo u knjizi jedva štogod naći, što ne bismo već 
toliko puta u drugim djelima čitali. Pa ipak, takav sud bio bi sasvim ne- 
ispravan, Taj životopis Marijin nov je dokaz, da je evanđelje doista zlatan 
rudnik, kome ne možeš do dna doći, Auktor nam svojim originalnim izvo- 
dima podaje sliku unutarnjeg duh, života Marijinog: kako je Isus svoju 
božansku Majku vodio i doveo do najvećeg stupnja savršenosti i svetosti: 
kako ju je vodio putem tajinstvenim tako te ga ona, premda »Djevica 
premudra«, s početka nije mogla razumjeti, Diljem cijele knjige nižu «e 
jedna za drugom vrlo zgodne primjene za naše duh, usavršivanje. Knjigu 
preporučamo osobito ženskom svijetu, kome ju pisac u prvom redu i nami- 
jenio. J. Ivčić D, 1 

Naegele O, Carm., Tage mit Gott (str. 128 s 15 slika), 
»Ars sacra« — Minchen. Stoji 3,60 maraka, 

Rodnu vinovu lozu valja dobro privezati, da je vijavica ne obori na 
zemlju, jer bi njezin plod na zemlji ostao bez sladora, pače bi sagnjio i pro- 
pao. To isto vrijedi za nas ljude; i lozu naših tjelesnih i duševnih moći 
treba zaštiti, da ih vijavica raznih briga ne obori, jer bi tada djelatnost 
naša bila u očima Božjim bez prava, često i bez svake vrijednosti. 

To je imao na umu pisac ove knjige te nam za svaki dan u godini 
daje po jednu, vrlo kratku izraženu misao, koja će nas kao čvrsta vrpca cio 
dan vezati uz Boga i sav naš rad upraviti prema Njemu. Ta knjižica dobro 
će doći svakom, ikoji i u velikoj zaposlenosti želi sačuvati sabranost duha 
i živjeti duhovnim životom te koji ne dospije, da čita omulta« pa zato tra- 
ži knjigu, u kojoj će i u pojedinim rečenicama naći napisano »multum«. 
Preporučamo, J, Ivčić D. IL 

Camm O. S. B.-Grolleau, De I' Anglicanisme au monachisme 
(str. 112), Collection »Pax«, Desclće de Brouwer — Paris 1930. 
Stoji 5 franaka. 

Dom B. Camm opisuje, kako je s anglikanskog ritualizma prešao na 
katolicizam i postao Benediktinac, Knjiga je vrlo poučna osobito stoga, što 
mam pokazuje, kako se teško dolazi iz zablude do prave istine, Zapreke, što 
ovakvoj duši stoje na putu, ne svladavaju se toliko apologetikom, koliko 
smjernom molitvom, Ovaj obraćenik daje nam lijep uvid u ritualistički pokret 
u Engleskoj. Preporučamo. F. Mašić D. I 

Camm O. S. B., Le Bienheureux John Roberts (str. 312), 
Collection »Pax«, Desclće de Brouwer — Paris 1930. Stoji 15 


franaka, & : 
15. prosinca 1929, proglasio je sv. Otac Pijo XI, blaženima 136 engleskih 


mučenika, koji za okrutnih progona, što se svališe na katolike u Engleskoj 
za vrijeme Elizabete, Jakova 1., Karla 1, Karla II,, proliše svoju krv za prava 
Krista i njegove Crkve. Među ovim mučenicima ističe se bl. John Roberts. 
Kao mnogi Englezi obraćenici i John nalazi pravu vjeru u tuđini s ovu stranu 

Kanala, pa se vraća u domovinu, da istu vjeru propovijeda zalutaloj braći. 


Historijski događaji, što ih auktor znao vješto uplesti, čine djelo još zanimle 
vijim, Preporučamo, F. Mašić D. L 


Ploanasono 


gg900900000 


Pod ovim naslovom donosimo po mogućnosti šve novosti hrvatske 
knjige. Označujemo ih: a) »neprijekorne«, ako u njima barem nema ništa 
protiv katoličkih načela; b) »prijekorne«, ako se bilo u čemu ne slažu s kato- 
ličkim načelima; c) »zle«, ako se s katoličkog gledišta moraju posve zabaciti; 
d) »zakoni i sl«, ako ih uredništvo uopće ne klasificira s katoličkog gledišta. 


b) Prijekorne: 


Bećimović-Trebješki, Pogibija Blaža Boškovića (ćirilski), 2, izd., Nikšić 1930, 
Oglašuje svakojake knjige. 

Branko Radičević, srpski narodni kalendar za 1931, g. (ćirilski), Novi Sad, 
Odmah prva pjesma »Vragolije« jest nemoralna, 

Bučar, Kod Lužičkih Srba, Ljubljana 1930. Odnos između vjere i gimnastičkih 
društava ne shvaća ispravno. 

Delovko i dr., Lirika, Zagreb 1931, Crtaju se socijalni problemi (—lirika?), a 
.ne rješavaju se nikako, »Starica u crkvi«: »varkom molitve. , . staračko 
srce blaži.« 

Dimitrijević, Sv. Sava (ćirilski). Nema ispravnih pojmova o zadaći vjere, 

Dva hebrejska pripovjedača. Novele. Biblioteka »Židov« br, 3., Zagreb 1930, 

Đorđević, Naši ljudi (ćirilski), Skoplje 1931, Pokatkad malo grubo, a nema 
posebne veličine u crticama. 

Gregorić, Slovenski humoristikon  (ćirilski), Beograd. Nema dužnog pijeteta 
prema sv.. stvarima; katkad nezgodan moral. 

Ilić, Đačko pevanje, igre i deklamacije (ćirilski), Beograd, 

Jović, Komitska majka (ćirilski), Beograd 1930. Čudnim moralnim osjećajem 
odobrava ubojstvo druga i samoubojstvo, da se čovjek riješi patnje. 

Jurjevski, Ženska republika, šaljiva igra u 2 čina. Kazališna biblioteka br. 99, 
Zagreb, Dvolično. 

Kalendar Srpski Zadrugar za g. 1931. »Jača od smrti« od Thompsona pri- 
kazuje životinju po Brehmovu načinu tako, te joj pridaje gotovo cijelu 
ljudsku psihologiju. A ima u kalendaru i drugočemu prigovora, 

Matić, Primeri srednje književnosti (dubrovačke, dalmatinske i bosanske), 
Beograd 1930 (ćirilski). Str, 3.: »Jak uticaj latinštine i talijanštine i 
kosmopolitska organizacija katoličke crkve učili su da katolički deo 
našeg naroda primi posebne pokrajinsko-geografske nazive na štetu 
opšte nacionalnog imena.« Zaista divno! Kozmopolitstvo širi partikula- 
rizam! ; 

Narodni humor, humoristična biblioteka br. 11, (ćirilski), Beograd. Ima i ne- 
zgodnih .šala, koje vrijeđaju zdrav vjerski osjećaj. 

Protić, Zlatni dani Subotice od oslobođenja 13, novembra 1918, do potpisa 
mira 4, juna 1930., Subotica, 

Radić, Božićnica 1931, Drugo izdanje. Hvale se na pr. Welsova Povijest 
svijeta i sl, 

Renak (Reinach)-Vasić, Apolo, Opšta istorija plastičke umetnosti (ćirilski), 
Beograd 1930, Neke ilustracije trebale su izostati; tumačenje na pr. 
Michelangelove »Pieta«, da je »suviše ohola da plače«, vrijeđa kršćan- 
ski osjećaj, i ne odgovara baš nikako proživljaju iii umjetnika, 
nego je posve nastrana interpretacija, 

Vilović, Hrvatski sjever i jug, Zagreb, Obrađuje na pr. u Čieink« nezgodnu 
temu i ne obazire se na moralni osjećaj pravilan i prema kršćanskom 
zakonu, i 

Vučica, Leptirica, pripovijest za mladež, Zagreb, Za mladež ne će biti odgojno 
onako pripovijedati o goloj cigančadi i cigankama, Ima li uopće cijela 
pripovijest kakav nauk? 

Župić, Pesnik bele radosti. Studija o poeziji Đorđa Glumca (Girilski), Cetinje 
1930. Str, 3. (u knjizi nema stranica brojal): »Okultistički učitelj Štaj- 
ner« će nas naučiti uživiti se u pjesnika. 


c) Zle: 


Novi šareni svjetski kalendar 1931,, Vošicki — Koprivnica. Razne sumljive 
pripovijesti, napose »Betlehemsko čudo« udara, čini se, na historičnost 
betlehemskog događaja (»priča«!) 

Veliki domaći kalendar 1931. Sanovnik i nepristojne pripovijesti. 

Crnjanski, Sabrana dela, knjiga 1., Beograd, Biblioteka savremenih jugoslo- 
venskih pisaca, Opaža se, da je pisac »tumač novoga morala«, kako. 
veli u uvodu Bogdanović, 

Crveni kalendar 1931., Zagreb. Oduševljava za Marksa, Engelsa; zastupa na- 
čelo, da je »vjera privatna stvar« itd. 

Đanubić, Skitničevi alemovi (pjesme; ćirilski), Beograd. Momče od sedamnaest 
godina pjeva o »svojoj loli«, pa mu se to u »Uvođu« još i odobrava, 

Kalacanović, Robovi krvi (ćirilski), Beograd 1930. Seksualnosti. 

Mali domaći kalendar 1931., Horvat — Virovitica. Sanovnik i dr, 

Mali narodni kalendar 1931., Vošicki — Koprivnica. Ima nepristojnih slika 
i neodgojnih štiva (na pr. »Moj način odgajanja djece«). 

Petronijević, Osnovi psihologije  (ćirilski), Beograd 1930. Asocijacionizam; 
sumlja se u egzistenciju duše u toj »psihologiji«, 

Poleder, Onanija, knjiga II. (ćirilski), Beograd. Pretjerava u uzrocima ona- 
nije, krivi faktore, koji su baš protivni njoj; dopušta zloupotrebu braka 
(preporuča pače upotrebljavanje preventivnih sredstava). 

Sv. Aleksander Nevski (ćirilski), Beograd 1930. Str, 8. i 9, upravo bezočno 
govori o papi Inocenciju IV., koji da »po rimskom običaju nije birao 
sredstvo«, i o njegovu nastojanju oko unije, 

Vulović-Đerić, Opšta istorija srednjeg veka (ćirilski), 4, izdanje, Beograd 1930. 

Vulović, Opšta istorija staroga veka, 2. izd. (ćirilski), 


IE »Život« ne izlazi u srpnju i kolovozu! <= 


UREDNIŠTVO JE PRIMILO: 


Barada, »Episcopus chroatensis« (str, 55), posebni otisak iz »Croatia sacra« 
1931., Zagreb, 

Bessodes, Saint Roch (str. VII i 168), Marietti - Taurin 1931. Stoji 8 franaka. 

Bulić, Sv. Venancije prvi biskup solinski i mučenik duvanjski (str. 17), po- 
sebni otisak iz »Vjesnika hrv, arheol. društva«, Zagreb 1928. 

Cocchi C. M., Commentarium in codicem iuris canonici ad usum scholarum, 

liber II De personis, ed. III. (str, VIII i 480), Marietti - Taurini 1931, Stoji 
14 lira. : 

Črnko, Povijest Segeta grada (str. 63), Društvo sv. Jeronima - Zagreb, Stoji 
8 dinara, uvezano 18. 

De oriente documenta et libri (str. 282), »Orientalia christiana« - Junio 1931, 
Roma. 

Esih, Poljsko slavenofilstvo s osobitim obzirom na poljsko-hrvatske odnose 
(str. 35), »Napredak« — Sarajevo 1931, Stoji? 

Honnef, Die Botschaft des Wortes Gottes. Zweite Reihe (str, X i 312), Herder 
- Freiburg 1931. Stoji 5,60 maraka, u platnu 7, 

Jaegher S, J., Confiance, Meditations. Tome 1 i IL (str. 305 i 314), Museum 
lessianum — Louvain 1931, Stoji? 

Karaman, Natpis djakona Dobra iz vremena narodne hrvatske dinastije (str. 
12), Split 1931. 

Karaman, Sa narodnim vodičem u srou Dioklecijanove palače u Splitu (str. 
21), »Bihać« - Split 1931. 

Karaman, Tragom hrvatskih kraljeva (str. 18 i XIII), »Bihać« — Zagreb 1930. 

Kulunčić D, 1, Zvijezda mora (str. 188), »Glasnik Srca Isusova« - Zagreb 
1931. Stoji 10 dinara, 

Lahner, Od svetaca Božjih (str. 65), Društvo sv. Jeronima - Zagreb, Stoji 6 
dinara bez poštarine, ' 

Lamot, Zabilješke iz moje pastirske službe (str, 225), Rast - Kutina 1931. Stoji 
25 dinara. 

O kršćanskom braku, Encikličko pišmo pape Pija XI. (str. 79), Kaptol vrh- 
bosanski - Sarajevo 1931. 

Opeka, Knjiga postave II, zvezek (str, 133), Ničman - Ljubljana 1931. Stoji 
25 dinara. ; 

Pravila »Bihaća« hrvatskog društva za istraživanje domaće povijesti u Splitu. 

Rittig, Majka Božja u Kamenitim vratima 1731 - 1931., Spomenica odbora za 
jubilej Majke Božje Kamenite, Zagreb 1931. Stoji 30 dinara po knjižara« 
ma ili kod odbora (Zagreb, Radićeva 5.) 

Sacerdotale ad eorum praecipue usum qui animarum curam gerunt (str, 298), 
ed, altera, d' Auria - Neapoli 1931, 

Soljačić, Prvi i jedini, roman (str, 132), Društvo sv. Jeronima — Zagreb. Stoji 
15 dinara, uvezano 25, 

Timpe P. S, M., Der selige Weg. Gedanken fir jeden Tag (str. VIII i 400), 
5 - 10.000, Herder - Freiburg 1931, Stoji 4 marke, u platnu 5,20, 

Vanino D, L, Illyricum sacrum i Filip Riceputti (str. 34), posebni otisak iz 
»Croatia sacra« 1931., Zagreb, 


»Život« izlazi 10 puta godišnje na 48 stranica. — Urednik Karlo Grimm B. £. 
— Vlasnik: Kolegij Družbe Isusove u Zagrebu, A. Alfirević D. I. — Tiskom 
»Glasnika Srca Isusova« — K. Grimm D. I. 

»Misli natražnjaka«. M&der-Strižić 
(205 stranica). To je krasna knjiga za 
obrazovanije ljude. U njoj ćeš naći 
odgovor na savremena pitanja. — 


Kenan PJ a Va obi a de KnBra 

OSIGURANJE POKRIVA SVAKU šTETU OD 
POŽARA, GROMA I TUČE! 
Životnim osiguranjem štediš za stare dane i skrbiš za svoju 
h porodicu u slučaju smrti! 


Za provedenje takovih i svih drugih vrsti osiguranja obratite 
se na najstariji hrvatski osiguravajući zavod 


»CROATIA« 


osiguravajuću zadrugu u Zagrebu 


koju je g. 1884. osnovala općina slobodnog i kr. glavnog grada ZAGREBA. 


»CROATIA« ima svoje sjedište u ZAGREBU. 
u vlastitoj palači, na uglu Marovske i Preradovićeve ulice, a svoje filijale 
i glavna zastupstva, odnosno mjesne povjerenike u svim većim mjestima 
naše domovine. 


ZADRUŽNA IMOVINA IZNOSI 50 MILIJUNA! 


Osigurajte kod domaćeg osiguravajućeg zavoda »Croatiae«l 

HRVATSKA KATOLIČKA BANKA D., D, ZAGREB, 


Jurišićeva ulica broj 10. Vlastita kuća, — Telefon 13 02 i 18 41. 


Prima uloške na knjižice i tekući račun te ih ukamaćuje naj- 

povoljnije, Eskomptira mjenice, device i čekove, Financira 

trgovačka, obrtna i industrijska poduzeća, Obavlja sve burzov- 

ne naloge najkulantnije. — Kupuje i prodaje devize uz naj- 
povoljnije uvjete. 


Bavi se uopće svim u bankovnu struku zasjecsjućim poslovima. 

HRVATSKA POLJODJELSKA BANKA 
DIONIČARSKO DRUŠTVO. 


CENTRALA: ZAGREB, u vlastitoj palači, Martićeva ulica broj 6. 


Podružnice: 
Sarajevo i Sušak, 
Ispostave; 
Bribir, Čabar i Hreljin, 
Afiliacija: 
Preloška štedionica d, d, u Prelogu. 
Bavi se svim poslovima, koji spadaju u bankovnu, štedioničku 


i mjenjačku struku, 
napose podjeljuje mjenbene, zemljišne i različne druge vjeresije, kupuje i 
prodaje vrijednosne papire, valute i devize, izdaje čekove i kreditna pisma 
te obavija sve burzovne naloge. 


PRIMA NA POHRANU I UPRAVU VRIJEDNOSNE PAPIRE I DRUGE 
VRIJEDNOSTI TE IZNAJMLJUJE SIGURNOSNE POHRANBENE PRETINCE 
— SAFE-DEPOSITS. — 

Prima uloške na knjižice i na tekuće račune uz najpovoljnije 
uvjete, 

Prva hrvatska tvornica strojeva i ljevaonica željeza Hrvatske 


poljodjelske banke, Magazinska cesta br, 11, bavi se svim 
š radovima strojarske i ljevačke struke, 

Nova Manreza ili duhovne vjež- 
be od osam dana po načinu sv. Ignaci- 
ja Lojolskoga (str. 328). Napisao Fr. 
Ks. Hammerl D. L Tko želi ozbiljna 
štiva o najvažnijim pitanjima za sva- 
koga čovjeka: o smislu života ljudsko- 
ga i njegovoj svrsi, o srećnoj i ne- 
srećnoj vječnosti; tko želi da svojega 
Spasitelja Isusa Krista što bolje upo- 
zna, što žarče zaljubi i što vjernije 
nasljeđuje, taj neka posegne za Ham- 
merlovom Manrezom i proživjet će 
ono u malom, što proživljavaju toliki 
sretnici u duhovnim vježbama u veli- 
ko. CHeBai 0. 20 2 e eTo s BO = dinara 

